
Româniafilm 


Un festival 
pe moarte... 


E patru premiere în 1996, cu alte patru filme 
în lucru, între care doar trei sunt în perioada de 
finisare, și într-o dramatică lipsă de fonduri este 
desigur cu neputinţă pentru Centrul Naţional al 
Cinematografiei să organizeze un festival naţional. 
Dar după cum se știe, în ultimii ani producția noastră 
de filme s-a diminuat progresiv, în ciuda eforturilor 
și chiar a realizărilor noilor producători privaţi. In 
diferite formule, organizatorii Festivalului de la 
Costinești au luptat din răsputeri să găsească diverse 
soluții, mai mult sau mai puțin inspirate, pentru a-i 
asigura continuitatea. Cu doi ani în urmă, de pildă, 
un memento al primelor filme ale cineaștilor noștri 
azi consacraţi s-a bucurat de succes. Tot în absenţa 
lungmetrajelor de ficţiune, a apărut anul trecut ideea 
de asociere cu producțiile de filme TVR. Și, desigur, 
an de an filmele studenţilor de la ATF sau de la 
facultățile particulare de cinema s-au putut întâlni 
cu publicul tânăr al Costineștiului și cu critica de film. 
Premiile acordate au avut darul să întrețină 
suspansul unei adevărate competiţii. 


F, estivalul de la Costinești a supraviețuit astfel 
timp de șapte ediții după decembrie '89. Numărul 
mare de scrisori primite la redacție arată interesul 
constant al cinefililor pentru acest festival. 

Pe tot acest parcurs, cineaștii noștri, scăpaţi de 
cătușele epocii „de aur“ care i-a supus la numeroase 
renunțări'și concesii, s-au trezit însă nepregătiți într-o 


Concurs cu premii 
organizat de 
NOUL CINEMA 
în colaborare cu 
GUILD FILM ROMÂNIA 
și 
ROMANIAFILM 


Ediţie a XI-a 


TALON 


cinematografie ce urma să facă față abrupt 
economiei de piaţă, fiind confruntaţi cu avatarurile 
„cenzurii“ financiar-economice. 


e Ra onorate la importante festivaluri — 
Pintilie, Piţa, Daneliuc, Veroiu, Gulea, Mărgineanu, 
numeroşi documentariști — și câteva premii, culminând 
cu Leul de argint al lui Piţa de la Veneţia '92, ar fi 
putut fi locomotiva, dar ea a înaintat fără să tragă după 
sine nici un... tren. În fine, lipsa de experiență 
managerială și, nu mai puţin, sfada dintre cineaștii 
noștri născută din sărăcie și rivalități greșit înțelese 
au agravat situaţia și au făcut imposibilă redresarea 
cinematografiei naționale. 


Mu așteptata și desigur necesara privatizare 
a Studioului Buftea și a sălilor de cinema nu va fi nici 
ea lipsită de capcane, în lipsa unei legi a cinema- 
tografiei care să dea prioritate producției și distribuţiei 
filmului naţional. 

In condiţiile date, în această vară, în loc să 
aniverseze cu profesionalism și fast 20 de ani de 
existență, Festivalul de la Costinești nu s-a mai ținut. 


Nu ocoliţi 
Academia de biliard 


Cum era și firesc, lansarea filmului Mafie și 
biliard (v. nr. 7) a avut loc într-un cadru adecvat și 
anume la... Academia de biliard, respectiv fostul 
cinematograf Drumul Sării, care funcţionează de 
câtăva vreme cu statutul de sală plurifuncţională — 


LOC-NOTIES 


cinema, biliard, discotecă. Gazda, extrem de 
ospitalieră, dl. Neagu Alexe, ne-a fost prezentat de 
către dl. lon Moraru, directorul Întreprinderii 
cinematografice a municipiului București, care, cu 
această ocazie, a înfățișat presei strategia de 
revitalizare a reţelei de cinematografe bucureștene. 
Sub diverse forme de închiriere, aceste incinte vor fi 
renovate în mod spectaculos oferind o ambianță 
plăcută atât vizionărilor, cât și altor distracții aferente 
la prețuri modice și în condiții de securitate deplină). 
Aşteptăm noi invitaţii în capitală și, de ce nu, și în 
țară! 


La mulţi ani și la mai 
multe filme! 


A, primit la redacție invitația de a merge la 
o premieră, totodată și o triplă aniversare: regizorul 
şi profesorul Alexa Visarion împlinește cincizeci de 
ani de viaţă, treizeci de activitate teatrală și douăzeci 
de la primul tur de manivelă la Inainte de tăcere. 
Film realizat pe un scenariu propriu inspirat de nuvela 
„In vreme de război“ a lui I.L. Caragiale, a cărui piesă 
Năpasta va cunoaște și o versiune cinematografică, 
într-o filmografie care mai cuprinde: Înghiţitorul de 
săbii, Punct și de la capăt, Vinovatul. Premiera la 
care am fost chemaţi, din păcate, nu este într-o sală 
de cinema, ci la Teatrul dramatic din Constanţa, unde 
Alexa Visarion a montat „Pescărușul“ de Cehov. Pe 
când din nou pe platoruri? O întrebare retorică și 
pentru eventualii sponsori interesaţi în relansarea 
cinematografiei românești. 


Înainte de a trece la întrebările celei de a doua etape, vă reamintim că 
răspunsurile la toate cele trei etape ale concursului trebuie trimise într-un singur 
plic, însoțite de taloanele decupate din revistă, până la data de 15 noiembrie 


1997 (data poștei), pe adresa redacţiei: 


NOUL CINEMA 


Piaţa Presei Libere nr. 1, sector 1 


71 341 București 
cu menţiunea „Pentru concurs“ 


Premiile — obiecte promoţionale oferite de Guild Film România și 
Româniafilm, abonamente la revista „Noul Cinema“ și volume apărute la editura 
Noul Cinema -— vor fi acordate prin tragere la sorți. 


MUMEE: moasa ce ie eire ree 
PROFESIUNEA aaa 
ADRESA E ee depaete dana 


Etapa a doua 


PRENUMELE, eat ata e dica aaa 


1. Lafilmul Joc în doi, Jean Claude Van Damme a colaborat cu un regizor originar 
din Hong Kong, Tsui Hark. În ultimii ani am putut vedea pe ecranele noastre 
alte două filme semnate de cineaști asiatici care îl aveau în distribuţie pe 
popularul actor. Care sunt titlurile acestora și de cine au fost ele realizate? 

2. Nicolas Cage a cucerit anul trecut un premiu Oscar pentru un rol de o cu 
totul altă factură decât cel din Con Air / Avionul condamnaților, care poate fi 
văzut în aceste săptămâni în cinematografe. Despre ce film este vorba și cine 


este regizorul lui? 


3. Judex și Fantâmas sunt două dintre personajele devenite celebre prin serialele 
semnate de acest adevărat pionier al cinematografului. Despre cine este vorba? 
Și cum se numește regizorul care în 1963 îi aducea un omagiu semnând un 


nou Judex? 

e m-aș face fără tine?“ se întreabă CODRUȚA 

STERIE din Sibiu. Întrebarea nu se cântă, nu face 

parte din textul vreunui șlagăr, nu este adresată unui 

personaj concret cu mușchi de oțel și minte de 

calculator, ci... „În lunile (sper ca anul acesta să fie 
3 doar o lună) când nu te «mai prind» la chioșcurile 
de ziare, pur și simplu mă enervez.“ Misterul a fost așadar dezlegat. 
„Există doar două alternative: ori sunt atâţia cinefili în Sibiu (...) 
ahtiați după tine și te cumpără, ceea ce nu poate decât să mă 
bucure, ori și aici se întâmplă ca la lași (vezi scrisoarea Veronicăi) 
sau ca în alt oraș din țară. Însă de un lucru sunt sigură: nr. 4/97 nu 
a dat ochii cu Sibiul“. În acest sens , îi sfătuim pe responsabilii cu 
difuzarea să nu dea ochii cu autoarea scrisorii... „Voiam de vreo doi 
ani să vă scriu măcar că exist, că sunt CINEFILĂ, că citesc «Noul 
Cinema» de vreo cinci ani, număr de număr (cu excepția, probabil, 
a celor negăsite la chioșcuri — d.s.) și că vă consider, fără lipsă de 
modestie, BIBLIA CINEFILILOR“. Chiar cu lipsă de motestie, noi 
n-am îndrăzni să ne considerăm astfel. De ce ne consideră Codruța... 
Biblia cinefililor“? Fiindcă „date mai exacte pe care să te poți baza 
şi pe care să le poți cita fără frica de a greși nu găsești“... decât în 
revistă. „Şi, mai mult decât atât, îmi place stilul revistei și aș merge 
chiar mai departe, spunând că îmi plac toate articolele doamnei 
Adina Darian (...) Redevenind la articolele revistei, dacă le citești 
cu atenție, poți înțelege mersul lucrurilor în lumea asta, lumea 
politicii, comportamentul anumitor persoane, dedesubturile și 
subtilitățile care, de fapt, guvernează cam peste tot“. Mă rog, or 
mai fi dedesubturi și subtilități care ne scapă. Dar dacă ni se atribuie 
astfel de calități, nu vom fi tocmai noi aceia care să le combată. Trecând 
la situația cinematografelor sibiene, corespondenta noastră ne cam 
dă fiori. Ascultaţi: „Sibiul a avut timp de 3 luni (din martie '97) un 
singur cinematograf, dar poate că știți. Săptămâna trecută 
(Scrisoarea e datată 16 iunie, regretăm că a ajuns mai târziu la redacţie 
— d.s.) s-a redeschis și cel de-al doilea. Motivele închiderii lui în 
martie, zic eu, le cunoaște și le poate înțelege oricine (n-aș băga 
mâna în foc... d.s.). Acum, seara-noaptea cu o discotecă (e drept, 
bine pusă la punct), funcționând în acea sală și ziua proiecții de 
film, va fi mai ușor pentru «Româniafilm». Dar chiar și cu un singur 
cinematograf, media spectatorilor nu a depășit 54-56 pe proiecţie. 
Orice s-ar spune, TV-ul e un mare rival. Mulți care s-ar duce totuși 


la cinema, chiar dacă acasă e mai comod din toate punctele de 
vedere, se plâng de prețul de 5000 lei biletul neredus“. Prețul 
biletului de cinema este într-adevăr mare în raport cu veniturile din ce 
în ce mai subțiri ale cetățenilor din țara noastră greu încercată, dar, e 
drept, ține de domeniul derizoriului raportat la alte venituri și alte țări. 
Vom reuși să ne păstrăm oare interesul pentru creier la concurență 
cu interesul pentru stomac? 

Ce ne spune acum Codruța despre filmele văzute? De la ASFALT 
TANGO al lui Nae Caranfil a plecat încântată. Regizorul a creionat 
perfect dictonul (? — d.s.); „Exact așa suntem noi, românii!“ De la 
BALANȚA lui Lucian Pintilie plecase la fel de convinsă. „Prieteni de-ai 
mei au negat cu vehemenţă când, atunci, le-am spus că exact așa 
ne comportăm noi, românii, că așa vorbim și cu același limbaj 
vulgar precum personajele din film“. Ce s-a întâmplat acum? „De 
data asta nu am avut cu cine dialoga pentru că majoritatea nu a 
mers la film, motivând că e românesc“. Persistă, din păcate, ușorul 
dispreţ faţă de tot ceea ce este românesc, și vor trebui să dispară 
câteva generații pentru ca poporul român să-și dea seama că nu a 
produs doar mediocrităţi, chiar dacă acestea fac un zgomot excesiv, 
se agită cu disperare și se cațără cât mai sus. Despre filmul lui Nae 
Caranfil, Codruța declară, printre altele, că Mircea Diaconu era 
„excelent“, iar Florin Călinescu „făcea un rol pe cinste“. 

Cât privește PRIETEN ȘI DUȘMAN, ni se spune că este „un 
interesant duo Harisson Ford — Brad Pitt. Ford „are stilul lui 
inconfundabil“, iar terorismul e jucat „într-o manieră bine pusă la 
punct de drăguțul și flegmaticul Brad Pitt“. 

La EVITA câţiva spectatori „s-au ridicat și au plecat din sală, 
de plictis probabil“. Cineva a întrebat-o pe corespondentă dacă nu 
cumva cei care au părăsit sala „n-au fost șocați de Madonna“. 
Probabil că da, li s-a răspuns: „au fost șocați... de faptul că ea nu 
apare ca în filmul ÎN PAT CU MADONA“. Corespondenta din Sibiu ne 
asigură: „acest lucru a devenit mai nou un divertisment: „Hai să 
vedem cum se mai dezbracă (sic!) cutare sau cutare!“ În sfârşit, 
opinia Codruţei: „Ca muzical EVITA mi s-a părut foarte bun, l-am și 
definit ca un videoclip mai lung (...) Câteva melodii mi s-au părut 
excelente“. 

În încheierea acestei interesante scrisori, Codruța Sterie ne roagă 
să-i trimitem cartea „Nopțile sălbatice“. 

(V-am trimis-o deja). 


A Maia Morgenstern și Cerasela Stan 


în Balanța de Lucian Pintilie 


Andreea Măcelaru 
y în Asfalt tango de Nae Caranfil 


„A DOUA NATURĂ“ 


ui Willem Dafoe nu i s-a adus încă, în 

dialogul nostru, un elogiu... pe măsură. O 

face AURELIA MARUCZ din Brașov: „Un 

actor de talia lui merită mult mai mult 

decât câteva rânduri la rubrica 

«Frumoșii rebeli». Frumos? Cam mult 
spus. Eu aș spune fascinant. Plus un talent uriaș. 
Reușește să joace un rol pozitiv la fel de bine ca 
unul negativ. La puțini actori vezi atâta eleganță 
și dezinvoltură cum vezi la el. Actoria este a doua 
lui natură. Categoric va rămâne în istoria cine- 
matogratului datorită prestaţiilor sale remarcabile 
din PLUTONUL, ULTIMA ISPITĂ A LUI IISUS, 
SUFLET SĂLBATIC“. A.M. ar vrea, dacă e posibil, 
să-i spunem „mai multe despre el“ și să publicăm o 
fotografie „mai reușită“ decât cea de acum câteva 
numere. Sperăm ca entuziasmul Aureliei să nu fie 
contrazis de alţi cititori. Cât priveşte cele solicitate, 
puţină răbdare. 


O GROZĂVIE NUMITĂ 
FILM 


u știam că filmul este o grozăvie. Ne 
încredințează, cu inocent entuziasm, 
GHEORGHE VLAD din Slobozia, jud. 
Ialomița, România: „De la început vă 
adresez felicitări și încurajări pentru 
modul și lupta de a scrie mai frumos 
și mai bine despre această grozăvie care se 
numește film“. lată și rugămintea lui G.V. Să-i spunem 
unde poate găsi („intrarea în posesia lor“) cărţile 
de film pe care „le tot publicați în fiecare număr al 
revistei lună de lună“. Corespondentul nu le găsește 
nici în librării, nici la difuzorii particulari de carte. De 


ce are nevoie G.V. de cărţi de film?: „Aș dori să pot 
cumpăra carte de film pentru a mă putea docu- 
menta mai bine, pentru a cunoaște mai bine, 
pentru a fi mai puternic“. Și un apel patetic: „Vă 
rog salvați un om înnebunit după film!“ Să vedem 
cum îl putem salva. Dacă în Slobozia, Ialomiţa, 
România nu se găsesc astfel de cărţi în librării și nici 
la difuzorii particulari, ele ar trebui căutate în librăriile 
din București sau din alte orașe, întrucât se pare că 
distribuitorii de carte greșesc când nu consideră 
Slobozia un centru cinefil. Dacă nu, la anticariate. Dacă 
nu și nu, la cartea prin poștă. Dacă nu și nu și iar nu, 
se poate încerca la editurile care le-au publicat. lar 
dacă mereu nu, se poate alcătui un ansamblu de 
cinefili și cânta Corul Reeditărilor. Dacă nici asta nu 
are efect, atunci trebuie scotocite rafturile bibliotecilor 
sau întreba alți cinefili — prin intermediul revistei 
noastre, fireşte — dacă nu pot renunţa la niscaiva cărți 
de film pe care le-au citit. Până la ora la care scriu 
răspunsul, nu-mi vine altă soluție spre a-l face „mai 
puternic“ pe simpaticul nostru corespondent, în 
legătură cu grozăvia numită film... 


SE INMULȚESC 
ADMIRATORII 
SERIALELOR LATINO- 
AMERICANE 


eși are numai 13 ani, DIANA 
FLORINA COSMIN din București 
este o „mare admiratoare“ a revistei 
noastre, dar o dezamăgește faptul 
că „nici măcar un rând din revistă 
nu a fost alocat actorilor latino- 
americani, care, în ciuda unor opinii defavorabile 
ale altor cititori, beneficiază de un mare talent“. 
Observaţia e oarecum nedreaptă: de-a lungul timpului, 
revista noastră a mai „alocat“ ce era de alocat actorilor 
latino-americani (vezi în nr. 8 „Telenovela după 20 de 
ani“), chiar dacă nu „beneficiau de un mare talent“. 
Cum, însă, înmulțindu-se în chip vertiginos numărul 
serialelor latino-americane de pe ecranele noastre mici 
și mijlocii, ar cam fi trebuit să ne ocupăm aproape 
exclusiv de ei, respectiv de autori. Nu negăm faptul 


J Tom Hanks pregătit să-și înfrunte rivalii latino-americani 


că și Coraima Torres și Osvaldo Rios, pe care D.F.C. 
îi admiră în serialul KASSANDRA ar fi „înzestrați 
cu adevărat har actoricesc“, nu-i ignorăm cu bună 
(citește: rea) intenţie, dar printre câte alte seriale, nu 
le-a venit încă rândul să li se „aloce un rând“, cum ne 
solicită mica noastră cinefilă, care se lansează într-o 
pledoarie patetică în beneficiu latino-american. Nu mă 
pot abține de a reproduce un fragment din această 
pledoarie, care nu poate fi, la 13 ani, decât pe deplin 
sinceră: „Nu înțeleg de ce actorii latino-americani 
sunt considerați inferiori celorlalți, din lumea 
filmului, de parcă pe lume există numai Tom Hanks, 
Clint Eastwood, Sharon Stone, David Duchovny, 
Mel Gibson, Courtney Love etc., deși îi apreciez 
foarte mult și pe aceștia, pe care îi admir de 
asemenea.“ Când afirmă însă că „toată lumea 
consideră că (sic!) cei mai buni actori sunt cei din 
«filmele adevărate», adică cele cu arte marţiale, 
polițiste, în care violenţa este prezentă în fiecare 
cuvânt, replică sau scenă, iar actorul are un limbaj 
corespunzător periferic“, mă simt obligat s-o 
contrazic, întrucât nu chiar „toată lumea“ e sedusă de 
tipul de actor și de filme amintite. Dacă, dincolo de 
faptul că este o admiratoare, D.F.C. este și o cititoare 
a revistei noastre, a paginilor de film din alte reviste și 
a corespondențelor trimise de cititori, ea va constata 
că se află în plină exagerare, dacă nu chiar în plină 
eroare. Nici pe critici, nici pe spectatori nu-i interesează 
în exclusivitate filmele violente, ba pe unii nu-i 
interesează chiar deloc. Așa că nu putem decât să 
fim de acord cu fraza finală a scrisorii: „Există diferite 
genuri de oameni, care apreciază genuri diferite 
de film, dar cred că toți merităm șanse egale.“. 
Fără discuţie! Intre altele, faptul că televiziunile 
difuzează în mod aproape echitabil seriale nord- 
americane și seriale sud-americane ni se pare, din 
acest punct de vedere, o revendicare satisfăcută. Cât 
privește critica, e oarecum dreptul ei să-și aleagă 
obiectul... nord sau sud-american... 

La vânătoare 


Exotismul 


[: aseptizata Elveție, unde și 
oamenii funcționează ca un ceas 
elvețian, am putut constata că publicul 
și critica simt o atracție magnetică 
spre orizonturi exotice de tot felul. 
Atracția contrariilor. Tot așa cum mulți 
dintre cei ce trăiesc exotismul tânjesc 
după liniștea și ordinea civilizate. 

Filmul care a cules cele mai 
prelungite aplauze (10-15 minute în 
șir) a fost Gadjo Dilo (Străinul 
nebun). Rămâne de neînțeles de ce 
nu a fost programat și în Piazza 
Grande, unde se concura pentru 
Premiul popularității. 

Autorul său, Tony Gatiif (49 ani) 
este primul cineast care se declară 
rom (originar din Algeria). El a mai 
realizat până acum alte 11 lung- 
metraje de ficțiune, majoritatea 
descriind tradiţiile romilor. Străinul 
nebun încheie o trilogie dedicată 
muzicii romilor, în contextul unei 
povești de dragoste și de familie, 
sfârșită tragic în urma unui accident 
ce aprinde spiritele. „Iniţial am 
gândit să filmez în Ungaria, dar 
muzica lăutarilor din România este 
mult mai frumoasă, așa încât am 
schimbat locul acțiunii și am filmat 
în România“. Atunci a solicitat 
cineastului Nicolae Mărgineanu să 
înregistreze pe video o serie de actrițe 
românce. Dintre toate chipurile pri- 
vite, s-a oprit la Rona Hartner (aţi 
văzut-o în Terente), care a cucerit aici 
Leopardul de bronz pentru cea mai 
bună interpretare feminină. Succesul 
actriței noastre s-a datorat modului 
cum 's-a travestit în țigancă. „Am 
locuit câteva săptămâni într-o 
comunitate de muzicanți romi. Așa 
am învățat să cânt, să dansez și să 
vorbesc țigănește“. Aceeași experi- 
enţă a trăit-o și partenerul ei, actorul 
francez Romain Dures. Tot în timpul 
filmărilor, Rona a învăţat să vor- 
bească franțuzește, pentru a se putea 


u patru ani în urmă Mostra de la Veneţia împlinea 

50 de ani. Cannes-ul și-a sărbătorit semicen- . 
tenarul în luna mai. Acum, la mijlocul lui august a 
venit rândul Festivalului de la Locarno să împlinească 
50 de ediţii. O performanţă remarcabilă pentru un 
festival care nu și-a propus să impună prin fast și 
mediatizare de staruri, optând pentru o dimensiune 
redusă la scara umană și pentru a fi un avanpost al 
noului cinema. Un „nou“ mereu altul de-a lungul 
deceniilor, filmul rămânând cea mai dinamică dintre 
arte. 

Acceptat iniţial, în 1946, ca o atracţie turistică, 
festivalul și-a câștigat autonomia și titlul de „cel mai 
mare dintre micile festivaluri sau cel mai mic, dintre 
cele mari“, ajungând să prezinte 200-300 filme. 
Competiţia oficială este completată de programe 
paralele, — potenţând interesul față de mai tinerii 
candidaţi la gloria cinematografică. Însuși titlul acestor 
programe indică preocuparea pentru nou: Cineaști 
ai prezentului, Perspective elvețiene, Leoparzii de 
mâine etc. 

eopardul ca emblemă a festivalului și dând chip 

trofeelor de aur, argint sau bronz — a fost preluat 
de pe străvechea stemă a orașului. Imaginea sa a 
devenit astăzi și un fel de mascotă putând fi văzută 
pe brichete, șepci, șorturi... sau strălucind în aur 
masiv încrustat cu pietre preţioase pe brățări sau 
colane expuse în vitrinele bijutierilor. 

Cauza festivalului internaţional al filmului a fost 
îmbrăţișată și susținută la început de interese locale, 
apoi și federale — așa cum se poate constata din 


~ 


de leoparzi 


Palmares 


lista sponsorilor consecvenți și oficiali. Confederația 
elvețiană acoperă din bugetul său 21% din costul 
festivalului; cantonul gazdă, Ticino — 13%; Telecom — 
8%; Uniunea băncilor elvețiene 8%; orașul Locarno 
7%; Oficiul de turism Ticino — 2%; Asociaţia Pro- 
Elveţia — 1%; listă la care se adaugă alți numeroși 
sponsori — societăţi comerciale, organizaţii indepen- 
dente, persoane private. Sunt investiţii returnate prin 
prestigiul adus orașului, dar și prin avalanșa de turiști- 
cinefili, cumpărători de bilete la proiecţiile din Piazza 
Grande (7000 locuri) sau la cele de la Palazzo Fevi 
(5000 locuri). De altfel sloganul „pentru turism, 
festivalul e de aur“, se verifică an de an, la faţa 
locului. 
l E Mt dintre cei cărora li se datorează succesul 
acestei ștafete culturale și financiare este DI. 
Raimondo Rezzohico, președintele festivalului, legat 
de soarta acestuia încă din 1946. Competenţele sale 
manageriale se puteau deduce și din alocuţiunea 
adresată presei. Cea mai scurtă din câte am ascultat 
la vreun festival: 2 minute și 30 secunde. 

„Dumneavoastră, reprezentanţilor massmedia, 
vi se datorează prestigiul crescând al festivalului. 
Vă rog să nu vă reţineți. Scrieţi de bine sau de 
rău despre noi, organizatorii, despre filme și chiar 
despre ţara noastră. Tot ce vă rog este să nu 
rămâneți tăcuți“. 

Mă gândeam cât timp o să mai treacă, până când 
la noi o persoană oficială va spune presei străine să 
scrie de bine sau de rău despre România, numai să 
scrie? 


înțelege cu regizorul, ceea ce îi va 
folosi și la apropiatele probe pe care 
regizorul Léos Carax a invitat-o să le 
dea pentru viitorul lui film. 

Gatlif se bazează mult pe pito- 
rescul situaţiilor și al înfățișărilor, 
filmând ficțiunea ca un documentarist. 
Culoarea și ritmul natural nu au avut 
nevoie de altceva. Pitorescul romilor 
a purtat noroc și altor cineaști, 
consacrând câte un film pe deceniu: 
Am întâlnit și țigani fericiți (1967) 
al iugoslavului Alexandr Petrovici; 
Șatra (1976) al moldavului Loteanu; 
Vremea țiganilor (1988) al lui Emir 
Kusturica. Acum, cu patru premii 
câștigate, Gatlif se pregătește să facă 
turneul festivalurilor, cu vântul în 
pânze. Chiar în seara premierii, 
CNN-ul anunța cu mare tam-tam o 
emisiune ce urma să fie difuzată în 
următoarele zile „The Gipsy Legacy“ 
— „Moștenirea țiganilor“. 

u o altă formă de exotism ne-a 

captat cineastul chinez Lu Wei, 
vizualizând o întoarcere în timp în 
secolul XI cu filmul său Călătorie în 
Imperiul de vest Xia. Ciudat, conflic- 
tul poate fi socotit tot de natură 
demografică. Cavalerii nomazi Dang- 
xiang, coborâţi din Tibet, se războiau 
cu chinezii Han pentru a le lua nou- 
născuţii băieţi, condamnându-i la 
dispariție. În acest duel exterminator, 


Leopardul de aur: Ayneh (Oglinda) 
de Jafar Panahi (Iran) — 30.000 fr. e. 


Leopardul de argint: Gadjo Dilo 
(Străinul nebun) de Tony Gatlif 
(Franţa) — 12.000 fr. e. 


Leopardul de argint: Fools 
(Nebunii) de Ramadan Suleman 
(coprod. Franţa, Africa de Sud, 
Mozambic, Zimbabwe) — 12.500 fr.e. 


Premiul special Leopardul de 
bronz pentru interpretare: Rona 
Hartner (Gadjo Dilo) și Valerio 
Mastandrea (Tutti giu per terra/Cu 
toții la pământ — Italia) 


Premiul special al Juriului ex-ae- 
quo: The Bible and Gun Club 
(Clubul Bibliei și al pistolului) de 
Daniel J. Harris (Statele Unite); 
Xianggang Zhizao (Made in Hong 
Kong) de Chan Fruit-Hong-Kong) 


% 


Străinul nebun a mai primit Premiul 
Uniunii băncilor elveţiene — 7000 fr. e. 
și Premiul Juriului ecumenic pentru 
„„„toleranţă și înțelegerea între 
diferite culturi; pentru a se fi opus 
oricăror forme de discriminare și 
violență“. 


Cu toţii la pământ — Premiul 
FIPRESCI 


Clandestinii — Premiul juriului tânăr 


Kiarostami, marele cineast iranian 
a fost descoperit aici, la Locarno. 
De atunci, mai tinerii cineaști asiatici 
au în Locarno un susținător de nădejde. 


o Exotismul Chinei secolului XI 
(Călătorie în imperiul de vest Xia de Lu Wei) 


Marco Bellocchio (Italia) 
regizor (președinte) 
Freddy Buache (Elveţia) 
critic 
Katrin Cartlidge 
(Marea Britanie) 
actriță 


Manfred Eicher (Germania) 
producător şi realizator 


Claire Denis (Franța) 
regizor 


Ricard Dino (Elveţia) 
realizator 


Nan Goldin (S.U.A.) 
fotograf 


Maria de Medeiros 
(Portugalia) 
actriță 
David Streiff (Elveţia) 
critic — 
director al Oficiului 
federal de cultură 


Zhang Yimou (China) 
regizor 


o mamă nu acceptă fatalitatea și 
porneşte pe urmele cavalerilor pentru 
a-și recupera fiul. Vizualizarea acestui 
conflict este grandioasă și sobră în 
același timp. Banda sonoră orches- 
trează zgomote, strigăte și șoapte ca 
un fundal auditiv obsedant. Filmul 
beneficiază de complexa experiență 
a autorului său. Între 18 și 22 de ani, 
în timpul Revoluţiei culturale, Lu Wei 
(47 ani) a fost trimis la munca câmpu- 
lui. Eliberat din această activitate 
forțată, Wei studiază la Beijing artele 
plastice, literatura și filozofia. Prima 
sa colaborare cu filmul este ca 
scenograf. Apoi ca scenarist, lucrând 
în această calitate în ultimii ani la cele 
mai importante filme chinezești: Adio, 
concubina mea r. Chen Kaige — 
Palme d'or 97; A trăi r. Zhang Yimou 
— Marele Premiu al Juriului Cannes 
‘94, Acum la debutul său, regizorul 
Chen Kaige i-a întors ajutorul, accep- 
tând să fie consilierul artistic al 
filmului. Cei trei — Kaige cu doi ani mai 
mare, Yimou și Wei de aceeași vârstă 
— sunt prieteni din adolescenţă. Ei au 
fost împreună la munca forțată a 
câmpului și au petrecut împreună anii 
studenției, și toți trei se arată prin 
filmele lor fascinaţi de istorie. 


Adina DARIAN 
(Continuare în pag. 18) 


Zi 


ricum i-am numi, în funcţie de ideologii: 
rezerva de cadre și resurse umane, 
schimbul de mâine etc., etc., un fapt este O S C. 
96.5 
ca cele aflate în plină strălucire să înceapă să apună. Semn 
că, în ciuda evoluției tehnologiei sau a schimbărilor de genuri, starul și-a păstrat poziția supremă în 
cinematografia de peste ocean. Motivația este de ordin financiar. După toate statisticile publicul vine la 
și propulsează noi staruri. Oferta este desigur extrem de generoasă. Cum știm, din toate colțurile Americii 
în fiecare zi băieți și fete sosesc la Los Angeles în speranţa că ei vor fi cei aleși. In memoriile sale, Kirk 
Douglas compara succesul la Hollywood cu prinsul unui autobuz: „Totul este să te urci, apoi presiunea te 


cert: pentru industria de film americană 
cinema în primul, în al doilea, în al treilea rând pentru actori. 
propulsează aproape de la sine, căci între timp alții se agaţă punând piciorul pe prima treaptă. Atunci pericolul este 


S l { 
principala preocupare este să asigure stelele de mâine, înainte 

Aşa se explică de ce an de an marile studiouri americane asistate de artileria grea a mass-media creează | 
ca aceștia să te împingă afară“. 


Specializat în personaje mar- 
ginale sau roluri de trăzniţi (Hinger, 
Learning, Beautiful Girls), de 
polițist (Poliţist la San Francisco) 
sau de țâfnos (palooke) în Mighty 
Aphrodite de Woody Allen, actorul 
se apără: „Dacă interpretez ase- 
menea roluri nu înseamnă că în 
viață mă comport la fel. Nu am 
mai fost implicat într-o bătaie de 
când aveam 19 ani, când mi-am 
pierdut o bucată din ureche. Dar 
nu cred că aceste persinaje pe 
care le-am interpretat sunt în 
realitate stupide. Oricât ar fi de 
rău famat un personaj, tu ca 


actor trebuie să cauţi să-l înțe- 
legi și să-i redai o dimensiune 
umană. Și cel mai dement crimi- 
nal psihopat are în el poate ceva 
uman. Acest tip de personaj este 


` mai interesant pentru un actor, 


chiar mai solicitant decât un rol 
de june prim. Cum nu am nici 
ochi albaștri, nici un chip sedu- 
cător, nu-mi rămâne decât să-mi 
perfecționez mijloacele de ex- 
presie actoricească. Îmi doresc 
ca filmele în care joc să fie la 
fel de admirate peste 20 de ani, 
cât le admir eu pe cele făcute în 
anii '70“. 


Debutul în The Juror alături de 
Demi Moore a fost de natură să-i 
dea un avans, fructificat la scurt 
timp în Walking and Talking. Se 
făcuse însă cunoscută într-un 
soap tv matinal Another World. 
Rolul soţiei lui Johnny Depp în 
Donnie Brasco i-a consolidat 
statutul de star în noua generaţie. 
A urmat un rol de seismolog în 
Volcano (v. pag...) și de analist 
politic în Wag the Dog după 
scenariul lui David Mamet alături 
de Hoffman și De Niro. Dar 
ambițiile tinerei blonde ţintesc mai 
sus. A scris deja un scenariu și a 
realizat un scurt metraj intitulat 
provocator Striptease pentru 
Isus. 

La început Heche (pronunțat 
H6ici) gândindu-se să nu fie 
considerată „o altă blondă“, și-a 
vopsit părul negru. Ea crede că 
hotărârea i-a purtat noroc deși își 
dă seama că a fost o prostie. 

Anne provine dintr-o familie de 
artiști scăpătați și baptiști și din 
adolescență se ducea să 
servească la mesele oferite după 
spectacole teatrale în matineu, ca 
să câștige un ban. De atunci 
urăște unele feluri de mâncare. 
Acum urăște telefonul. Răspunde 
rar la apeluri iar de chemat nu 
cheamă pe nimeni pentru că „îmi 
place să văd chipul celui cu care 
vorbesc“. 

Demnă reprezentantă a unei 
generaţii care se laudă cu o totală 
lipsă de cultură cinematografică, 
ea obișnuiește să spună: „Nu 


Imaginea mi se pare sugestivă prin felul cum surprinde acest flux continuu spre glorie. Anul 1997 
se apropie de sfârșit. Și mașina hollywoodiană de creat vedete nu a șomat. lată-i pe cei ce au cucerit 
statutul de star în acest an. Nu putem ști dacă ei au fost într-adevăr cei mai talentaţi sau dacă au fost mai 
norocoși, dar odată „urcați în autobuz“ cu greu ar mai putea fi contestați. 


mă intimidez în fața unor per- 
sonalități din simplul motiv că . 
nu știu cine sunt și nici ce au 
făcut. Clark Gable? N-am auzit 
niciodată de el. Cine e?“ Tot ea 
povestește cum la probele pentru 
Nașul III, impresarul ei era foarte 
agitat. În schimb ea era foarte 
calmă și în drum l-a întrebat: 
„Spune-mi tipul ăsta la care 
mergem a mai făcut vreun 
film?“ 


S-a învârtit în lumea spec- 
tacolului de când era adolescent. 
Tatăl său vitreg era un expert în 
restaurarea filmelor vechi. În ultima 
vreme a lucrat la Vertigo și la My 
Fair Lady. De la el a învățat că în 
această lume te afli permanent 
într-un carusel când sus când jos, 
și financiar și din punct de vedere 
al popularității. 

Cu un an în urmă el a înregistrat 
primul succes de răsunet într-un 
show tv, a obținut apoi rolul 
doctorului John Carter din serialul 
Spitalul de urgență produs de NBC. 
Din acel moment drumul către 
cinema i-a fost deschis. Dar el a 
preferat să-și șlefuiască talentul 
în spectacole de teatru la Los 
Angeles și să se îndrepte către 
producțiile cu bugete mici ale 
independențţilor. A acceptat ast- 
fel să joace în The Myth of 
Fingerprints / Mitul amprentelor 
digitale, care a fost selecționat la 
Festivalul Sundance. Între timp a 
scris un scenariu și a relizat un 
mediumetraj de ficţiune. „Este o 
poveste de familie. Mă simt atras 
mai mult de marile mici emoții 
care explică legăturile sau 
rupturile sentimentale dintre 
prieteni sau din familie, decât de 
filmele de acțiune. Cred că cel 
mai bun profesor al meu a fost 
Michael Crichton (romancier și 
scenarist) de la care am învă- 
țat cum să scap de trac, gân- 
dindu-mă la întâmplări oare- 
care și nu numai la partitura pe 
care trebuie să o susțin la 

Din scurta sa experineţă Noah 
a ajuns și la o altă concluzie: 
„Important este că atunci când 
iei o decizie în viață sau în 
profesie să fii convins că dorești 
acest lucru pentru tot restul 
vieții. Acum pentru mine cel mai 
fericit moment este acela când 
sunt pe platou și aud cuvântul 
«motor»“. 


Se prezintă ca un grunge (v. 
nr. 7/1993) pur sânge. Porecla 
Skeet ce i-a înlocuit prenumele 
Bryan-Ray, înseamnă porumbel. 
Așa l-a poreclit antrenorul său de 
baseball pentru că era mic de 
statură și iute în mișcări. Tatăl său 
era pilot de raliu, așa că de mic s-a 
obișnuit cu riscul și viteza. A 
început să facă figuraţie pentru un 
ban în plus. De atunci a început să 
i se spună că seamănă cu Johnny 
Depp. Fizicul său îl recomanda 
pentru eroi marginali, dar cu lipsa 
sa de experienţă actoricească nu 
obținea decât apariții sporadice 
cum a fost în Last Dance (dar cu 
Sharon Stone în distribuție) sau 
The Craft. Wes Craven îi dă primul 
rol, „vecinul psihopat“ în Scream. 
În acest an, Paul Schrader l-a 
lansat ca adevărat protagonist în 
Touch unde interpretează un 
obsedat sexual. Imediat 


propunerile au început să vină. În 
Old Friends este un vagabond 
homosexual, un rol de tipul celui 
care l-a lansat pe Brad Pitt în 
Thelma și Louise. Tot în '97 a 
filmat în The Newton Boys unde-i 
are parteneri pe Ethan Hawk și 
Matthew Mc Conaughey. 

„Se pare că mă îndrept cu 
maximă viteză spre statutul de 
star și deja mă întreb cine va fi 
următorul? La Hollywood gloria 
nu durează. La urma urmei, ce 
este gloria? Este ceva creat de 
presă. Aici te poţi face remarcat 
și după cum bei sau după cum 
râzi într-un bar. Dar pe urmă Câţi 
ştiu câtă muncă înseamnă 
această profesie? 

Cel mai bine este să-ţi astupi 
urechile la tot ce se spune 
despre tine, să nu citești ce se 
scrie, și să te ţii doar de treabă“. 

Această atitudine i-au făcut pe 
ziarişti să-l considere cel mai lucid 
dintre noile staruri. Skeet nu a 
renunțat să joace golf și nici fotbal 
american. Își amintește ca de 
experiența altuia de operaţia pe 
cord deschis suferită când avea 10 
ani. Prietena sa Leonora Scelfo 
este tot actriță și Skeet este destul 
de sentimental să recunoască: 

„Ea mi-a schimbat viața. Orice 
dragoste te duce și în rai și în 
iad. Nici noi nu am făcut 
excepție“. Mărturisirea sa aduce 
cred cea mai bună justificare 


poveștii din She is so Lovely filmul 


lui Nick Cassavetes (vezi nr. 7/97) 
cu soţii Robin și Sean Penn despre 
care se spune că și ei au parcurs 
drumul și în rai și în iad nu doar în 
acest film ci și în viața lor intimă. 
În cinema, veritas. 


ÎI vom vedea în curând în rolul 
fotografului din The Lost World 
(urmarea lui Spielberg la Jurassic 
Park). Până acum nu s-a putut 
remarca întrucât se specializase în 
roluri episodice, atât de episodice 
încât părinţii săi l-au recunoscut în 
Rudy — doar după numărul 44 pe 
care-l avea pe tricoul său de 
fotbalist. Nici în Swingers — unul 
din grupul de tineri veleitari actori 
cutreierând cluburile de noapte 
după femei — nu se poate spune 
că a avut un rol deosebit. Un film 
cu buget redus pe urmele modei 
„bratparck“ (v. nr. 6/97). În mod 
neașteptat însă Swingers a avut 
un succes considerabil. Spilberg, 
cu ochiul său ager, de aici l-a 
„pescuit“ pe tânărul dornic să se 
afirme ca actor. Vaughn filmează 
împreună cu Ashley Judd în The 
Locusts. În cazul său s-ar putea 
vorbi de șansă, dar nici aceasta nu 
a venit dintr-odată. Avea 18 ani 
când s-a mutat la Los Angeles 


convins că e un actor format după 
ce apăruse pe toate rețelele de tv 
într-un clip publicitar pentru 
Chevrolet, intitulat „Inima Americii”. 
Dar n-a fost așa. A aflat din proprie 
experiență că marile agenții de 
impresariat se ocupă doar de 
staruri. Dar cum să ajungi un star 
fără sprijinul impresarilor? Lecţia a 
durat șapte ani. 

„Era cu totul altfel decât mă 
așteptasem. E periculos când 
popularitatea o ia înaintea 
profesiei“, spune el, care nu este 
interesat de succes și nu dorește 
ca presa să-l lanseze ca o super 
vedetă, doar pentru un film gata — 
chiar dacă în regia lui Spielberg — 
și încă două în lucru. 

„Nu doresc să forțez nota și 
mă mulțumesc să iau lucrurile 
așa cum vin“. 


V-am prezentat-o mai des în 
ultimii doi ani după debutul ei la 17 
ani, ca cea mai bine plătită actriță 
î The Crush (1993), după 
trilogia-video a lui Aerosmith, 
Cryin', Amazing, Crazy (1993— 
'94). Alte roluri în Hideway (1995), 
Clueless (1995). În acest an a 
filmat în Batman și Robin și joacă 
și produce Excess Baggage / 
Excedent de bagaj. 


Se lansează cu Bumerang 
(1992). Se remarcă în Jungle 
Fever (1991) al lui Spike Lee și în 
Losing Isaiah eg d The Rich 
Man's Wife (1996). In pregătire: 
Townsend's B.A.P.S. 


Vivica A. Fox - 
32 ani 


Comparată cu regina 
egipteană Nefertiti, Vivica a 
avut însă ca model și ideal 
pe Lana Turner. Avea 24 de 
ani când un impresar a 
abordat-o într-un bar din Los 
Angeles spunându-i: „Sun- 
teți cumva actriță?“ La 
început ea a crezut că tipul 
vrea s-o agaţe. Dar nu a fost 
așa. El i-a găsit un prim rol 
în serialul Tânăr și neliniștit 
(difuzat de Pro TV). Ade- 
văratul succes a venit mai 
târziu cu rolul fetei care 
cucerește inima pilotului de 
culoare (Will Smith) din Ziua 
Independenței. Film căruia 
i-a urmat imediat un alt 
pucca de box-office Set it 


„A fost o surpriză ne- 
sperată după ce 10 ani nu 
mi-a ieșit nimic din ce am 
încercat“. În această vară a 
apărut alături de Schwarz- 
enegger în Batman și Ro- 
bin (pe ecranele noastre din 
octombrie). 

„Am crescut în India- 
napolis într-o familie reli- 
gioasă și moralistă. Mama 
m-a obligat să învăţ și să 
iau note mari. Ea era o 
femeie extrem de disci- 
plinată și familia era sen- 
sul existenţei ei. Și eu 
doresc să-mi întemeiez o 
familie, să am copii. Dar 
deocamdată vreau să mă 
bucur de reușita profe- 
sională mult așteptată și 
mă simt bine că sunt sin- 
gură. Tot ce am învăţat din 
familie m-a ajutat să depă- 
şesc momentele dificile și 
dezamăgirile de care am 
avut parte din plin.“ 

Vivica nu dorește să re- 
nunțe la seriale preferând să 
facă doar un film pe an. 

„Când mă gândesc că 
până acum doi ani am fost 
în omal și acum sunt 
asaltată de propuneri din 
toate direcțiile, nu-mi vine să cred. Dar așa e la 
Hollywood. Cota unui actor se schimbă mai des 
decât chiloţii!“ Ea pune alte două diagnostice 
privind Cetatea filmului: „Aici poți întâlni oameni 
demni de toată admiraţia dar și foarte mulți 
escroci. La început nu este prea ușor să-i 
deosebești. Semnificativ este că astăzi se fac 
filme cu protagoniști de culoare, mai multe decât 
oricând în trecut“. 


EI VIN DIN URMĂ 


Judd Ashley - 27 ani 


A avut parteneri pe Val Kilmer în Heat, pe Harvey Keitel în Smoke, pe 
Mathew McConaughey în Kiss the Girls — un policier. Primul ei prieten din 
lumea spectacolului a fost Lyle Lovett, acum este Michael Bolton. Judd 
recunoaște că are o atracție specială pentru muzicieni. Oamenii de cinema 
spun că e în stare „să fure“ atenţia spectatorilor, punând în planul doi 
protagoniștii. 

În călătoriile ei locuiește în hoteluri luxoase, însoţită întotdeauna de colecția 
ei de păpuși (pentru a se simţi ca acasă) căci a trăi așa pe gustul ei e mai 
important decât să reușești în showbiz. Cunoscutul jurnalist american Michael 
Kaplan a întrebat-o ce a învățat jucând alături de De Niro și Pacino (tot în 
Heat). Ea i-a răspuns: „Să fiu eu însămi“. g 

Succesul timpuriu nu a îndepărtat-o de familie. Dimpotrivă. În timpul liber îi 
place să gătească sau să petreacă câteva ore singură. Regizorii ei preferați 
sunt: Huston, Lean, Chaplin — dintre cei dispăruți. Intre cei cu care ar dori să 
lucreze se numără Pollack, frații Coen și Rob Reiner. 


Mia Kirshner 


Canadiană de origine, 
eaa visat de când avea 10 
ani să se mute de la 
Toronto la Los Angeles și 
să facă cinema. Era în 


„Şcoala elementară când „a 


produs și regizat“ un 
spectacol, obligându-și 
colegele să semneze 
contracte care nu le per- 
mitea să părăsească 
show-ul. Avea 12 ani când 
a trimis un autoportret la 
un concurs de cinema, 
scriind: „Îmi place să 
merg cu bicicleta, să bat 
mingea, să citesc și să 
văd filme la televizor“. 
Împreună cu acest text 
poza i-a apărut în ziar 
prima dată. Avea 17 ani, 
când regizorul canadian 
Denys Arcand a avut 
inspiraţia să o distribuie 
într-un rol de tânără 
posesivă în filmul Love 
and Human Remains 
pentru care a fost 
nominalizată pentru rol 
secundar la premiile Genie 
(Oscarul canadian). A 
urmat succesul mondial cu 
Exotica, fascinantul film al 
regizorului Atom Egoyan în 
care ea interpreta o 
școlăriță striptizeuză. 

„A fost un moment 
foarte greu pentru mine 
când am văzut filmul 
împreună cu părinții mei. 
Dar ei sunt cei care m-au 
îndemnat să perseverez. 
După prima mea audiție, 
când am primit un 
răspuns negativ mama 
mi-a spus: «Nu plânge. 
Ei spun nu, tu spui da. Să 
mergi întotdeauna mai 
departe, să nu 
abandonezi niciodată». 

A jucat apoi în Anna 
Karenina, rol pentru care 
a petrecut o săptămână la 
Moscova pentru a 
cunoaște puțin țara eroinei. 
Când s-a întors în Canada 
a luat lecții de dans, de 
patinaj și de limba rusă. În 
acest an a filmat în Mad 
City alături de Dustin 
Hoffman și John Travolta. 
Între timp a absolvit 
Facultatea de literatură 
engleză la Universitatea 
din Montreal. 

„Nu a fost simplu să 
filmez când aveam 17 ani 
o fată care-și ține iubitul 
în sfichiul biciului la 
propriu, apoi să mă duc 
a doua zi la școală și 
să-mi fac temele“. Poate 
nu a fost simplu dar a 
meritat. Mia Kirshhner este 
ea însăși astăzi o figură 
exotică în filmul american. 


io 


Stephen Dorff — 
23 ani 


Debut de răsunet în The Power of 
One (1992). Roluri importante: 
Backbeat (1994); Reckless (1995);| 
Shot Andy Warhol (1996). Tot în 
1996 a filmat alături de Jack Nicholson 
în Blood and Wine. 

Pariul său cu sine: să reușească o 
carieră de cursă lungă în așa fel încât 
jurnaliștii să nu-l întrebe doar cât 
câștigă și în câte filme a jucat. 


Gwyneth Paltrow - 
24 ani 


(v-Profiluri nr. 11/96) 

Se lansează cu Flesh and Bone 
(1993). Urmează: Seven (1995); 
Emma (1996). In curs de filmare la 
Kilronan și Marile speranţe. „Dacă 
n-aș mai face nici un alt film, ar fi 
în regulă. Nu sunt atât de 
ambițioasă — iau lucrurile așa cum 
vin, dacă vin“. 


Leonardo DiCaprio — 
22 ani 


v. Profiluri nr. 6/97) 

e lansează în What's Eating Gil- 
bert Grape (1993) — în rolul unui băiat 
handicapat, film regizat de Lasse 
Hallstrom. DiCaprio e nominalizat la 
Oscarul pentru rol secundar. Urmează 
alte trei partituri remarcabile în Bas- 
ketball Diaries (1995); William 
Shakespeare's Romeo and Juliette 
(1996) — văzut și la noi; Marvin's 
Room (1996) — tot un rol de tânăr 
stresat și handicapat — realizat de alt 
actor, Jerry Zaks (american de origine 
germană) la debut ca regizor. „ 

Declaraţia sa fundamentală: „Imi 
place să lucrez cu oameni cu suflet 
bun. Răutatea, invidia mă irită. Și 
le poți găsi din plin la tinerii de 
vârsta mea din Los Angeles“. 


[î) 


Winona Ryder - 25 ani 


Poate cea mai celebră dintre 
actrițele sub 30 de ani. Se remarcă 
pe când avea doar 17 ani cu rolul din 
Heathers (1989); își confirmă talentul 
în Beetlejuice (1988), Vârsta ino- 
cenţei (1994), Vrăjitoarele din Sa- 
lem (1996). A încheiat lucrul la Alien 
Ressurection. 

„Mă simt bine așa cum sunt. 
Este al dracului de bine să fii o 
vedetă de cinema“. 


Ethan Hawke - 
26 ani 


S-a făcut cunoscut cu Dead Po- 
ets Society (1989) — unul dintre elevii 
recalcitranți, câștigați de partea 
culturii și a libertăţii de gândire, un 
superb film realizat de australianul 
Peter Weir. Au urmat Ridnight Clear 
(1992); Reality Bites (1994) și 
povestea de dragoste la prima vedere 
Before the Sunrise (1995) / inainte 
de răsărit. În acest an a filmat în 
Gattaca și Marile speranţe. 


Uma Thurman — 
26 ani 


(v. Profiluri nr. 2/97) 

Faptul de a fi făcut primul rol 
remarcabil la 17 ani (în Legături 
periculoase 1988) și de atunci foarte 
multe filme, printre care: Henry și 
June (1990), Pulp Fiction (1994), 
The Truth about Cats and Dogs 
(1996), Batman & Robin (1997), 
te-ar face să crezi că e mai vârstnică, 
dar nu după chip. Deși actrița a cărei 
frumuseţe e dublată de talent și de o 
personalitate puternică remarcă: „Am 
văzut atâte chelnerițe mult mai 
frumoase și mai atrăgătoare decât 
mine. Dar numai pentru faptul că 
mă văd pe un ecran, bărbații mă 
visează“. 


Claire Danes - 
27 ani 


(v. Profiluri nr. 6/97) 

Se lansează cu My So Called Life 
(1996). Urmează: Little Woman 
(1994), To Gillian on her 37-th Birth- 
day ('96) și marele succes cu Romeo 
și Julieta (1996). A filmat în acest an 
cu Coppola în The Rainmaker și cu 
Oliver Stone în Star Dogs (ambele 
remake-uri). 

„Mă simt puţin stingherită. De ce 
mi se dă atâta atenție? În fond ce 
fac atât de special? Ah, da, joc. Și 
ce-i cu asta?“ 


Liv Tyler - 
19 ani 


A fost și ea beneficiara succesului 
cu clipul video Crazy, al grupului 
Aerosmith (1994). A urmat Silent Fall; 
dar marea lansare a fost în filmul lui 
Bertolucci Frumuseţe furată cu 
premiera mondială la Cannes '96. 
Regizorul a văzut-o pentru prima dată 
într-un lift și a hotărât pe loc să o in- 
vite pentru probe. In același an a avut 
premiera cu That Thing Youy Do! În 
1997 a filmat în Inventing the 
Abbotts. 

A] LUMEA 
P 


PIERDUTĂ 


intre imaginile emblematice ale 

anilor '90 nu pot lipsi dinozaurii 

lui Spielberg: PpacobARp în 

Proa azat piinire ugi 

e cereale sau alături de 

hamburger-ul de la McDonald's, 

E] desenaţi pe tricouri sau pe automobile, ei au atestat 

EI și au prelungit succesul filmului Jurassic Park, o 

afacere cu un profit de 900 de milioane de dolari. 

a Când dinozauromania dădea semne de oboseală, 

H flacăra sa a fost reasprinsă de romanul „Lumea 

pierdută“ (apărut în 1995) în care Michael Crichton 

E continuă povestea monștrilor jurasici clonați de 

savanți cinici. Era ușor de bănuit că acesta va deveni 

W materia primă a unei noi superproducții 

cinematografice şi că regia va fi semnată de cel mai 
celebru Steven din lume. 

E După ce a primit în sfârșit Oscarurile (cu Lista 

lui Schindler — 1993), care i-au fost refuzate timp 

p- de decenii, regizorul multimiliardar a revenit la 

domeniul său favorit, pelicula de aventuri ce combină, 

E în proporții numai de el știute, suspansul, exotismul, 

cuceririle tehnologice și miraculosul. Lumea 

pierdută este un sequel care dezvoltă cu abilitate 

= pasajele cele mai reușite din Jurassic Park. 

W Tensionata luptă cu velociraptorii din prima parte, 

[] (petrecută într-o bucătărie) este transferată acum 

în decorul unui hangar dezafectat și își înmul- 

țește personajele, atât pe cele umane și pe cele 

II necuvântătoare. De asemenea, uriașul Tyrannosau- 

s rus Rex devine acum o prezență obsesivă și domină 

multe secvențe. Urmând impulsul comparaţiilor, va 

EI trebui să observăm că pelicula-mamă se oprea mai 

mult asupra dinozaurilor mai agreabili, ierbivorii 

(Triceratops, Apatosaurus, Stegosaurus) în timp ce 

E acum trec în prim plan răpitorii cu instincte ucigașe. 

E Spielberg nu vrea să-și înspăimânte publicul (mai 

ales pe cel infantil) și face în așa fel încât atrocitățile 

să se petreacă în afara cadrului. În timp ce scriitorul 

EI Michael! Crichton descrie cu lux de amănunte cum 

sunt devoraţi oamenii (și în special cei răi) de monștrii 

si cu fălci uriașe, cineastul insistă asupra urmăririi 

dintre exploratorii cu interese pur științifice și 

EI dinozauri, pe de o parte, și dintre intrușii cu scopuri 

afaceriste și savanţi pe de alta. Cine va citi romanul 

va putea să constate că sunt operate mai multe 

EI modificări (de către Spilberg împreună cu David 

II Koepp) în povestea propriu zisă, cineastul sărind 

-l peste numeroasele pagini care comentează teoriile 


asupra evoluției speciilor sau ilustrează cercetările . 


pe calculator ale eroilor. Şi în privința personajelor 
au intervenit modificări, unele dintre ele atestând din 
gi nou grija lui Spielberg de a nu provoca bombănelile 
unor spectatori mai conformiști: în timp ce în carte 
II doi copii se strecoară în rulota oamenilor de știință, 
g expunându-se unor mari pericole, în film rămâne unul 


z 

singur. Fetița de culoare de numai 13 ani se dove- 
dește (spre satisfacția publicului afro-american) 
un membru de nădejde al echipei, talentul ei de 
gimnastă reușind să alunge, la un moment dat, un 
grup de atacatori carnivori. Toate detaliile exprimă 
efortul regizorului de a fi pe plac unor categorii cât 
mai diverse de public. El creează câteva secvențe 
antologice de horror (în special acelea cu atacul în 
grup al micilor răpitori Procompsognatus) povestește 
cu suspans și stăpânește impecabil efectele 
speciale. De la Jurassic Park la Lumea pierdută 
se constată un progres al felului cum arată și se 
mișcă animalele preistorice, semn că cei de la In- 
dustrial Light and Magic n-au stat în acești ani cu 
mâinile încrucișate. 

Teatrul acțiunii rămâne cam același (o altă insulă în 
apropiere de Costa Rica) și filmul glosează din nou 
asupra temei ferocității oamenilor care încearcă să facă 
din știință o afacere. Finalul amintind de King Kong, cu 
aducerea unui tiranozaur la San José, evidențiază apăsat 
această idee. Este ceea ce susține și personajul princi- 
pal, lan Malcolm (interpretat cu dezinvoltură de Jeff 
Goldblum). „Fiinţele umane sunt atât de distrugătoare! 
Uneori îmi vine să cred că suntem un fel de ciumă ce va 
curăța pământul“. Meritul lui Spielberg este că ne spune 


& Vânători și vânat 


acest lucru fără accente teziste, în forma unui film de 
aventuri pentru toate gusturile. 
Dana DUMA 


Vyurassic Park: The Lost World e Producție: SUA, 
1997, Amblin Entertainment e Regia: Steven Spielberg 
e Scenariul: David Koepp * Imaginea: Janusz 
Kaminski e Cu: Jeff Goldblum, Richard Attenborough, 
Julianne Moore, Pete Postlethwaite e Distribuit de: 
Media Pictures International. 


T. Rex demitizat 


ilmele lui Spielberg au stârnit 

pasiunea dinozaurilor nu numai în 

rândul puștimii și al adolescen- 
ților, ci și în comunitatea paleontologilor. 
Punând în computer datele despre monștri 
jurasici, oamenii de știință au început să-și dea 
seama mai bine cum se mișcau și cum trăiau 
aceștia. Ceea ce se vede pe monitoarele din 
laboratoarele unor institute specializate 
seamănă izbitor cu imaginile din Jurassic 
Park. 

Un documentar recent difuzat pe 
canalul Discovery, intitulat Lumi dispărute, 
trece în revistă ultimele cercetări asupra 
dinozaurilor și avansează o ipoteză 
stupefiantă. Examinând cu atenţie sche- 
letele de Tyranosaurus Rex şi animând pe 
computer mișcările unui personaj recon- 


stituit după el, un savant a constatat că 
membrele din față ale animalului cu o 
înălțime de 12 metri ar fi fost prea mici 
(nu mult mai mari decât un braț de om) 
pentru ca acesta să poată înșfăca prada 
de dimensiuni mari. Nici vorbă să fi putut 
să târască după el un Tryceratops. Sen- 
tința savantului e năucitoare: T. Rex era 
ierbivor. Oare ce-o fi crezând cuplul 
Spielberg-Crichton despre asta? m 

/ BATMAN 


-au dus vremurile când Gotham 

City, orașul lui Batman, era o lume 

bizară și fascinantă — un Metropo 

lis mai sinistru, cu statui gotice —, 

iar justițiarul nocturn însuși era 

tenebros și însingurat. Pe atunci 

Michel Keaton era Bruce Wayne, miliardarul fabulos 

E] care în timpul zilei rătăcea, byronian și bântuit de 

E amintiri, pe coridoarele pustii ale conacului său gotic, 

iar noaptea patrula pe străzile întunecoase. lar 

regizorul era Tim Burton, care a adus lui Batman 

(1989) și Batman revine (1992) sensibilitatea sa unică, 

II deconcertantă. Cele două filme nu pot fi încadrate în 

tipare: își au originea în benzi desenate, dar sunt 

imprevizibile; personajele sunt pline de ambiguități, 

poveștile sunt incoerente, dar au o intensitate poetică, 

II o frumuseţe stranie, evidentă mai ales în Batman 

Ei revine, unul dintre cele mai neconvenţionale dintre 
filmele sortite să ajungă mari succese financiare. 

Acum Gotham City nu mai seamănă a nimic. E o 

II combinaţie de discotecă și casă de nebuni — un 


Alicia Silverstone 


II capriciu de decorator îndrăgostit de culorile crude 

și fosforescente. lar Batman a dispărut ca prezenţă 

— s-a pierdut în decor. În Batman și Robin 

supereroul (George Clooney) pare destul de 

EI mulţumit de sine. Dacă altădată pașii săi solitari 

Ș trezeau ecouri în conacul mare și gol, acum e 

EA destulă lume să-i țină de urât: Alfred (Michael 
Gough), fidelul să majordom; Dick Grayson alias 
Robin (Chris O'Donnell), partenerul său, un 

EI personaj complet lipsit de noimă de care Tim Bur- 

JI ton scăpase — o idee bună de care Joel 

5 Schumacher, regizorul lui Batman și Robin (și al 
lui Batman Forever) nu ţine cont; și în fine nepoata 
lui Alfred (Alicia Silverstone), care vine de la studii 

W din Anglia, de la academia „Oxbridge“, și preia 

[=] slujba de supereroină — Batgirl. 

a Aspectul cel mai mediatizat al producţiei a fost 
distribuirea lui Arnold Schwarzenegger în rolul lui 
Mr. Freeze, maniacul indestructibil care vrea să 

II congeleze Gotham City și care vorbește numai în 
jocuri de cuvinte: cel mai tipic e „Permiteţi-mi să sparg 
gheaţa dintre noi“; cel mai pretenţios e cel cu care 

a Freeze își face intrarea la începutul filmului: „The Ice- 

EI man Cometh!“, anunţă vocea cavernoasă a lui 

II Schwarzenegger, aruncând publicului gluma (The Ice- 


ȘI ROBIN 


man Cometh e titlul unei faimoase piese de O'Neill) 
ca și cum ar fi o piatră de moară. 

Complicea lui Freeze este Poison Ivy (Uma 
Thurman) — o plantă carnivoră cu înfățișare de femeie. 
Purtând costume mulate și cizme înalte de piele și 
ucigându-și victimele cu un sărut veninos, Uma 
Thurman e cel mai bun motiv de a vedea acest film. 
Dar Schumacher și compozitorul Elliot Goldenthal n-o 
ajută punând pe coloana sonoră ritmuri exotice 
unduitoare ori de câte ori apare ea, ca și cum ne-ar 
indica: „Iat-o pe Uma Thurman, femeia cea mai sexy 
din lume! Deschideţi bine ochii și admiraţi-o!“ Ca și 


Un Batman lucid 


eorge Clooney, actorul care a fost 
„recrutat“ în echipa filmului Batman 
y Robin datorită formidabilei sale 
ascensiuni din ultima vreme, a acceptat rolul omu- 
lui-liliac știind foarte bine că nu este cel mai reliefat 
din film. „Batman nu e obligatoriu cel mai impor- 


cum ar fi nevoie să fin trași de mânecă pentru a o 
admira pe Uma Thurman! 

Filmul lui Schumacher are de toate — decoruri 
care au costat enorm, costume răpitoare, efecte 
spectaculoase —, dar nu prea are inspiraţie; inspirația 


nu se poate cumpăra cu bani. Ca și Batman For- 
ever, filmul e lipsit de vrajă și puls. 


| _ Andrei GORZO 


Batman & Robin ə Producție: SUA, 1997, Warner 
Bros. e Regia: Joel Schumacher e Scenariul: Akiva 
Goldsman e Imaginea: Stephen Goldblatt e Cu: 
George Clooney, Arnold Schwarzenegger, Uma 
Thurman, Chris O'Donnell, Alicia Silverstone, Elle Mac 
Pherson, Michael Gough, Pat Hingle e Distribuit de: 
Ecran XXI 


tant personaj al seriei și probabil că nu sunt cel 
mai interesant Batman. Pentru mine a fost impor- 
tant să lucrez cu un mare regizor, cu actori minu- 
naţi și în seria cea mai celebră din istoria cine- 
matografului. Batman și Robin este o mare mași- 
nărie publicitară care-mi deschide multe porţi“. 

Lucidul sex-symbol, care nu mai vrea să 
rateze nici o ocazie importantă a carierei, 
povestește cu umor reacţia vărului său Miguel 
Ferrer (a interpretat rolul detectivului din Twin 
Peaks): „L-am sunat pe Miguel, al cărui erou din 
copilărie era Batman. l-am spus „Ştii ce voi filma 
în septembrie? Voi fi Batman“. M-a întrebat dacă 
sunt în toate minţile și m-a pus să repet. l-am 
spus din nou că voi fi Batman. Răspunsul său 
este nepublicabil, fiind cam vulgar“. 

După tenebrosul Batman interpretat de Val 
Kilmer, cel al lui George Clooney e unul solar, 


„George Clooney e mai atrăgător 
decât Antonio Banderas. 
V-o spun eu, 
care am jucat în filme 
cu amândoi. 


Salma Hayek 


chiar dacă partitura lui e cam restrânsă. „Am vrut 
să eliberez eroul de mohorala pe care o vădea în 
pelicula anterioară. In fond, Batman nu are o viaţă 
chiar atât de grea. E un tip care are problemele 
lui, dar căruia nu-i lipsește nimic: toate fetele sunt 
leșinate după el, conduce o mașină halucinantă... 
De ce să fie atât de deprimat?“ Trebuie să 
recunoaștem că George Clooney are dreptate și 
că e un star foarte lucid. 


ani minimal anni inimii im miei ei enim miei unei mini bi i iiibtae 

j 8 Minnie Driver și John Cusack 


V 


A FOST ODATĂ 


e poartă filmele 
cu ucigași plă- 
tiți... Spre deo- 
sebire, însă, de 
mercenarii din 
filmul Plătit 


pentru moarte (unul morocănos și 
metodic, celălalt fioros și steric), 


La 


NIMIC 


parent, eroul 
nostru — un 
munte de om, 
cu o viață par- 
ticulară sănă- 
toasă și vo- 
ioasă, cu rang profesional și social 
așișderea — nu mai are nimic de 
pierdut la un moment dat al existenţei 
sale (destul de monocrome alt- 
fel): soția se pare că îl înșeală, și nu 
cu oricine, ci chiar cu șeful său, 
deci tot eșafodajul traiului său zil- 
nic, cu ritualurile sale imuabile, se 
prăbușește ca un castel din cărţi de 
joc. Drept pentru care se urcă la 
volan, schimbă câteva viteze și, așa, 
din senin, se trezește în Arizona, 
angrenat peste noapte într-o viață 
aventuroasă și nu de unul singur, ci 
cu un negrișor șugubăţ, de care s-a 
atașat (și care s-a atașat de el) după 
un incident cu pistoale fără gloanțe 
și jaf la drumul mare. Doi oameni la 
drum, așadar, supăraţi pe viaţă, puși 
pe fapte mari, răzbunându-se pe traca- 
sările cotodianului, cum pot și ei, cum 
se pricep, mai dând câte o lovitură 
într-un shop sau într-un drug-store, 
mai păcălind niște borfași adevărați 
sau niște polițiști siderați, mai 
vărsându-și năduful într-o încăierare, 
într-o urmărire, într-un hold-up. Deși 
ajung să recurgă la clasica metodă 
a cagulelor, loviturile lor rămân „cum- 
secade“, chiar dacă, în escalada 
„nimicului de pierdut“, ei ajung cu 
răzbunarea — prin metode foarte 
ingenioase, chiar simpatice — în 
biroul şefului, ba chiar în seiful aces- 
tuia, unde zac teancuri peste teancuri 
de verzișori care abia așteaptă să fie 


HIIRIIREIREIIIRRIRE 

Umorul și omorul 


ASASIN... 


ucigașul plătit din Grosse Pointe 
Blank este tinerel și simpatic, 
fermecător și cuceritor, are chiar 
o firmă specializată în asasinate 
la cerere, ba mai mult, are și un 
psihianalist, căruia îi destăinuie 


Doi oameni 
la drum 


DE PIERDUT 


devalizaţi. Două momente din film mi 
se par „emblematice“. Unul ar fi 
dansul frenetic, de tip Jim Carrey, al 
„albișorului“ nostru atacat de un 
paianjen uriaș (secvenţă filmată de 
partener), a doua revelaţie fiind di- 
ploma de inginer din casa negrișo- 
rului — care are și o familie emoțio- 
nantă, cu doi copii drăgălași, o soață 
'oață și o soacră acră. Simţim că 


& Tim Robbins și Martin Lawrence > 


o ko Prest 
elly wany 


toate nedumeririle sau isprăvile 
sale. Sigur, umorul cu omorul nu 
fac totdeauna casă bună, dar 
licenţele sunt admise până și în 
poezii celebre. Or Grosse Pointe 
Blank are, ca să-i zicem așa, și 
o „idee poetică“. Pentru că se 
poartă și filmele cu revederi — 
după zece, douăzeci, treizeci, 
patruzeci de ani de la terminarea 
liceului sau a facultăţii — eroul 
nostru, deși foarte ocupat cu cri- 
mele sale, hotărăște să facă o 
„pauză“ și se întoarce acasă, în 
Michigan, la Grosse Pointe, unde 
se sărbătoresc zece ani de la 
absolvirea promoţiei sale li- 
ceale și unde are prilejul să-și 
revadă o iubire din tinereţe, pe 
frumoasa Debi, sufletul unui 
post de radio local. Deși, după 
toate aparențele, avem de a 
face cu două filme (și două ge- 
nuri) diferite, cele două acţiuni 
„paralele“ se întâlnesc, ca toate 
paralele, într-una. Cum se împacă 
amintirile tinereţii cu un prezent 
de o violență — cum se spune — 
ieșită din comun (de fapt intrată 
în comun)? ce-mi daţi să vă spun 
ce pățește eroul nostru la Grosse 
Pointe, în confruntarea cu rivali 
de odinioară, cine pe cine va 
trebui să omoare și — până la 


aceste elemente speciale (dansul cu 
paianjenul și diploma de inginer) vor 
juca un rol aparte în rezolvarea con- 
flictului, cum s-a întâmplat, la vre- 
mea ei și cu pușca lui Cehov. Dar 
până atunci se mai întâmplă multe 
în filmul condus cu abilitate de sce- 
naristul și regizorul Steve Oedekerk 
(implicat, printre altele, și-n succe- 
sele de public ale „detectivului lui 
pește“ și ale „nebunului în Africa“ 
Ace Ventura, alias Jim Carrey, ca și 
în scenariul despre „profesorul trăz- 
nit“): totul a fost un „malentendu“, 
eroul nostru are totul de pierdut dacă 
nu-și revine din starea de transă, 
soția nici vorbă să-l fi înșelat, șeful e 
nevinovat, deci... dolarii trebuie 


urmă -— cine pe cine omoară? j 
Comentatorul — mai ales când 
omorul cochetează cu umorul — 
trebuie din când în când să pună 
câte o surdină elanului său 
narativ. Dacă filmul n-ar fi mult E 
prea lung pentru ce are de spus j 
și de arătat, poate că regizorul -l 
George Armitage — care a apelat 
la actori cu experiență ca Joan E 
Cusak (prezentă și-n O femeie 
face carieră, Ultimele știri, Nouă BI 
luni) Alan Arkin (Inima e un 
vînător singuratic), Dan Aykroyd 
(Chaplin) alături de mai tinerii 
John Cusack și Minnie Driver, — 
ar fi fost mai convingător în W 
tentativa sa cu iz parodic de a i 
îmbina crima neagră cu umorul E1 
negru... 

/ Călin Căliman 

Grosse Pointe Blank. e 
Producție: Roth/Arnold Production 
în asociere cu New Crime Produc- W 
tions, S.U.A., 1997. e Regia: 
George Armitage. e Scenariul: 
Tom Jankiewicz, D.V. DeVincentis, 
Steve Pink, John Cusak. e E 
Imaginea: Jamie Anderson. e Cu: 
John Cusack, Minnie Driver, Alan W 
Arkin, Dan Aykroyd, Joan Cusack, i 
Jeremy Piven. ə Distribuit de: E 
Româniafilm. a 


reintroduși în seif și aparențele de 
onorabilitate ale celor doi oameni la 
drum trebuie recâștigate. Veţi vedea 
cum (într-un film pe care-l veţi urmări 


cu plăcere, veţi vedea și când va 
interveni în conflict pușca lui Cehov: 
eu nu mai spun decât că, alături de 
uriașul bonom Tim Robbins, joacă o 
altă vedetă a geniului comico-aven- 
turos, Martin Lawrence, un băiat bun“ 
chiar dacă vine din Bad Boys. 


Călin Căliman 


Nothing to Lose. e Producție: 
Touchstone Pictures, S.U.A. 1997. e 
Regia și scenariul: Steve Oedekerk. 
e imaginea: Donald E. Thorin. e Cu: 
Martin Lawrence, Tim Robbins, John 
C. McGineley, Giancarlo Esposito, 
Kelly Preston, Michael McKean, 
Rebecca Gayheart, Susan Barnes. 
e Distribuit de: Buena Vista/ 
Româniafilm. 

“ DONNIE 


n film despre 

Mafia regizat 

de un englez e 

din start o 

propunere ce 

conține un gră- 

unte de provocare. Mai ales când 
britanicul cineast nu e altul decât 
Mike Newell, cel care a semnat una 
dintre comediile de mare succes ale 
anilor '90, Patru nunți și o 
înmormântare. Simţul umorului îl 
ajută, de altfel, să pășească fără 
prea mari complexe pe teritoriul 
dominat decisiv de Coppola și de 
Scorsese. Parantezele umoristice 
dau de altfel un timbru personal 
descrierii lumii mafiote făcută de el. 
Donnie Brasco nu își alege eroii 
din ierarhia superioară a Cosei 
Nostra, ci dipotrivă, din eșaloanele 
sale inferioare. Este zona în care s-a 
infiltrat, în anii '70 agentul FBI Joe 
Pistone, ale cărui memorii, redactate 
şi publicate împreună cu Richard 
Woodley au asigurat materia primă a 
scenariului. Numele purtat de acesta 
în periculoasa sa acţiune este 
împrumutat de personajul principal 
interpretat de Johnny Depp. Relaţia 
acestuia cu un gangster mai în vârstă, 
căruia îi cîștigă încrederea (Al Pacino) 
se detașează în prim planul istoriei 
unde jafurile, crimele și extorcările de 
bani servesc doar de fundal. Donnie 
Brasco este în primul rând povestea 
unei mari prietenii, în care mafiotul 
cu experienţă îl protejează pe noul 
venit și îl iniţiează în secretele 
„profesiei“. Junele cucerește simpatia 


Tommy Lee Jones și Anne Heche 


Recital Pacino 


BRASCO 


protectorului său cu șiretenie, dar 
acesta e total sincer în afecțiunea sa. 
Motivaţiile acestui personaj care 
trăiește drama îmbătrânirii și a 
pierderii de formă dar și reviri- 
mentul datorită amiciţiei care îl face 
să se simtă din nou important, sunt 
sugerate cu fineţe de interpretarea 


& Johnny Depp 


impecabilă a lui Pacino. Deși filmul a 
intenționat să ne facă să vibrăm la 
drama agentului în pierdere de 
identitate și înstrăinat de propria sa 
familie, suntem mult mai impresionați 
de destinul ghinionistului gangster 
care investește totul într-o prietenie 
unde este trădat. A spune că Al Pacino 
emană o căldură umană autentică e 
prea puţin. Cei care folosesc adjecti- 
vul „genial“ în privința acestui ine- 
galabil actor nu se înșeală. Donnie 
Brasco este filmul său. 


Dana DUMA 


VOLCANO 


u o plăcere 

înrudită cu 

exorcismul, 

cinemato- 

grafia ame- 

ricană cul- 
tivă filmul catastrofă în doze de 
șoc. Aproximativ în același sezon 
au fost lansate două pelicule cu 
aceeași temă: erupția vulcanilor 
„adormiţi“. Despre Dante's Peak 
al lui Roger Donaldson aţi putut 
citi în revista noastră înainte sau 
după vizionarea filmului adus cu 
promptitudine și pe ecranele 
românești. Despre Volcano al 
lui Mick Jackson aflaţi abia 
acum când puteţi să faceți și 
comparațiile de rigoare. O primă 
observaţie: intriga este pedant 
elaborată (chiar dacă în linii mari 
neverosimilă!), în planuri paralele 
și cu personaje aparent disparate 
menite să se intersecteze întru 
suspans. Subiectul are necesarul 
sâmbure sentimental, ramificat 
chiar. Un tătic nu tocmai model cu 
o fetiță nu tocmai mică este 
expertul Oficiului de Situaţii 
Catastrofice al orașului Los An- 
geles și, deși în concediu, pleacă 
la serviciu și rămâne pe teren 
până la final. La fel, o doctoriță 
japoneză pe cale să-și înte- 
meieze un cămin într-un impo- 
zant zgârie-nori, nu pregetă să 
respecte jurământul lui Hipocrate 
chiar și pe macadamul străzii în 


“ Donnie Brasco e Producție: j 
SUA, 1996, TriStar Pictures și 
Mandalay Entertainment ə Re- 


gia: Mike Newell e Scenariul: W 


Paul Attanassio, după cartea 
„My Undercover Life in the Mafia“ 
de Joseph Pistone și Richard 


Woodley e Imaginea: Peter Sova I 


e Cu: Al Pacino, Johnny Depp, 
Michael Madsen, Bruno Kirby, 
Anne Heche e Distribuit de: 


Cokumbia TriStar Distribution și $ 


Guild Film România 


& Al Pacino 


Exorcism 
geologic 


flăcări. Două tinere prietene 
experte în geologie pornesc pe 
cont propriu investigațiile și una 
dintre ele își găsește moartea în 
chip dramatic înghițită de lavă. 
De fapt lava și este personaj prin- 
cipal datorită efectelor speciale și 
filmărilor combinate. Incandes- 
cența magmei eclipsându-l pe 
protagonist, Tommy Lee Jones, 
oricum mai palid în postura de 
„pozitiv“, fie el și cu disponibilități 
afective speciale nu doar pentru 
propria copilă adolescentă, ci și 
pentru temerara jună blondă 
care-i sugerează soluţiile sal- 
vatoare. Astfel acțiunea avan- 
sează la concurenţă cu res- 
pectiva calamitate surprinsă „în 
priză directă“, în maniera repor- 
tajului detaliat: două ore de 
tensiune înaltă și supracalorică 
dilatând la maximum cele 
aproximativ 60 de minute ale 
suspansului „real“. 


lrina COROIU 


“+ Volcano e Producţie: SUA, 
1997, Twentieth Century Foxe Re- 
gia: Mick Jackson e Scenariul: 
Jerome Armstrong și Billy Ray e Ima- 
ginea: Theo van de Sande e Efecte 
speciale: Mat Beck e Cu: Tommy 
Lee Jones, Anne Heche, Gaby Hof- 
îmann, Don Cheadle, Keith David, 
Jacqueline Kim e Distribuit de: 
Guild Film România. 

Lisa Kudrow 


ECRANE 


ROMY 


ontradicția dintre esență și 
aparență este veche de când 
lumea, iar Shakespeare și-a 
clădit întreaga operă pe 
dihotomia to be/a fi — to seem/ 
a părea. 
Datele problemei în cazul filmului de față sunt ușor 
modificate prin faptul că locul acțiunii este America, 


/ MINCINOSUL 


oul film al lui Jim Carrey este 
exact ceea ce se așteaptă fanii 
să fie: un recital de grimase. 
După ce precedenta sa co- 
medie, Tipu' de la cablu a 
dat bătaie de cap producătorilor 
W pentru că n-a făcut, nici pe departe, încasările 
EI scontate, iată că Mincinosul mincinoșilor reconfirmă 
flerul celor care au pariat pe cota ridicată de 
popularitate a „omului de cauciuc“. Cele peste 170 de 
milioane de dolari înregistrați la box office par să 
ateste că și spectatorii și magnații de la Hollywood 
E sunt foarte satisfăcutți. 
E Probabil că publicul american are multe motive 
E să savureze umorul peliculei. Acesta se bazează pe 
bășcălia la adresa uneia dintre cele mai bănoase 
profesii, aceea de avocat. Este profesia eroului 
| interpretat de Jim Carrey, untip care minte de îngheață 
apele și care nici n-ar putea să trăiască, profesional 
E vorbind, dacă n-ar face-o. Când puștiul său de cinci 
II ani își formulează ca dorință, la aniversarea lui, ca 
Fa „tăticul să nu mai spună nici o minciună“ și aceasta 
se îndeplinește, începe drama părintelui care se va 
II vede scos din joc și nu mai poate pleda. Atunci când 
E el încearcă să distorsioneze adevărul, limba i se umflă 
și se răsucește ca un șarpe, ochii îi ies din cap, obrajii 
i se strâmbă, toate eforturile fiind însă zadarnice: îi 
JI este imposibil să emită pe gură ceea ce vrea. 
Episodul procesului de divorț unde el apără o 
E tomeie multiplu-adulterină și emite pretenții materiale 
NI exagerate acumulează multe minute de strâmbături 
ai și zvârcoliri care exprimă chinurile avocatului incapabil 
să folosească „armele secrete“ ale profesiei sale. 
Carrey are o bună pereche în persoana lui Jennifer 
Tilly, interpreta clientei care își stoarce soțul de bani, 
stilul ei de joc întemeiat pe accente groase, 
potrivindu-se cu cel al protagonistului. Atât pledoaria 


16 


Mira Sorvino 


ȘI MICHELLE 


țara tuturor posibilităților și a celor două mituri atât de 
frecventate de cineaști: the American dream și 
self-made-man. Racordat la timpul prezent și la 
soarele torid al Californiei (Venice Beach), subiectul 
peliculei, care începe cu un citat din Pretty Woman 
(versiunea modernă și transoceanică a basmului 
Cenușăresei), este simplu și-și propune să se-nscrie 
în genul hot comedy e Două tinere prietene află 


întâmplător de reuniunea de zece ani de la terminarea 
liceului și hotărăsc să meargă pentru a-și epata colegii 
și mai ales colegele. Albumul de fotografii e un prilej 
de întoarcere în timp și recapitulare a șicanelor de 
care avuseseră parte de la rivale sau admiratori 
tocilari, tuturor cele două amice dorind să le răspundă 
într-un mod cât mai spectaculos. 

Încet, încet însă fetele își dau seama că nu prea 
au cu ce se lăuda: una e doar casieră la un garaj — de 
lux e drept, iar cealaltă vânzătoare șomeră. Totuși se 
ambiţionează să nu se dea bătute și să meargă la 
petrecere în chip de femei de afaceri. 

inta satirei, înduioșătoarea lor infantilitate — pe 
care blondele protagoniste Mira Sorvino (oscarizată 
și multimediatizată) și Lisa Kudrow (faimoasă datorită 
popularității serialului tv Friends) se-ntrec în a o etala 
-le va crea probleme. De unde și lanţul peripețiilor. În 
focul disputelor chiar vechea lor prietenie are de 
suferit. Inevitabil, tentativa de a-și simula o condiție 
socială onorabilă le-mpinge și la visare cu ochii mai 
mult sau mai puţin închiși. În paranteză fie spus este 
zona în care se resimte lipsa de experienţă a 
regizorului debutant care n-a reușit să articuleze 
suficient de strâns scenariul inspirat de personajele 
unei piese de teatru. 

Dar fiind vorba de o peliculă hollywodiană care-și 
reglează „respiraţia“ din mers, ceea ce se va petrece 
„în realitate“ nu va fi departe de utopia onirică și 
happy-end-ul va mulțumi pe toată lumea. Așa că... 
distracție plăcută! 


Irina COROIU 


Romy and Michelle's Hight School Reunion e 
Producție SUA 1997 Touchstone Pictures e Regia: 
David Mirkin e Scenariul: Robin Schiff e Imaginea: 
Reynaldo Villalobos e Costumele: Mona May * Cu: 
Mira Sorvino, Lisa Kudrow, Janeane Garofalo, Alan 
Cumming, Julia Cambell» Distribuit de: Buena Vista 
International și Româniafilm prin Kiper Lascu/Cham- 
pions 


MINCINOȘILOR 


mincinosului nostru cât și cea a apărătoarei „pârâtului“ 
șarjează clișeele nenumăratelor filme cu procese 
made în USA. Lipsa de scrupule a avocaţilor, gesturile 
lot teatrale și desele lovituri sub centură sunt ironizate 
insistent în această comedie. Problema e că lipsa de 
măsură a lui Jim Carrey subminează umorul și abate 
atenția de la miezul satiric, cu adevărat consistent. 


Vina este împărţită de prea-exuberantul actor cu 
regizorul Tom Shadyac (AceVentura sau Profesorul 
Trăznit) care nu are, se vede, suficientă autoritate în 
fața vedetelor și le lasă să-și facă de cap. Dacă ne 
amintim de Masca, ne dăm seama că Jim Carrey dă 
rezultate mai bune atunci când e bine strunit. 


Dana DUMA 


Liar, liar e Producție: SUA, Grazer, 1997 « Re- 
gia: Tom Shadyac e Scenariul: Paul Guay, Stephen 
Mazur * Imaginea: Rusel! Boyd e Cu: Jim Carrey, 
Maura Tierney, Justin Cooper, Jennifer Tilly, Cary 
Elwes, Amanda Donohoe» Distribuit de: Media Pic- 
tures International 


Almodovar cu una dintre 
muzele sale, Carmen Maura 


red că mulţi 
telespectatori 
și-au dat sea- 
ma că nu tre- 
buie ratată șan- 
sa oferită de 
Antena 1 de a se familiariza cu 
universul celui mai celebru 
regizor spaniol al anilor '90, Pedro 
Almodovar (se pronunţă cu 
accentul pe al doilea o). numit 
fără ezitare de unii critici genial 
(mai ales de francezi) contestat 
de alții (mai ales de acasă) el a 
reprezentat pentru multă vreme 
stindardul avangardismului în 
cinematograful din Spania și a 
creat, involuntar, o şcoală. 
„Omul din La Mancha“ (căci 
aici s-a născut, ca și Don Quijotte, 
în urmă cu 47 de ani regizorul) a 
profitat cel mai mult de eliberarea 
spirituală și de relaxarea cenzurii 
în perioada post-franchistă. 
Autodidact, absolvent al unui 
liceu catolic (de constrângerile 
căruia își va aminti toată opera, 
ironizându-le) el a fugit la numai 
17 ani la Madrid şi, în ciuda unei 
ocupaţii plicticoase care l-a ajutat 
să-și câștige existența un 
deceniu (funcţionar administrativ 
la Telefoane) s-a integrat rapid în 
mișcarea artistică madrilenă 
modernistă numită movida (mai 
ales între 1977-1984). A cântat 
cu un grup rock, a jucat teatru cu 
trupa Mac Namara și a început 
să facă filme de amator cu o 
cameră super 8. Prezentate mai 


întâi în cercurile underground, 
peliculele sale care au frapat prin 
noua imagine a Spaniei, văzută 
din unghiuri ce polemizau cu 
toate clișeele cunoscute, au atras 
atenţia producătorilor. 

Cariera sa în industria 
cinematografică a început cu 


ECRANUL DE ACASĂ. 


toate acestea, plus hazul nebun 
al dialogurilor (mare parte din ele 
ironizând stupiditatea emisiunilor 
T.V.) dau tonul inconfundabil al 
cineastului. Dacă mai adăugăm 
preferința pentru culorile stridente 
și pregnanţa portretelor feminine 
avem o definiție şi mai clară 


„Mi-au trebuit mulți ani să-mi dau seama că am devenit regizor pentru 
a putea lucra cu actorii. Este aspectul sacru al muncii mele, cel căruia îi 


consacru cele mai multe ore, cel de care mă bucur cel mai mult și din . 


cauza căruia sufăr cel mai tare. Este izvorul unei emoții comparabile numai 


cu iubirea“. 


Pepi, Luci, Bom și alte fete din 
gașcă (1980), incursiune în 
lumea marginalilor care a 
impresionat prin tonul său o ironie 
atroce. Acest Almodovar de la 
începuturi (partea cea mai bună 
a operei sale, după unele opinii) 
este reprezentat generos în 
retrospectiva de la Antena 1.Este 
autorul care se impune ca un cal 
troian în cetatea melodramei, 
asimilând în același timp influenţe 
din Douglas Sirk dar și din Billy 
Wilder (cineastul său preferat). 
Labirintul pasiunii (1982), o 
poveste cu iz poliţist al cărei erou 
e un imaginar fiu al șahului Ira- 
nului mixează elemente de thriller 
cu melo tipic iberic, amestecă 
în tramă personaje triviale cu 
altele cu destin de excepție. „In 
filmele lui Almodo- 
var genurile se 
multiplică, în ace- 
lași timp cu maxi- 
mă ireverenţă şi 
cu cea mai sin- 
ceră afecţiune“, 
remarca foarte 
exact Frédéric 
Strauss de la re- 
vista „Cahiers du 
cinema“. 

Stilul său 
„puzzle“ este ex- 
plicat, în bună 
măsură de autorul 
însuși: „M-am for- 
mat văzând dra- 
me și comedii fă- 
cute la Hollywood. 
M-au marcat neo- 
realismul italian, 
peliculele scien- 
ce-fiction mexi- 
cane și unele peli- 
cule realiste ale 
noului cinema 
spaniol“. Niciodată 
filmele lui Amlodo- 
var nu sunt melo- 
drame propriu 
zise, sau comedii 
pure sau poli- 
cier-uri clasice. 
Amestecul din 


Pedro Almodóvar 


a stilului său. Impenitentul Obi- 
ceiuri necurate (1983), surprin- 
zătorul Ce-am făcut să merit 
asta? (1984), straniul Matador 
(1986) jovialul Femei în pragul 
unei crize de nervi (1988) plin 
de suspansul Legă-mă (1990) 
prelungesc și nuanţează această 
formulă stilistică de mare succes. 
Extravagantul Almodovar își 
populează peliculele cu perso- 
naje deviate de la comporta- 
mentul normal: fie că sunt gay 
(vezi Labirintul pasiunii), les- 
biene (Kika — 1992), travestiți 
(Tocuri înalte — 1993) fetișiți 
(Pepi, Luci, Bom...) eroii săi sunt 
priviţi întotdeauna cu înțelegere, 
iar caricatura păstrează întot- 
deauna o tușă vag afectuoasă. 


Marisa Paredes 


Deși, cu timpul, autorul a 
devenit mai sentimental și dinții 
ironiei s-au mai tocit (vezi 
Floarea secretului meu — 1995) 
el continuă să incite și să rămână 
un reper nu numai în cinema- 
tograful ci și în cultura Spaniei 
moderne. invidiat pentru inteli- 
genta sa strategie promoțională 
(orice interviu, orice apariție a sa 
pe micul ecran devin un eveni- 
ment) el e contestat de unii care 
văd în el „o făcătură“. 

Almodovar se apără, decla- 
rându-se partizanul sponta- 
neităţii: „Sunt o persoană foarte 
spontană și tot ce am făcut, am 
făcut din instinct şi într-un mod 
foarte direct, fără calcule ascun- 
se: am lucrat numai ceea ce mi-a 
făcut plăcere“. Şi pentru că am 
ajuns la lucrurile plăcute, el 
declară că s-a dedicat acestei 
profesii de dragul muncii cu 
actorii, „aspectul sacru al muncii 
mele, căruia îi dedic cele mai 
multe ore, care mă face să mă 
bucur cel mai mult şi din cauza 
căruia sufăr cel mai tare“. Adevă- 
răul acestor spuse este confirmat 
de cursul strălucitor al carierei 
tuturor acelora care au trecut prin 
„factoria Almodovar“: Antonio 
Banderas, Carmen Maura, Marisa 
Paredes, Victoria Abril, Imanol 
Arias. Ciclul de filme văzute la 
Antena 1 a dovedit-o din plin. 


Dana DUMA 


Antonio Banderas 


Locarno 


(Urmare din pag. 7) 

În ciuda dificultăților avute, nici 
unul nu a dorit și nu dorește să 
părăsească China, a cărei istorie 
trecută și prezentă o respectă. 

Lu Wei spune: Am citit istoria 
noastră așa cum aș privi un film. 
Există o stupefiantă asemănare 
între tehnicile cinematografice și 
modul cum se desfășoară istoria. 
Tranziţiile, felul în care o situație 
se dizolvă într-alta, cum se ridică 
și cad dinastii și naţiuni. Să 
povestești istoria pe ecran, 
înseamnă să-i redai vivacitatea și 
să-i potențezi imaginea. Chinezii își 
cunosc istoria foarte bine și sunt 
mândri de ea. Mi se pare firesc să 
considere filmele ca adevărate 
comori“. 

Marco Miller — director al 
Festivalului de la Locarno din 1992, 
a adus cu consecvență cineaștii 
chinezi în atenţia cinefililor europeni. 
El însuși este un bun cunoscător al 
limbii și literaturii chineze pe care le-a 
studiat cu ani în urmă chiar în Re- 
publica Populară Chineză. 

xotismul deșertului este 
fundalul unui conflict între 
două etnii tribale puse în imagini cu 
nimb de legende de algerianul 


„ Mohamed Choukb (54 ani) — regizor 


și scenarist, convertit la cinema după 
o lungă experienţă în teatru. 

Un exotism politic ne este propus 
de regizorul sud-african Ramadan 
Suleman (42 ani), atunci când lan- 
sează întrebarea: „După 350 de ani 
de agresiune din care 50 de apart- 
heid, s-a schimbat ceva în trei ani de 
democraţie?“ Răspunsul ne este dat 
de story-ul filmului care conduce la 
concluzia că „mitul curcubeului pacifi- 
cator“ e departe de a deveni realitate, 
atâta vreme cât conflictele există 
chiar între africani și nu doar între albi 
și negri. 

„Numai după ce ne vom găsi 
propria noastră identitate se va 
putea vorbi de un „popor al 
curcubeului“ care include albi și 
negri deopotrivă“, a spus regizorul. 

Eroul său, un tânăr african de 
culoare se întoarce de la studii din 
Occident cu dorinţa de a se dedica 
schimbărilor democratice. Dar cei ce 
i se opun sunt chiar cei de culoare, 
beneficiari ai unor privilegii la care nu 
vor să renunțe. Titlul filmului Nebunii 
— sugerează că doar un nebun poate 
crede în schimbare. 

Este vorba de un exotism perceput 
de către cei ce îl privesc de la 
distanță, prin intermediul ecranului. 
Pentru cei ce îl trăiesc la fața locului, 
el nu mai este perceput ca atare. 


Exilul 


pea comunicării prin 
performanțele tehnice ale 
secolului XX a avut drept consecință 
numeroase migrații de grup sau 
individuale. Oamenii nu mai plecau 
în necunoscut, ci către un „mai bine“ 
știut că există. S-au făcut nu puţine 
filme despre exodul unor europeni 
către Noul continent în anii fascis- 
mului; despre așa-numiții „boat- 
men“ — vietnamezii care după 

plecarea americanilor luau calea 
mării pentru a scăpa de rigorile 
dictaturii comuniste ce se prevedea. 
În ultimii doi ani teama de alipirea la 
Republica China, a făcut pe mulți 
chinezi să părăsească Hong-Kong-ul. 
În anii postbelici, exilul din raţiuni 
politice sau economice a determinat 
multe milioane de oameni să 
părăsească țara natală și să se 
îndrepte spre noi orizonturi. 

În lumea filmului, nu puţini sunt 
cineaștii care s-au exilat. Gloria 
Hollywoodului s-a construit în mare 
parte din aceștia. Dar „migrațiile“ 
continuă și dacă ar fi să socotim, 
printre regizorii aflați în competiție 
găsim câţiva: vietnamezul Ang Lee, 
sud-africanul Daniel J. Harris, 
chinezul John Woo — toţi stabiliți în 
Statele Unite. 

Pe ecran exilul a inspirat alți 
cineaști. Un film apreciat a fost 
Clandestinii, regizori și scenariști 
elveţianul Nicolas Wadimoff și 
canadianul Denis Chouinard — 
amândoi de 33 de ani și foști colegi 
la Universitatea din Montreal. Ei 
istorisesc traversarea clandestină din 
portul Le Havre în Canada, într-un 
container de 25m?, din cala unui vas, 
a șase personaje. Șase personaje în 
căutarea nu a unui autor, ci a unui 
trai mai bun: o mamă cu fetița sa — 
plecate din România; o femeie și un 
bărbat arabi; un bărbat rus și un 
țigănuș de 13 ani singurul dintre ei 
cu vocaţie nomadă, care mai făcuse 
acest drum. O plecare plină de 
speranțe, în final eșuată. Autorii s-au 
preocupat de chestiunea exilului și au 
realizat câteva documentare pe 
această temă, experienţă folosită 
inspirat și în acest film. 80 de minute 
din cele 98 ale filmului se petrec doar 
în spaţiul închis al containerului. Un 
montaj abil, o bandă sonoră nuanţată 
și imagini ce rețin frânturi de chipuri, 
gesturi constrânse, sporind dramatis- 
mul situaţiei — redau tensiunea creată 


e Exilul interior — 


$ Exotismul dezumanizării exilaţilor 
(Clandestinii de Nicolas Wadimoff și Denis Chouinard) 


între cele șase personaje care în lipsa 
hranei, a aerului se dezumanizează 
cu fiecare nouă zi petrecută în acest 
infern. Interpreta mamei este Simona 
Măicănescu. 

Acum este și ea o „exilată“ — 
realizată însă, fiind actriță a Teatrului 
naţional francez Odeon de la Paris. 

Cu puţin timp înainte de a ajunge 
la capătul coșmarului, intrușii sunt 
descoperiţi de echipajul vasului. După 
recente legi canadiene, pentru fie- 
care imigrant clandestin, echipajul 
este amendat cu 5000 dolari, astfel 
încât nu mai primesc nici un ban. 
Această măsură luată de autoritățile 
canadiene pentru a stăvili imigrația 
clandestină, îi determină pe marinari 
când descoperă clandestini, să îi lase 
în larg pe o barcă de salvare fără apă, 
fără hrană. Soarta lor e pecetluită. Este 
și finalul filmului. Numai țigănușul și 
fetița se salvează strecurându-se pe 
furiș. Odată piciorul pus pe pământ 
canadian, ei urmează a fi luaţi în grija 
serviciului de imigrație. 

Această situație a determinat pe 
cei doi regizori să facă filmul. Din 


Valeria Golipo în Acrobatul de Silvio Soldini 


discuția avută cu tânăra copro- 
ducătoare canadiană a reieșit că o 
mare parte din canadieni resping 
această măsură odioasă și ar fi 
dornici să împartă situaţia lor mate- 
rială privilegiată cu acești oropsiţi ai 
lumii. Cunoscând reacţia negativă a 
vest-germanilor față de reducerea 
nivelului lor de trai în urma unificării 
cu est-germanii, juna producătoare 
nu m-a convins, dar elanul ei idealist 
era demn de admiraţie, ca și cel al 
celor doi regizori. Totuși, nu putem să 
nu ținem seama că acest exod în 
condiții atroce este liber ales. În cazul 
dat, situația țărilor părăsite nu justifică 
această hotărâre cu orice preț, cum 
erau cele din lagărele naziste sau din 
gulagurile comuniste. Sunt distincţii 
pe care tinerii realizatori occidentali 
nu par să le perceapă... 
S i cineaștii italieni sunt pre- 
ocupați de imigrație. Dar in- 
diferènt de subiect, cinematograful 
italian are amprenta acelui tandru re- 
alism. Torino Boys al fraților Marco 
și Antonio Manetti este o „melo- 
comedie“ cu replici vivace și cu 


E 


frumoase nigeriene emigrate pen- 
tru a scăpa de înapoierea și sără- 
cia de acasă. Singura cale ce li se 
deschide este cea a prostituţiei. Ele 
o acceptă ca pe un job ca oricare 
altul, fără să-și piardă demnitatea 
și independenţa — putând astfel să 
țină piept și vestiţilor „Torino Boys“ 
— conaţionalii lor, de care se 
îndrăgostesc cu adevărat. 

Fapte diverse citite zilnic în 
paginile de cronaca ale ziarelor, 
privind viață și emoție pe ecran, 
trecute fiind mereu și prin filtrul 
analizei psihologice. Italia rămâne 
țara cu cel mai mare număr de 
studenți la Facultăţile de psihologie. 
Reflexul acestei înclinații este vizibil 
și în filmele lor. Filme în care 
intelectualul umanist — scriitor, poet, 
pictor, arhitect — este adesea personaj 
central. Două exemple din competiția 
de la Locarno. 

Milanezul Silvio Soldini (39 ani) 
şi-a încheiat cu Acrobatul trilogia 
începută în 1992 cu Aerul curat din 
Vest (premiat la Valladolid în 1991), 
și continuată cu O inimă împărțită 
în două — (Cupa Volpi la Veneţia 93). 
Două personaje feminine opun 
portretul unei napolitane cu cel al unei 
padoveze. Cultura și comportamentul 
specifice sudului și nordului se 
profilează contradictoriu determinând 
și destinul eroinelor. 

Din aceeași familie este și filmul 
elvețianului de origine italiană Matteo 


Belinelli (47 ani), Luna a treia. Un 
arhitect își propune să locuiască 
într-un palat venețian pe care 
urmează să-l restaureze crezând că 
va putea trăi solitar. El descoperă 
însă că palatul era locuit în ascuns 
de un scriitor evreu, care cu dece- 
nii în urmă se refugiase aici ca să 
scape de urgia fascistă. Flash 
back-uri ne descoperă amoruri cu 
consecințe emoționale în prezent. 
Scriitorul are o fiică pictoriță, care 
află cine-i este tată, chiar când ea 
însăși se află într-o criză sentimen- 
tală: despărţirea de iubitul ei, un rus, 
negustor de tablouri valoroase, pe 
care ea le falsifica pentru el... 
Arhitectul apare la momentul potrivit. 
Abordări neorealiste, dar conflictele 
sociale au fost înlocuite cu dilemele 
psihologice. 


a C 


Şomajul 


ritanicii se aliniază și ei 

tradiţiei. Recunoaștem pri- 
virea Free Cinema, dar și aici tim- 
purile s-au schimbat și personajele 
sunt din „echipa“ Trainspotting. 
Dealtfel, și mulţi dintre cineaștii 
britanici veniţi să-și prezinte filmele, 
arată ca eroii din Trainspotting. 


uși — umorul britanic e salvator, dar 
totuși filmul indică o plafonare a mult 
apreciatului regizor. 

Pe filiație gothic — horror, am vă- 
zut Office Killer, fiim de debut al 
unei cunoscute fotografe new- 
yorkeze — atrasă de aspectul mor- 
bid al subiectelor — Cindy Sherman 
(43 ani). Cea mai nătângă redactoare 
de la o publicaţie destinată consu- 


i] Fericirea, un drept iluzoriu — 
Katrin Cartlidge și Lynda Steadman 
în Fetele fac carieră de Mike Leigh 


Lumea se schimbă în viteză, și filmul 
— cea mai dinamică dintre arte — o 
surprinde instantaneu, ca atare. Cam 
aşa se poate concretiza și cel mai 
recent film al lui Mike Leigh (Palme 
d'or la Cannes '96) — Career girls 
(Fetele fac carieră). Carieră e mai 
greu de spus, când șomajul pândește 
zilnic, destul cât să te nevrozeze și 
să nu reușești nici în viața 
sentimentală. 

Experienţă trăită de două foste 
colege, rămase prietene și care 
locuiesc împreună. Katrin Cartlidge 
(de curând și soția regizorului) și 
Lynda Steadman dau viaţă celor 
două fete — una autoritară, cealaltă 
ingenuă, ambele în căutarea fericirii 
la care teoretic lumea liberă le dă 
dreptul. Se strigă, se ţipă, se trântesc 


i regia: Davide Ferrario 


matorilor este redusă la statutul de 
colaboratoare. După cum se vede 
spectrul şomajului apare ca elementul 
cel mai horror! Abilitățile ei tehnice și 
o crimă accidentală o transformă 
într-un e-mail serial killer, exter- 
minând rând pe rând toţi colegii fără 
a lăsa urme. Evident umorul e 
suveran și Office Killer și-a sugerat 
a fi pentru anii '90 ce a fost Arsenic 
și dantelă veche (filmul lui Frank 
Capra după faimoasa piesă a lui Jo- 
seph Kesselring) pentru anii '40. 

Obsesia șomajului îi bântuie și pe 
noii cineaști independenţi americani 
cum ar fi Daniel J. Harris (la debut cu 
spiritualul Clubul Bibliei și al 
pistolului). 

Cinci comis-voiajori ajunşi la 
vârsta de mijloc își văd comerţul lor 
compromis într-o Americă „bolnavă“. 


Până nu demult le mergea foarte bine 
căci americanii virtuoși cumpărau 
Biblia, iar cei violenţi, pistoale. Acum 
ei se văd ameninţaţi de șomaj. Un 
comic irezistibil cu cât situațiile sunt 
mai dramatice. 

Film geamăn cu cel prezentat de 
Dustin Hoffman în regia și 
interpretarea sa, anul trecut, la 
Veneţia: The American Buffalo (v. nr. 
11/96, p. 10). Ambele filme nu au putut 
obține difuzarea în Statele Unite. 
Moartea visului american nu prea se 
bucură de publicitate. 

ilmul care în modul cel mai 

fericit a asimilat și neo- 
realismul și Free-cinema-ul redând 
toate nevrozele unui tineret debusolat 
a fost Tutti giu a terra/ Cu toții la 
pământ. Pentru tânărul contabil 
reciclat ca student în filozofie (Valerio 
Mastandrea și-a adjudecat, fără 
opoziții se pare, Leopardul de bronz 
pentru interpretarea masculină) 
sex-ul e o oroare (drept care își strigă 
virginitatea la fiecare colț de stradă); 
televiziunea e o oroare; discoteca — 
ajunsă să ia locul bisericii — e o 
oroare; drogul e o oroare. Pe scurt: 
lumea e o oroare. Tânărul nihilist cu 
suflet romantic nu-și poate stăvili 
revolta în fața „civilizaţiei de vitrină“. 

O oarecare identitate între 
personaj și interpret s-a putut observa 
în seara decernării premiilor, când 
Mastandrea a spus: „Am aflat că aici 
în Ticino sunt mulți șomeri. Lor le 


A o Nici virtutea, nici violenţa nu te salvează de la șomaj 
(Clubul Bibliei și al pistolului de Daniel J. Harris) 


< o Cu toții la pământ — la propriu și la figurat cu 
Valerio Mastandreo laureat pentru interpretare; 


dedic acest trofeu“. Cuvintele sale 
aduceau în actualitate parola „un film 
înseamnă o atitudine“, aparținând lui 
Lindsay Anderson — căruia regizorul 
Davide Ferrario (41 ani) i-a dedicat 
filmul în semn de admiraţie și de 
fidelitate față de opera sa. Cu toții la 
pământ a obținut și premiul juriului 
presei internaţionale (FIPRESCI) — 
prezidat de Eva Zaoralova. 


ără capodopere, dar cu destule 

filme interesante, Locarno și-a 
ținut și la această ediție promisiunea 
de a pune în circulaţie noi repere în 
cinema care să ofere și o oglindă a 
timpului prezent. 


A. D. 

nul acesta a 

început cu 

dreptul pen- 

tru cinema- 

tograful ceh. 
Printre succesele acestuia 
se numără premiul Oscar 
obținut de Kolya de Jan 
Sverak, Marele premiu 
decernat la Berlin celui mai 
celebru ceh de la Holly- 
wood, Milos Forman, pentru 
Scandalul Larry Flynt (o 
peliculă americană, ce-i 
drept) și — nu în ultimul rând 
— cu acceptarea Festivalului 
de la Karlovy Vary în rândul 
festivalurilor de categoria A, 
alături de cel de la Cannes, 
Berlin, Veneţia, Montreal. 
A 32-a sa ediție a fost mar- 
cată de efortul de a onora 
această titulatură. Numai 
ghinionul inundațiilor catas- 
trofale din Moravia, declan- 
șate după numai trei zile, a 
umbrit fastul recepțţiilor și a 
diminuat starea de exu- 
beranţă de la început. Invitat 
special pentru a înmâna lui 
Forman un premiu omagial 
pentru întreaga activitate, 
președintele Vaclav Havel 
și-a transformat discursul 
în cinstea sărbătoritului 
într-un apel la solidaritate 
(naţională și internaţională) 
pentru ajutorarea sinistra- 
ților. In ciuda vremii plo- 
ioase şi a stresantelor 
buletine de știri urmărite cu 
îngrijorare de toată lumea 
pe holurile sălilor de pro- 
iecție, am avut ce vedea în 
cele 11 secțiuni ale festi- 
valului. 


(E Miki Manojlovic și Romane Bohringer 
(Portrete chinezești) 


Trăiască Europa! 


Competitia oficială a fost una 
predominant europeană: consta- 
tarea se referă atât la cantitate, 
cât și la calitate, căci filmele de 
pe bătrânul continent au câștigat 
principalele poziţii din palmares. 
Curiozitatea celor interesaţi de 


` evoluția cinematografului în țările 


foste comuniste a putut fi satis- 
făcută, căci șapte dintre peli- 
culele înscrise în concurs prove- 
neau din aceste teritorii. 

Nu e de mirare că una dintre 
temele favorite ale acestora este 
debusolarea oamenilor în noua 
lume „a tranziției“. Ea capătă 
forme paroxistice în fosta Uniune 
Sovietică, după cum atestă Fra- 
tele (Rusia) de Alexei Balabanov. 
Sankt Petersburg-ul anului 1996 


® Cerul albastru 
de Eva Borusovicova, un film pictural 


seamănă izbitor cu Chicago în 
anii '30, cu străzile sale nesigure 
unde bandele rivale de mafioţi se 
lichidează reciproc cu rafale de 
mitralieră. Specula, prostituţia, 
violenţa și drogul sunt tarele noii 
lumi în criză de ideal. Cineastul 
ale acestui coșmar, ci se preo- 
cupă exclusiv (şi excesiv) de 
latura de acțiune a filmului, 
făcând din eroul de douăzeci de 
ani un fel de Rambo care nimi- 
cește fără milă (și fără să dea 
socoteală în faţa legii) o duzină 
de mafioți și ucigași plătiți. Fără 
să aibă subtilitatea unui Taxi 
blues de Pavel Lunghin, Fratele 
semnalează gravitatea crizei 
morale din Rusia post-peres- 
troika. 

Un peisaj uman la fel de 
sumbru întâlnim numai în Ultima 
lună plină de Eduard Zahariev 
(Bulgaria). Cineastul care era 
obsedat și înainte, în perioada 
comunistă, de abuzurile celor 
însetaţi de înavuţire (vezi Carti- 
erul de vile) observă că în 
vremurile noi mijloacele folosite 
de cei care acumulează averi au 
devenit și mai brutale și mai 
cinice. Viaţa oamenilor de rând, 
și în special a celor bătrâni, este 
amenințată nu numai de agresorii 
de toate culorile care stăpânesc 
străzile, ci și de sărăcia ende- 
mică. Imaginea mormanului de 
gunoi de la marginea orașului 
unde se găsește în fiecare 
dimineață un cadavru este un 
simbol al noilor vremuri care au 
asimilat, deocamdată, de la capi- 
talism, numai laturile lui negative. 


revoluțiilor 


Palmares 


Marele Premiu „Globul de 
cristal“ — Viaţa în roz (Bel- 
gia-Franţa) de Alain Berliner 


Cel mai bun regizor: 
Martine Dugowson (Franţa) 
pentru Portrete chinezești 


Cea mai bună actriţă: 
Lena Endre (Suedia) — 
Oratoriul de Crăciun 


Cel mai bun actor: Bo- 
leslay Povlika (Republica 
Cehă) Lumina uitată 


Premiul special al juriului: 
Frumoasa viață (Spania) de 


David Trueba 


Menţiune specială a 
juriului: Desadanam (India) 
de Jayaraaj 

Premiul special pentru 
întreaga carieră: Milos For- 
man 


Premiul publicului ex-ae- 
qo: Lumina uitată de 
Vladimir Michâlek și Roluri 
personale (SUA) de Betty 
Thomas 

Premiul FIPRESCI: Insula 
diavolului (Islanda) de Fridrik 
Thór Fridriksson 


Atunci când nu glosează 
asupra contradicţiilor prezentului, 
cineaștii din fostele țări comu- 
niste par atașați de formule 
stilistice care făceau gloria 
filmelor venite din aceste țări în 
anii '70-80. O voință exagerată 
de a metaforiza epica face vag 
desuet Lungul apus (Ungaria) 
de Attila Janisch, o parabolă 
asupra morţii, sau Cadranul so- 
lar (Polonia) de Andrzej Kon- 
dratiuk, o altă parabolă, dar 
asupra relaţiei dintre cinema și 
viață, ambele foarte plicticoase. 
Apropiate ca opţiune narativă, 
Cerul albastru (Coproducţie 
ceho-slovacă) de Eva Boru- 
sovicova și Colierul din dinţi de 
lup (Lituania) sunt mai credibile 
în planul relaţiilor umane și impun 
prin calitatea picturală a imaginii. 
Inspirat dintr-un roman de Milena 
Jelinek, filmul ceh Lumina uitată 
(Regia Vladimir Michalek) evocă 
anii '80 într-o naraţiune clasică 
dar bine articulată, conturând un 
extrem de atașant portret de 
preot care a înfruntat persecuțiile 
autorităților comuniste. Pentru 
rolul părintelui nonconformist și 
alturist, actorul Boleslav Povlika 
a obținut premiul de interpretare 
masculină. 

Despre o Europă devastată de 
războaie fratricide vorbește 


fiimu Jugofilm, o producţie 
austriacă semnată de un tânăr 
cineast de origine sârbă, tema 
fiind reluată în Vânătoarea (Italia) 
de Maurizio Zaccaro un fel de 
reportaj de front involuntar, relatat 
de trei italieni care se aventu- 
rează să vâneze cerbi în Croaţia 
și descoperă îngroziţi că aici sunt 
vânaţi oameni. 

Din fericire, nu toți cineaștii din 
concurs au fost atrași de subiecte 
tenebroase. Unele au apelat la 
umor pentru a pleda, în spirit 
foarte european, pentru toleranță. 
Merită citat în primul rând 
câștigătorul Marelui premiu, 
Viaţa în roz, o coproducție bel- 
giano-franceză. Regizorul Alain 
Berliner (născut în 1963 la Brux- 
elles) îmbrățișează o temă dragă 


® Copiii revoluției, cu 
strălucitoarea Judy Davis 


cineaștilor din țara sa, aceea a 
dificultăților pe care le au în 
societate persoanele care sunt 
diferite, respinse mai mult sau 
mai puțin violent de reprezen- 
tanții majorități. Eroul este un 
puşti de nouă ani care simte că 
ar fi trebuit să fie fată și îi 
scandalizează pe cei din jur când 
se îmbracă în rochie roz și îl cere 
în căsătorie pe unul dintre colegii 
de clasă. Filmul are umor, dar nu 
suficient pentru a atenua prea 
apăsatele accente didactice, ca 
acelea cu prea des invocata 


® Michael Jovanovic 
(lugofilm) 


teorie a cromozomilor care joacă 
feste. Mult mai sincer și mai po- 


etic mi s-a părut spaniolul 


Frumoasa viață, povestea unui 
băiat de cincisprezece ani care 
rămâne brusc orfan de ambii 
părinți, trecând de la o existență 
supra-protejată la una aven- 
turoasă. Ceea ce ar fi putut 
deveni o melodramă banală se 
transformă într-o peliculă delicată 
și poetică, incluzând pasaje 
umoristice de tot hazul. Acest 
debut în regie a lui David Trueba 
(fratele mai mic al lui Fernando 


Juriul 


Robert Wise 
(SUA) — regizor — președinte 
Mariano Barroso 
(Spania) — regizor 
Ellen Burstyn 
(SUA) — actriță 
André Delvaux 
(Belgia) — regizor 
Nana Djordjadze 
(Georgia) — regizor 
Pavel Kohout 
(Republica Cehă) — scenarist 
Milan Lasica 
(Slovacia) — actor 
Miroslav Ondricek 
(Republica Cehă) — operator 
Aruna Vasudev 
(India) — critic 


@ Lena Endre și Johan Widerberg 
(Oratoriul de Crăciun) 


Trueba, câştigătorul unui premiu 
Oscar cu La belle époque, 
remarcat până acum pentru 
activitatea sa de scenarist), a fost 
răsplătit cwun premiui special al 
juriului. Nu e singurul motiv 
pentru care vom reține acest 
nume și-i vom urmări cu interes 
evoluția. 

Premiată pentru regie, Martine 
Dugowson, este una dintre 
strălucitele reprezentante ale 
tânărului cinema francez. Filmul 
său Portrete chinezeşti nu 
urmăreşte destinul unui eoru, ci 

® Irma Vep, o nouă „noapte americană“ 
(cu Jean-Pierre Léaud și Maggie Cheung) 


schițează poveștile intersectate 
imprevizibil ale unor amici 
dintr-un grup cam snob și cam 
superficial în viața sentimentală. 
Ei şi ele practică profesii legate 
de industria spectacolului sau de 
lumea modei, cochetează și 
petrec mult, pretind că sunt 
capabili de orice pentru o iubire 
adevărată, dar mai toate gesturile 
lor au, în fond, la origine, un 
impuls demonstrativ, pentru a-și 
epata sau deconcerta prietenii. 
Ironia tonului amintește când de 
Woody Allen, când de Ettore 
Scola, infuzia de Marivaux asi- 
gurând identitatea foarte fran- 
ceză a acestei comedii cu o 
distribuţie strălucitoare. Farmecul 
ei este asigurat de caracterul său 
cosmopolit, căci alături de 
englezoaica Helena Bonham- 
Carter, de sârbul Miki Manojlovic 
și de italianul Sergio Castellito 
joacă francezii Marie Trintignant, 
Jean-Claude Brialy, Elsa Zyl- 
berstein, Romane Bohringer, 
Jean — Phillipe Ecoffey. 

Deși europenilor le-a revenit, 
cum spuneam, „partea leului“ la 
competiția din ediția a 32-a, 
trebuie spus că n-au trecut, totuși 
neobservate producții de pe alte 
continente. E vorba, în primul 
rând despre australianul Copiii 
revoluției de Peter Duncan, o 
comedie neagră ce imaginează 
o poveste de dragoste dintre o 
comunistă din țara cangurilor 
(interpretată savuros de Judy 
Davis) și temutul dictator losif 
Visarionovici Stalin. Și, aici 
distribuția este un atu important, 
ea mai cuprinzând nume precum 
Sam Neill, Geoffrey Rush, Murray 
Abraham. Un premiu al publicului 
a atestat succesul unui alt film în 
registru comic, Roluri personale 
(Statele Unite) de Betty Thomas. 
Inspirată din biografia cele- 
brului animator de emisiuni de 
radio și televiziune Howard Stern, 
pelicula îl are chiar pe acesta ca 
interpret principal, ceea ce ex- 
plică marele impact al numerelor 
sale histrionice asupra publicului. 

Revelația 
independenţilor 


Ca și anul precedent, lista de 
titluri memorabile cuprinde mai 
cu seamă filme prezentate în 
secțiunile paralele competiţiei. 
Probabil că așa se întâmplă în 
cazul tuturor marilor festivaluri, 
dar cred că cel de la Karlovy Vary 
are un merit special în pro- 
movarea cinematografului inde- 
pendent. Adjectivul se referă la 
independenţa autorilor față de 
marile studiouri (când sunt ame- 
ricani) sau de marii producători 
(în general), dar și la inde- 
pendenţa spiritului: sunt prezenți 
în selecţie cineaștii cei mai 
personali ai momentului. Până și 
actorii aleși ca vedete ale ediţiei 
își leagă numele de acest cinema 
nonconformist: Christopher Wal- 
ken (Inmormântarea de Abel 
Ferra Basquiat de Julian 
Schnabel), Salma Hayek (Patru 
camere, episodul semnat de 
Robert Rodriguez), Steve Bus- 
cemi (Fargo de Joel Coen). 
Debutul acestuia din urmă în 
regie cu Trees Lounge dezvăluie 
preferința lui pentru același tip de 
film cu buget redus și cu profil 
anti-hollywoodian. 


Deși festivalul s-a angajat în 
marea bătălie de spargere a 
monopolului american asupra 
distribuției cinematografice în 
Europa (aceasta a fost și tema 
colocviului internaţional organizat 
în acest an) trebuie să recu- 
noaștem că interesul cel mai 
mare l-au stârnit tot peliculele 
venite din Statele Unite. Ce-i 
drept, e vorba despre acelea 
care nu se numără printre 
favoritele distribuitorilor la ele 
acasă și nu-și îmbogățesc nici 
producătorii, nici autorii. 

S-a putut vedea, de pildă, cel 
mai nou film al lui Richard Link- 
later, unul dintre regizorii expo- 
nenţiali ai generaţiei X, Suburbia. 
După romanticul Inainte de 
răsărit, el investighează dintr-o 
perspectivă mai puţin luminoasă 
universul celor de douăzeci de 
ani, sugerând că cea mai mare 
parte dintre ei sunt condamnați 
la marginalitate. Conflictul dintre 
mentalitatea tinerilor care își 
asumă neadaptarea la societatea 
violent contestată și cei care 
încearcă să i se integreze animă 
trama din Shady Grove, semnat 
de un alt june independent 
american, Christian Moore. Din 
mediul vagabonzilor și al dro- 
gaţilor își alege eroii Charles 
Weinstein în Sub pod, ca și Tom 
Di Cillo în Box of Moonlight. 
Critica pragmatismului răzbate 
din toate aceste portrete de 
păguboși, al căror destin con- 
travine faimosului „vis american“. 

Din acest segment social 
provine și Valeria Solanas, per- 
sonajul împrumutat din realitate 
de Eu l-am împușcat pe Andy 
Warhol (regia Mary Harron). 
interpretată de temperamen- 
tala Lily Taylor, tânăra rebelă, 
autoare a manifestului „Socie- 
tatea pentru castrarea bărbaţilor“, 
a intrat în istorie nu atât pentru 
ideile revoluționare din opuscul ei 
feminist, ci pentru că l-a împușcat 
(în 1968) pe regele artei pop 
Andy Warhol. Gestul acestei 
vizionare care avea acces în 
atelierul artistului provocator are 
semnificația unui protest îm- 
potriva atitudinii lui, în fond 
conformiste, față de societatea 


® Howards Stern în propriul 
său rol (Roluri personale) 


numai în aparență contestată de 
el. Demolarea mitului Warhol 
este, se pare, o temă favorită a 
momentului, căci. ea continuă 
(mai puțin vehement) în Bas- 
quiat de Julian Schnabel, unde 
el este interpretat de David 
Bowie. Poveste a prieteniei dintre 
șeful avangardei new-yorkeze și 
tânărul pictor negru de origine 
haitiană Jean-Michel Basquiat, 
filmul sugerează că artistul pop 
a vampirizat opera protejatului 
său, însușindu-și elementele cele 
mai revoluţionare și integrându-le 
în propriile lui lucrări. O inte- 
resantă reflecţie asupra confor- 
mismului nonconformiștilor. 
Deși independențţii americani 
au focalizat atenția celor care au 
urmărit secțiunile paralele, s-au 
impus aici și cineaști „incasabili“ 
din alte spaţii, ca de pildă 
francezul Olivier Assayas. Fost 
critic la revista „Cahiers du 
cinéma“ el este unul dintre 
regizorii care, ca și Truffaut, simt 
o nevoie organică de a medita 
asupra cinematografului. Un fel 
de ediție '90 a Nopţii americane, 
filmul său Irma Vep preia din 
pelicula care a inițiat moda 
autoportretelor cinematografice 
pe actorul Jean Pierre Leaud. 
Acesta interpretează un autor în 
criză de creaţie care lucrează 
la un remake după Vampirii, 
apelând la o actriță din Hong 
Kong (Maggie Cheung în propriul 
său rol). Nevoia de a se referi la 
titluri celebre, tentația de a 
incorpora cuceriri ale cinema- 
tografului asiatic, dificultăţile 
financiare umilitoare sunt teme 
obsesive ale cineaștilor inde- 
pendenți, pe care Assayas (care 
a mai fost reprezentat în selecţie 
și prin O nouă viaţă, Parisul se 
deșteaptă și Dezordine) le 
tratează în felul său special, la 
mijlocul drumului între gravitate și 
ironie. Ceea ce merită semnalat 
este că o bună parte din filmele 
impuse conștiinței publicului cu 
ocazia Festivalului de Karlovy 
Vary ajung în circuitul sălilor de 
cinema, măcar în al celor de artă. 
Un lucru de invidiat și de imitat. 


Dana DUMA 


B David Bowie, un Andy Warhol 
melancolic (Basquiat) 

STEPHEN KING 
Maestrul 


nfluențat literar de romanul gotic și de Bram 

Stoker (care îl inspiră în a scrie „Salem's 

Lot“), de literatura macabră și mai ales de 

HP Lovecraft, Stephen King a fost un pre- 

cursor. Cel mai cunoscut exemplu de 

succes în genul, mult discreditat până 
atunci, al horror-ului. era William Peter Blatty cu 
„Exorcistul“. Ocazional, Robert Bloch („Psycho“), Ri- 
chard Matheson (după care Spielberg a adaptat Duel) 
și Peter Benchley („Fălci“) au avut succes în acest 
gen. Un alt nume important și semnificativ rămâne 
Ira Levin cu „Rosemary's Baby“ dar nimeni nu a 
consacrat genului atâta forță și energie până la 
Stephen King, al cărui telent este stilul, capacitatea 
de a povesti și crea mereu situaţii noi. Astăzi nume 
precum Peter Straub (alături de care King a scris „The 
Talisman“ în 1984), John Farris, Dean Koontz, 
Ramsay Campbell, Dan Simmons sau Clive Barker 
sunt o certitudine, la fel și genul horror, intrat în fine 
în drepturi legale, la fel ca și SF-ul, fantasy-ul sau 
goticul. Un singur echivalent european, Serge 
Brussolo, mai are fantezia debordantă, într-un cu totul 
alt context, de a se aventura acolo unde nici King nu 
a ajuns, într-o visceralitate mai puternică a senzațiilor 
și angoaselor care zac în subconștientul nostru. Astfel 
spune și King: „Oamenilor le place să fie speriaţi. Se 
tem de lucruri care sunt în ei și tocmai de asta le e 
frică. Este un mod de a-ţi exorciza demonii interiori“. 

Stephen King împlinește 50 de ani în 1997. 
Milioanele de fani sărbătoresc pe 21 septembrie ziua 
de naștere a autorului lor preferat, născut acum o 
jumătate de secol în Portland, statul Maine. În mod 
ciudat, King a călătorit mai mult purtat de aripile 
fanteziei, în lumea fantastică a cărților sale, făcând 
studii la University of Maine și locuind și azi, alături 
de soția sa, fidela Tabitha (sunt căsătoriți din 1971) 
în Bangor, statul Maine, statul în care se petrec multe 
din cărţile sale. Rareori, „maestrul terorii“ (așa cum 
este el supranumit pe coperta multor ediţii) călătorește 
la New York pentru a discuta cu editorii săi. Cei trei 
copii, fata (Naomi Rachel) și doi băieţi (Joseph Hill şi 
Owen Phillip) sunt preocupările sale, pasiunile sale 
fiind muzica rock, motocicleta, chitara (cântă în 
intimitate pentru că după cum spune, nici pisica 
familiei nu-i suportă virtuozitatea), poezia, dar în 
primul rând familia și plimbările matinale zilnice de 
câte 5 kilometri, pe care le face înainte de a se apuca 
de scris. 

Cât scrie? 6 pagini în fiecare zi. Acum lucrează 
la câte 3-4 cărţi deodată, pe fundal sonor rock. Îi plac 
AC/DC, ZZ Top dar și Rock'n Roll-ul clasic, dovadă 
referințele în romanele sale. Pe lângă asta în studenție 
a cântat într-o formaţie. 

În Bangor singura celebritate este King. Orașul 
are 35.000 de locuitori, toată lumea știe cum trăiește, 
deloc ostentativ, unul din cei mai bogaţi oameni din 
America. Singurele luxuri — o piscină şi un garaj 
impozant, adăpostind motociclete și cele 2 
Mercedes-uri, biblioteca imensă și colecția audio și 
video. 


terorii 


1500 de cuvinte de scris zilnic, de la 8,30 
dimineaţa la 11,30 în afara zilelor de sărbători 
(Crăciun, 4 iulie, 21 septembrie — ziua sa). 
După-amiază corectează. 7 

Primul roman, „Carrie“ i-a apărut în 1974. Un prim 
best-seller. De atunci încolo toate cărțile sale au fost 
succese, 34 de cărți, 23 de ani de când publică regulat 
best-seller-uri, majoritatea adaptate cu recuzită mare 
sau mai mică pentru cinema și TV. Dar nici un film nu 
a reușit să aducă pe ecran lumea livrească a lui King, 
ale cărui romane sunt atât de dense și bine scrise 
încât nu e surprinzător că lumea se miră de unde-i 
vin ideile. De altfel aceasta este întrebarea care i-a 
fost pusă cel mai frecvent. 

În afara romanelor, King a mai scris nuvele și 
povestiri, un volum de poezie („Another Quarter Mile“, 
1979), o carte de nonficțiune despre fenomenul hor- 


@ Prima ecranizare 
după King, primul succes — 
Carrie de Brian De Palma 
(cu Sissy Spacek) 


ror, „Dance Macabre“ (1981) și scenarii de film, 
începând cu cel pentru Creepshow (1982) pentru 
prietenul său, George Romero. În 1986 a încercat să 
intre în lumea filmului și ca regizor cu Maximum 
Overdrive, un eșec lamentabil care l-a convins că 
numai în lumea scrisului își poate verifica talentul. 
Era o poveste în care mașinile o iau razna și pornesc 
în a ucide oamenii, leit-motiv al lui King în multe 
variante (vezi „Christine“), în acest film pe muzică AC/ 
DC el făcând un amestec între poveștile sale „The 
Mangler“, „Truckes“ și „The Lawnmower Man“. Și-a 


găsit un pseudonim și a publicat sub numele de Ri- 
chard Backman 5 romane, „Rage“ / Furia (1977), „The 
long Walk“ / Plimbarea cea lungă (1979), „Roadwork 
— A Novel of the First Energy Crises“ (1981), „The 
Running Man“/Alergătorul (1982) și „Thinner“/ 
Slăbănogul (1984). Prima carte i-a apărut însă în 
1964, publicată de el însuși sub numele de 
Steve King („The Star Invaders“). Se pare că și tatăl 
său scrisese povestiri SF și horror, eșuând însă în a 
le publica (în momentul în care King împlinea 2 ani 
tatăl său dispărea de acasă fără urmă). La vârsta de 
12 ani descoperă în pod o valiză prăfuită conținând 
povestirile acestuia nepublicate, singurul element care 
l-a legat vreodată de figura unui părinte necunoscut. 
Câte ceva din copilăria sa ne povestește în nuvela 
semiautobiografică „The Body“ din volumul „Different 
Seasons“ (1982), transformată în film de Rob Reiner 
în 1986 sub titlul Stand by Me, cu subtitlul „Fall 
from Innocence“, pornind de la o întâmplare reală 
care l-a șocat, moartea unui tovarăș de joacă, călcat 
de tren. 

Se zice că Stephen King doarme cu lumina 
deschisă pentru că i-e frică de întuneric. O 
mărturisește el însuși, dar anecdota spune că i-e frică 
să nu vină peste el să-i ceară socoteală toate 
personajele întunecate pe care le-a inventat. Sau să 
se trezească în toate locurile sumbre pe care le-a 
descris. 

Pentru a ajunge în „clubul“ scriitorilor — 
megavedete, plătiți mai bine ca vedetele de la Holly- 
wood (alături de Tom Clancy, John Grisham, Michael 
Crichton și Dean Koontz) King a muncit imens. A 
făcut-o nu pentru faimă și bani, ci pentru a putea fi 
independent, a scrie ce vrea. Înainte de a publica a 
fost și portar, și muncitor într-o spălătorie industrială 
și profesor de engleză (între 1971 și 1973). De multe 
ori alter-egourile sale, mai mult sau mai puţin atinse 
de succes, sunt prezentate ca personaje centrale ale 
unor romane (scriitorul din „The Body“, Jack Torrance 
— care vrea să scrie și nu poate în „The Shining“, 
Paul Sheldon, creatorul personajului „Misery“ care-și 
găsește... fanul, scriitorul și umbra sa geamănă 
posedată în „The Dark Half“/„Jumătatea întunecată“). 

De 50 de ani Stephen King există. Numele său 
se leagă de o istorie literară recentă dar va continua 
să fie prezent în memoria documentară, ca unul 
din cei mai influenţi scriitori ai acestui secol. Și asta 
nu pentru succesul fulminant al cărţilor sale și 
milioanelor de exemplare vândute, ci prin puterea 
viziunii sale. 

King și filmul 


P rimul film pe care Stephen King și-l amintește 
să-l fi văzut a fost The Creature from the Black 
Lagoon (Jack Arnold, 1953). Era epoca seriei B, 
horror, Sf, fantastic și paranormal, plină de invazii 
extraterestre, vampiri, monștri, mutanţi și catastrofe 
— care a bântuit anii '50 în America. În „Dans 
macabru“, studioul său despre fenomenul horror, 
filmul de groază și literatura tenebrelor, el vorbește 
despre filmele, azi „cult“ și clasice, care l-au 
influențat, copil fiind: The invasion of the Body 
Snatchers/Invazia jefuitorilor de trupuri (Don 
Siegel, 1956), TheThing/Creatura (Christian Nyby, 
1951), Them!/EI! (Gordon Douglas, 1954), It Came 
from outer Space/Venea din spațiu (Jack Arnold, 
1953), War of theWorlds/Războiul lumilor (Byron 
Haskin, 1953), The Day the Earth Stood Still/Ziua 


B Shining 
de Stanley Kubrick 
(cu Jack Nicholson) 


când pământul s-a oprit (Robert Wise, 1951). Un 
episod l-a marcat, în octombrie 1957, când în 
cinematograful local proiecția filmului Earth VS Fly- 
ing Saucers/Pământul contra farfuriilor 
zburătoare (Fred F. Sears, 1956) s-a întrerupt, 
directorul sălii venind să anunțe că primul satelit 
artificial, Sputnik, fusese lansat pe orbită. A fost 
prima corelație pe care King a făcut-o între lumea 
reală și cea a fanteziei. De altfel, el spune: „Valoarea 
filmelor de groază constă în abilitatea de a corela 
frica de fantasme cu frica reală“. 

Alături de film, benzile desenate șI serialele ra- 
dio de mistere și fantastic au jucat un rol important 
în dezvoltarea personalității sale. El aduce un 
omagiu benzilor desenate ale copilăriei în primul 
său senariu de cinema: Creepshow, 5 povestiri 

horror în genul benzilor desenate ale anilor '50 puse 
laolaltă de George Romero. În una din ele, The 
Lonesome Death of Jordy Verrill/Singuratica 
moarte a lui Jordy Verrill, în registru absurd-comic, 
apare King însuși. Are apariţii scurte (cameo-uri) 
în alte filme, începând cu Knightriders/Cavaleri 
pe motocicletă (George Romero, 1980), în filmul 
său ca regizor și scenarist, Maximum Overdrive/ 
Putere maximă (1986), ca și în Pet Sematery/ 
Cimitirul Animalelor (1989), Sieepwalker/ 
Somnambulii (1993), The Stand (1994), The 
Langoliers (1995), în acestea din urmă alături de 
John Landis, Sam Raimi și Tom Holand, cu toții fani 
și prieteni ai lui King. Apare și în continuarea la 
Creepshow (1986), regizată de Michael Gornick, 
directorul de imagine a lui Romero. Romero a 
semnat și scenariul după 3 povești de King. Pentru 
publicul TV american, este cunoscut din apariţiile 
sale în reclame pentru cărţile de credit „American 
Express“ (!). A mai scris scenariul la GoldenYears, 
la unele filme recente fiind și producător (The 
Stand). După operele literare ale lui King s-au 
realizat 40 de filme, începând cu anul 1976, când 
ecranizarea romanului Carrie de către Brian De 
Palma este un mare succes de public, aceasta 
ajutându-l la câștigarea reputației sale, încă 
neconsolidate. John Carpenter, Tobe Hooper, David 
Cronenberg, Stanley Kubrick sunt cele mai celebre 
nume care au adaptat pentru ecran romanele sale. 
King însă e mulțumit -doar de colaborarea cu Rob 
Reiner, care a semnat Stand by Me în 1986 și Mis- 
ery în 1990, filmele pe care, alături de Carrie și 
Cujo (Lewis Teague, 1983) le consideră singurele 
realizate corect, și de care este mulțumit. Ține în 
sertar propriile scenarii, neproduse încă (regizorii 
preferând să adapteze singuri proza lui King sau 
să facă apel, la scenariști cunoscuţi) ale romanelor 
sale, „The Shining“, „Cujo“, „The Dead Zone“ și 
altele, bazate pe povestiri. Un gust amar i-a lăsat 
și rezultatul final al lui Shining, devenit dintr-un ro- 
man, capodoperă a lui King, un film 100% Kubrick, 
de altfel calitativ cea mai bună producţie care a 
folosit ca sursă vreun material de-al său. Lumea 
filmului este destul de săracă pentru a reuși să 
imagineze tot ceea ce King a creat în cărţile sale, 
de aceea cititorii săi fideli nu sunt fanii filmelor 
adaptate după proza sa. Cu câteva excepții acestea 
sunt subproduse derivate, nedemne de numele și 
renumele adevăratului rege al fantasticului, „The 
master of terror“, Stephen King. 


The Shining — 
versiune nouă 


a 


A 1977 apărea cel de-al treilea roman al unui 
scriitor pe atunci tânăr și necunoscut, „The Shin- 
ing“ de Stephen King. În 1980 Shining devenea 
film, multicomentat, în viziunea regizorală a 
iconoclastului Stanley Kubrick, semnatar și al 
scenariului, care tăiase multe elemente din cartea 
lui King. Horror-ul intelectual, beneficiind de 
prestația demonicului Jack Nicholson își are și azi 
partizanii săi, dar și inamicii — fanii cărții lui King în 
varianta sa originală şi scriitorul însuși. 

lată că după 17 ani de la apariția filmului lui 
Kubrick și la aniversarea a 20 de ani de la 
publicarea romanului, în anul în care King 
împlinește el însuși 50 de ani, o nouă versiune a 
lui „The Shining“ (romanul e tradus și în românește 
la editura Nemira, 1993) apare pe ecrane. Nu pe 
cele ale cinematografelor, ci pe cele ale 
televizoarelor, în premieră pe canalul american 
ABC. Noua versiune are trei părţi, totalizând 6 ore 
și este produsă executiv de King însuși care are 
și o mică apariţie, așa cum s-a obișnuit să o facă 
de-a lungul anilor în diverse filme inspirate de 
cărţile sale. 

Stephen King a scris el însuși scenariul la Shin- 
ing acum multă vreme și aștepta de mult o ocazie 
pentru a-l vedea pus pe peliculă. Scenariul său 


are 323 de pagini și King crede că povestea sa 
poate fi spusă cel mai bine în 6 ore. Regizor este 
Mick Garris, fan al scriitorului, cel care a 
transformat „Sleepwalkers“ (scenariu original de 
King) în film de lung metraj și „The Stand“/ 
„Apocalipsa“ în serial TV de 6 ore (prezentat și de 
Pro TV), tot cu aportul lui King ca scenarist și 
producător executiv. Garris e de aceeași părere 
cu autorul lui „Shining“: „A fost un film de Kubrick, 
aceasta e o adaptare a cărţii lui King“. Adevărul 
este că Stanley Kubrick a preluat doar punctul de 
plecare a cărţii și a schimbat complet finalul, 
dându-i altă dimensiune. 

Producţia TV are un buget de 23 de milioane de 
dolari și a fost filmată în 70 de zile. Numai efectele 
speciale au necesitat 1,4 milioane dolari. Jack Tor- 
rance este Steven Weber, un actor cunoscut 
americanilor din sitcomul Wings, rolul soției sale 
fiind interpretat de Rebecca De Mornay (actriță 
văzută în Hand that Rocks the Cradle și Don't 
talk to Strangers), iar copilul lor, Danny, al cărui 
rol este major în povestea hotelului bântuit, este 
Courtland Mead. 

Pentru a da viață „Hotelului Overlook“ s-a filmat 
într-o clădire veche din Colorado, construită acum 
88 de ani, hotelul Stanley. Apariţia lui King este cea 
a unui șef de orchestră-fantomă, ai cărei membri 
cântă „Moonlight Serenade“. in acest hotel, în urmă 
cu 23 de ani, King și soția sa, Tabitha, au dansat 
pe aceeași melodie, aceasta fiind sursa de inspirație 
inițială a romanului „Shining“, care până în 
momentul de față s-a vândut în peste 4 milioane 
de exemplare în lumea întreagă. 

La capitolul efecte speciale intră creaturile 
înfrunzite care îl urmăresc pe erou și care au fost 
realizate pe computer. Fiecare animal conceput a 
costat 60.000 de dolari, iar cele 3 care sunt puse 
în mişcare au costat 20.000 de dolari pe secundă 
pentru a fi animate. Mai există și alte surprize, un 
furtun-hidrant ameninţător, care a costat 30.000 
de dolari, fantome sub formă de vapori (12.000 $) 
şi zăpada -— producția zăpezii artificiale a costat 
100.000 $ și încă o dată pe atât pentru a o adăuga 
pe computer în anumite scene. King și-a reali- 
zat dorința de a face versiunea sa proprie la 
„Shining“. Sperăm să o vedem și noi aici și să ne 
sperie, pentru că asta e intenția „maestrului 
horror-ului“: „Vreau să-mi sperii de moarte toți 
spectatorii“. 


Grupaj de Alin Ludu DUMBRAVĂ 


8 O incursiune în realitatea 
virtuală — The Lawnmower Man 
de Brett Leonard 
(cu Pierce Brosnan și Jeff Fahey) 


& Horror în familie — Dolores Clairborne de Taylor Hackford 
(cu Kathy Bates și Jennifer Jason Leigh) 


Filmografie 


Dn cele peste 30 de filme realizate după 
romanele și povestirile lui King, la care se 
adaugă un număr mare de producții TV și 
scurtmetraje, numai câteva merită cu adevărat 
atenţia cinefililor. Și foarte puţine au fost succese 
de public şi de critică. Încurajaţi de reușitele 
semnate Brian De Palma și Stanley Kubrick, 
mulți cineaști minori au crezut că vor da lovitura 
adaptând scrierile lui King. Vă prezentăm, în 
ordine cronologică, lungmetrajele rezultate, 
oprindu-ne puţin mai mult asupra celor care se 
remarcă într-un fel sau altul. 

1976 - Carrie — R: Brian De Palma 
O adolescentă frustrată își descoperă puteri 
telekinetice și se răzbună pe cei care și-au bătut 
joc de ea la balul de absolvire al liceului. Maestru 
al suspansului, De Palma a ecranizat în manieră 
proprie primul roman al lui King, antologică 
rămânând secvența finală, copiată de atunci de 
nenumărate ori. 
1980 - The Shining — R: Stanley Kubrick 
Hotelul Overlook, bântuit de fantome și 
coşmaruri sângeroase, este locul în care Jack 
Torrace înnebunește și vrea să-și asasineze fa- 
milia. Film de referință al genului horror, 
atmosferă îngrozitor de sumbră, partituri 
actoricești remarcabile, dar romanul lui King este 
complet transformat într-un film care poartă 
pecetea Kubrick. 
1982 — Creepshow — R. George A. Romero 
Un puști citește benzi desenate horror, iar poveștile 
respective prind viață pe ecran, aducându-ne în fața 
ochilor un meteorit care provoacă o explozie a 
vegetației, gândaci, un monstru ascuns într-o ladă 
și fantome. Filmul este străbătut de un remarcabil 
umor negru. 
1983 — Christine — R: John Carpenter 
Christine este o mașină roșie, un Plymouth model 
1958, care acaparează viața unui adolescent până la 
manie, dar care are şi o viață proprie și înclinații 
ucigașe. Deși nici regizorul, nici scriitorul nu sunt 
mulțumiți de film, Carpenter reușește să creeze o 
remarcabilă atmosferă de teroare. 

Cujo —R.: Lewis Teague 
Un câine turbat terorizează o familie sechestrată într-o 
mașină. Unul dintre filmele preferate de King pentru 
fidela transpunere a spiritului cărţii, care era replica 
sa la Păsările. 


® O închisoare nu numai a îngerilor — The Shawshank Redemption 
de Frank Darabont (cu Tim Robbins și Morgan Freeman) 


The Dead Zone — R: David Cronenberg 
Un accidentat se trezește din comă după patru ani, 
descoperind că are însușiri paranormale, putând 
prezice viitorul unei persoane prin simpla atingere 
fizică. Unul din filmele care îi consolidează reputația 
lui Cronenberg ca maestru al subtilei terori 
psihologice. 
1984 — Children of the Corn — R: Fritz Kirsh 

Firestarter -- R. Mark L. Lester 
1985 — Cat's Eye - R: Lewis Teague 

Silver Bullet — R: Daniel Attias 
1986 — Maximum Overdrive — R: Stephen King 
Mașinile dintr-un atelier de reparaţii prind viaţă și-i 
terorizează pe oamenii din apropiere. Debutul regizoral 
al lui King a fost un eșec de proporții. Carpenter 
reușise un film mult mai bun pe o temă asemănătoare 
(v. Christine). 

Stand by Me — R: Rob Reiner 
Patru adolescenţi caută de-a lungul unei căi ferate 
cadavrul unui coleg dispărut. Atmosfera anilor '50 


și problemele adolescenţei sunt bine redate într-un 
film în același timp nostalgic și amuzant. Unii critici 
au fost însă nemulţumiţi de abundența cuvintelor 
triviale. 
1987 — Creepshow 2 — R: Michael Gornick 
The Running Man — R: Paul Michael Glaser 
1989 — Pet Sematary — R. Mary Lambert 
1990 — Misery — R: Rob Reiner 
Un scriitor de succes are un accident de mașină. 
infirmiera care-l îngrijește este o mare admiratoare 
a cărţilor sale, dar și o psihopată care-l 
sechestrează, obligându-l să scrie un roman despre 
eroina ei preferată. Filmul este considerat o 
parabolă postmodernă despre relaţia dintre scriitor 
și cititor. Kathy Bates a obținut un Oscar pentru rolul 
infirmierei. 
Tales From the Darkside: The Movie —R: 
John Harrison 
1992 — The Lawnmower Man — R: Brett Leonard 
Sleepwalkers — R: Mick Garris (v. Noul Cin- 
ema, nr. 11/93, p. 7) 
1993 — The Dark Half — R: George Romero 
Variantă modernă a poveștii doctorului Jeckyll și a 
domnului Hyde, avându-l ca personaj principal pe 
un scriitor cu dublă perspnalitate: romancier fără 


succes și autor de best-sellers, care este însă și 
criminal psihopat. Deși nu a avut o carieră comercială 
(în Marea Britanie a fost lansat doar în variantă video, 
nerulând în cinematografe), filmul are câteva 
momente interesante și efecte speciale îngrijit 
lucrate. 

Needful Things — R: Fraser Heston 
1994 — The Shawshank Redemption/inchisoarea 
îngerilor — R: Frank Darabont (v. Noul Cinema, nr. 4/ 
97, p. 17). 
1995 — The Mangler — R: Tobe Hooper 

Dolores Claiborne — R: Taylor Hackford 
O femeie este închisă pentru crimă. Fiica ei, care se 
înstrăinase de familie cu mulţi ani în urmă, încearcă 
acum să-și înțeleagă mama. În rolul mamei, Kathy 
Bates reușește o creație remarcabilă, amintind de 
interpretarea din Misery. Universul lui King | se 
potrivește acestei actrițe. ? 
1996 — The Night Flier — R: Mark Pavia 
1997 — Apt Pupil — R: Bryan Singer m 

u un chip comun, 
ușor smead, dar 
care poate căpăta o 
frumusețe simplă, 
luminoasă, speci- 


ătăcită printre 
giganticii dino- 
zauri din Lu- 
mea pierdută 
(unde joacă 
rolul doctoru- 
lui în științe ale naturii Sara 
Harding), roșcata Julianne 
Moore. este o mai veche 
cunoștință a noastră. Am 
văzut-o destul de adesea, în 
ultimii trei ani, în filme de 
acţiune, ceea ce era puţin de 
așteptat de la o actriță cu 
serioasă pregătire teatrală. 

După ce a studiat actoria la 
Boston, ea a plecat la New York 
unde a jucat în spectacole 
off-Broadway cu o bună primire 
din partea criticii. A stârnit 
comentarii elogioase după ce 
a interpretat, în 1988, rolul 
Ofeliei într-un spectacol cu 
„Hamlet“ montat la prestigiosul 
teatru Guthrie. 

Reputația sa fondată pe 
cariera teatrală i-a asigurat 
obținerea rolului principal 
feminin în Vania de pe Strada 
42 (1992) o interesantă 
peliculă semnată de Louis 
Malle ce studiază atent 
relaţiile umane din sânul unei 
trupe teatrale. Un alt regizor 
prestigios, Robert Altman, a 
distribuit-o într-o comedie 
care i-a purtat noroc Short 
Cuts (1992). Întreaga 
distribuție a fost premiată 
pentru interpretare la 
Festivalul de la Veneția. 
Pentru aceeaşi partitură, ea a 
mai fost nominalizată la 
premiile Independent Spirit și 
la Globul de aur. 

A urmat o perioadă cu multe 
oferte: n-a putut refuza să joace 
în action movies ca The Fugi- 
tive man (1993) sau în 
Asasinii (1995) alături de mari 
staruri: Harrison Ford în primul 
și Sylvester Stallone și Antonio 
Banderas în al doilea... Am 
văzut-o și în comedii, ca de 
pildă Nouă luni (1994) alături 
de Hugh Grant. 

Totuși, nu cinematograful 
hollywoodian este mediul 
unde se simte ea cel mai 
bine. Preferă să răspundă 
chemărilor unor cineaşti 
independenţi, care nu 
încearcă să-i modeleze 
chipul și personalitatea după 

canoanele la modă. A 
acceptat, deci rolul principal 
din Safe (1995) de Todd 
Haynes, unde portretizează o 
gospodină atinsă de o 
ciudată alergie, datorată și 
poluării dar și vidului de 
sentimente din căsnicia sa. 
Un alt regizor din afara 
mediului hollywoodian, Bart 
Freundlich, a distribuit-o în 
Mitul amprentelor, o peliculă 
cu buget mic prezentată în 
premieră la Festivalul de la 
Sundance. 

Alţi cineaști din tagma 
independenților, frații Joel și 
Ethan Coen au invitat-o să 
joace în comedia la care 
lucrează în prezent, Marele 
Lebowski, unde îl va avea ca 
partener pe Steve Buscemi. 

Rolurile mărunte n-o fac să 
dea înapoi: dimpotrivă, le 
cizelează cu fineţe, așa cum 
am văzut în Picasso, artist și 
demon de James Ivory, unde 
interpreta o fostă nevastă de-a 
artistului catalan cu faimă de 
cuceritor. 

Julianne Moore nu prea are 
timp să se odihnească între un 
film şi altul. Nu de mult a 
terminat filmările la Boogie 
Nights, o evocare a anilor '70 
în cinematograful american, 
unde ea interpretează o actriță 
de filme porno. Regizată de 


Pai Thomas Anderson, 
pelicula vorbește cu nostalgie 
despre această perioadă fastă 
pentru cineaștii cu elanurile 
reformatoare ai Americii. 

Cu toate că apare și în 
producţii hollywoodiene cu 
buget uriaș, Julianne nu 
mizează pe imaginea de stea 
strălucitoare. Ea nu pune prea 
mare preț pe felul cum arată 
și acceptă și roluri care 
presupun o ținută mai șifonată 
(vezi recentul Lumea 
pierdută). Spre deosebire de 
alte vedete care nu vor să-și 
aducă aminte de unde au 
plecat, ea își aminteşte cu 
umor de vremea când 
neavând de lucru la teatru, 
făcea pe ospătăriţa. În loc să 
plănuiască, la fel ca multe alte 
colege, să-și întemeieze pro- 
pria ei societate de producţie, 
ea declară cu umor că se 
gândește să deschidă un res- 
taurant. „Locul meu e mai 
degrabă în bucătărie și, dacă 
la un moment dat n-am să mai 
joc, voi deschide un restau- 
rant unde voi pune în practică 
ceea ce mai învățat când 
eram ospătăriță“. O fran- 
cheţe destul de neobișnu- 
ită în lumea starurilor, nu-i 
așa? 


Dana DUMA 


fică apostolilor sau 
starurilor filmului mut, Johnny Depp — 
la origini indian Cherokee (deși nu o 
recunoaște public — așa cum s-a văzut 
la conferința de presă de la Cannes, 
vezi nr. 7) — s-a impus idol al adoles- 
cenților americani de la prima sa apa- 
riție ca erou de foileton tv în 21 JUMP 
STREET în regia lui Peter DeLuise: 
„Imaginea pe care mi-a creat-o 
acest serial mi-a convenit fiindcă 
personajul nu avea nimic în comun 
cu ceea ce eu eram, iar oamenii se 
pare că nu sesizau diferența. Când 
am realizat amploarea confuziei, 
m-am decis să refuz toate scenariile 
în același spirit“. 

La cei 33 de ani ai săi, cu peste 15 
filme la activ, Depp consideră că 
principalul său atuu a fost faptul că a 
făcut alegerile în care a crezut, 
refuzând să devină un produs al 
Hollywoodului și jucând doar în ceea 
ce i-a plăcut. Lucru dificil pentru că 
orice actor devine obligatoriu un 
produs pe care studiourile îl cumpără 
și vând în speranţa de a obține o 
plus-valoare: „Eu nu pretind să fiu 
altceva decât sunt, nu vreau nici să 
mă integrez, nici să mă revolt. 
Vreau pur și simplu să fiu ceea ce 
sunt. Ca să nu devii «un animal 
hollywoodian» e suficient să-ți joci 
propriul rol, nu pe cel impus de 
sistem“. Recunoaște că în ultima 
vreme a fost totuși tentat să facă jocul 
box-office-ului încercând să 
dobândească putere financiară, dar 
„e ridicol pentru că nu-mi stă în 


Se tatuează 
periodic 


fire. Lucrez de atâta vreme la Hol- 
lywood și tot la marginea siste- 
mului mă simt. Nu-s caTom Cruise 
— de exemplu. Să încerc să fac ce 
face el mi s-ar părea o adevărată 
sinucidere! intuiţia mă ajută să 
depistez ceea ce mi se potrivește 
în mod cinstit și de aceea cred că 
ceea ce unește creațiile mele de 
până acum e onestitatea. De altfel 
am mereu în minte vechiul prov- 
erb care spune că «Poţi pierde 
într-o clipă tot ceea ce nu meriţi!»“ 

Se consideră un norocos. Nu și-a 
dorit să devină actor și așa 
s-a-ntâmplat; nu și-a dorit să ajungă 
regizor și anul acesta la Cannes, 
filmul său THE BRAVE a fost selectat 
în competiţia finală. 


-a născut în Kentucky ca fiul 
cel mai mic (alături de două fete și un 
alt băiat) al unui inginer care și-a 
mutat apoi la Miromar familia pe care 
avea curând să o părăsească. Lucrul 
acesta l-a marcat pe micuțul Johnny 
care obișnuia adesea să se 
abandoneze fantazării. Emisiunea 
preferată la tv era „Hogan's Heroes“ 
la care-i plăcea că se săpau tuneluri: 
„Oricând poți să-ți salți patul și să 
dai peste o întreagă lume 
subterană. Am fabulat mult pe 
tema asta. Odată am încercat să 


sap un tunel în curtea din spatele 
casei.“ 

Mama sa, ajunsă chelneriță, i-a 
cumpărat o chitară: „Când eram 
copil îmi doream să cânt rock. La 
12 ani am descoperit că pot cânta 
la chitară și cred că a fost lucrul 
cel mai important. invățam singur 
și repede, mizând totul pe chitară. 
N-aveam decât un gând: să ajung 
un star rock. Acum îmi dau seama 
că n-aș fi ajuns un muzician 
profesionist“. 

După ce o vreme a stat închis în 
casă cu discurile preferate, a început 
să bată barurile și să cânte în formaţii 
locale, preocupat totodată de... 
partide de sex și drog. La 16 ani s-a 
lăsat de școală și în nici un an și-a 
alcătuit propria formaţie, „The Kids“, 
care a devenit repede populară. În'83 
au părăsit Florida pentru Los Ange- 
les. Aici s-a însurat pripit cu Lori 
Allison, o cântăreaţă prietenă cu 
Nicolas Cage care l-a sfătuit să-l 
contacteze pe agentul său și chiar l-a 
luat la audiții. Astfel Johnny s-a trezit 
distribuit în serialul mai sus amintit și 
în mână cu scenariul la filmul său de 
debut pe marele ecran, A NIGHT- 
MARE ON ELM STREET (1984, r. 
Wes Craven): un grup de adolescenți 
își dau seama că au coșmare cu 
același personaj straniu Fred Krueger 


(celebrul Freddy care va face serie, 
Johnny având o apariție meteorică şi 
în FREDDY'S DEAD: THE FINAL 
NIGHTMARE, 1991, r. Rachel Tala- 
lay), un fel de stafie care le intră în 
vise și-i ucide în diferite moduri. Joacă 
și într-o comedie sexy imbecilă, PRI- 
VATE RESORT (1985, r. George 
Bowers) despre un cuplu care 
se-ntâlnește într-un luxos hotel 
specializat; apare într-un film tv 
SLOW BURN și în PLATOON (1986, 
r. Oliver Stone). 


șteptat trei ani până i s-a 
propus CRY BABY (1990, r. John 
Waters), evocare parodică a modei 
Elvis din anii '50, fără de care Tim 
Burton nu l-ar fi solicitat pentru ED- 
WARD SCISSORHANDS (1990) în 
care nonconformistul regizor își 
exorcizează obsesiile adolescenţei 
prin acest fragil android aducând și a 
Pinocchio și a Frankenstein; un basm 
despre o făptură al cărei creator a 
murit înainte de a o desăvârși, 
lăsându-i în loc de mâini nişte uriașe 
foarfece metalice. Acest film cu 
ambiţii de satiră socială i-a deschis 
calea către ED WOOD (1994) în re- 
gia aceluiași Tim Burton, care și-a 
dorit să-l reabiliteze pe acest regizor 
al anilor '40—50, considerat cel mai 
prost cineast din lume doar pentru că 
a avut o viziune suprarealistă în 
peliculele sale, întreținând și o 
amiciţie strânsă cu Bela Lugosi, starul 
horror morfinoman și în declin. „Nu 
poţi refuza ce îți propune Tim 
pentru că știi că el crede în tine și, 
chiar dacă ai unele rezerve, ți le va 


spulbera. Lucrul cel mai important 


în relaţia actor-regizor e încrederea 


reciprocă. Și asta nu se 
improvizează, ci se dobândește. 
Asta nu înseamnă că în prima zi 
de filmare n-am fost, ca de obicei, 
neliniștit. Începutul filmului e 
totdeauna o perioadă specială, e 
și cum a-i păși pe un teren 
necunoscut, bântuit de o fantomă 
care e personajul și pe care o 
aștepți să ți se arate, să te 


DE 


regizorului sosită pe platou care i-a 
spus „Semănați teribil!“. 

De altfel capacitatea formidabilă de 
a se metamorfoza i-o probează și alte 
filme. Regizorul Jeremiah Chechik își 
amintește: „Aveam nevoie de cineva 
care să poată juca un înger, cineva 
care să manifeste o reală naivitate 
fără să pară nici prost, nici nebun“. 
Așa s-a născut eroul din drama 
romantică BENNY & JOON (1993), 
un dislexic îndrăgostit de o 
schizofrenică. O creație de mare 
finețe pe care Johnny Depp a 
închinat-o idolilor filmului mut: „Nu 
doar pentru că acest personaj se 
crede reîncarnarea lui Buster 
Keaton, care — după părerea mea — 
nu s-a bucurat de aprecierea pe 
care o merită, stilul meu de joc a 
fost asemănat și cu al lui Charlie 
Chaplin, lucru care — evident - mă 
flatează. La EDWARD SCISSOR- 
HANDS un critic a afirmat că nu-mi 
poate aprecia jocul din moment ce 
nu vorbesc mai deloc. Nu știu dacă 
cel ce a scris inepția asta realizează 
cât de dificil e să faci să transpară 
o emoție sau o idee fără să rostești 
un cuvânt. Chaplin și Keaton 
reușeau și pentru asta-i admir 
enorm. Ceea ce nu se spune mie 
mi se pare mult mai important 
decât ceea ce se spune. Esenţial 
este ceea ce se află în interiorul 
personajului iar eu vreau să exprim 
pe ecran“. 

Datorită sensibilităţii sale 
deosebite, WHAT'S EATING GIL- 
BERT GRAPE? (1993, r. Lasse 
Hallstrom) — ecranizarea unui ro- 


man de Peter Hedges despre 
responsabilitățile unui băiat de 
provincie față de un frate retardat 
și o mamă obeză — a căpătat aura 
unui ritual. O experienţă care l-a 
făcut să declare patetic: „Dacă 
cineva încearcă să facă rău 
familiei mele sau cuiva la care 
țin, îl mănânc!“ 

Emir Kusturica, unul din prietenii săi 
cu care a realizat ARIZONA DREAM 
(1993), povestea unui visător hoinar 


S-a căsătorit la 20 de ani 
și a divorţat după un an 


locuiască și să te ghideze până la 
capăt... M-am resimțit doar când 
am avut de executat «strip- 
tease-ul», știut fiind că lui Eddie îi 
plăcea să se travestească. Nu mi-a 
păsat de cei din jur și, pot adăuga, 
că m-am simțit chiar mai bine 
pășind pe tocuri înalte!“ Perfor- 
manţă ce avea să-i fie apreciată atât 
de partenera sa, Sarah Jessica 
Parker („Arăta așa de bine, era atât 
de frumos și avea și picioare 
minunate“); cât și de văduva 


ce se-ndrăgostește de o feme- 
ie-copilă, avea să declare că Johnny 
e o natură autodistructivă. Replica sa 
a fost promptă și ironică: „Poate, nu 
știu. Dar când azi constați la tot 
pasul cinismul unor copii de 10- 
12 ani care sunt deja blazați, mă 
simt fericit să fiu doar... auto- 
distructiv!“ 


Irina COROIU 

Redescoperind 
cinematograful 


e obicei, când vorbim 

despre „redescoperi- 

rea cinematografu- 

lui“, ne referim la 

cineaști de mult dis- 

păruţi, la filme reali- 
zate în primele decenii ale acestui secol din 
cinema, multe dintre ele astăzi greu de văzut, 
neglijate încă din momentul apariției, peste ` 
care s-a trecut ușor. Și totuși, adeseori, și 
cinematograful contemporan merită să fie 
redescoperit, există regizori care trebuie 
repuși în discuție, pentru că și noi trecem 
câteodată prea grăbiţi peste filme asupra 
cărora ar trebui să ne oprim mai mult. Astăzi 
fiecare festival pare a-și fi propus să lanseze 
un nume nou, fiecare critic ar dori să impună 
atenției un tânăr cineast. Astfel se ajunge să 
fie anual puse în circulaţie nume de tineri 
regizori, asupra viitorului cărora se fac 
speculaţii, uneori doar pentru ca ele să fie 
uitate un an-doi mai târziu, în favoarea altor 
„revelații“. Și cum sunt la modă regizorii din 
regiunile mai „exotice“, ale planetei, ne uităm 
mai rar spre cei aflaţi, cel puţin geografic, mai 
aproape de noi. 

La sfârșitul lui 1995, se stingea din viață 
Louis Malle. Opera sa, întinsă pe patru 
decenii, s-a bucurat adesea de succes, 
filmele sale au primit premii în festivaluri 
importante, au stârnit scandaluri și polemici. 
Era de așteptat ca ample retrospective să-i 
fie dedicate, ca numele său să fie repus în 
dicuţie, ca întreaga sa creaţie să fie supusă 
reevaluării critice. Nu s-a întâmplat însă așa. 
Poate tocmai că multe din filmele lui au fost 
succese de public. Și, în ochii unei părți a 
criticii, succesul este suspect. O spunea chiar 
Malle, într-un interviu din 1974: „Cred că este 
imposibil să stabilești un raport între calitatea 
unui film şi succesul său de public. (...) Însă 
unii dintre colegii mei francezi, au o atitudine 
nu tocmai normală: dacă, din întâmplare, 
unul dintre filmele lor se bucură de succes, 
ei devin de-a dreptul complexaţi. Astfel, 
producția de filme pare divizată. Pe de o parte 
se află cei care fac filme pentru marele public, 
ca Verneuil și Oury, iar de cealaltă parte sunt regizorii 
care fac filme doar pentru prietenii lor. Însă 
cinematograful cu adevărat interesant se află undeva 
la mijloc, între cele două.“ 

Pe de altă parte, Malle a fost luat rareori în serios 
chiar de către colegii săi. Într-o revistă precum Cahiers 
du Cinéma, cu o mare influență în mediile cinemato- 
grafice, atacurile la adresa cineastului erau mult mai 
numeroase decât răzlețele aprecieri pozitive. | se re- 
proșa de multe ori că provine din mediul marii 
burghezii — o atitudine care ne evocă amintiri triste și 
de pe meridianul nostru cinematografic —, de parcă 

Regizorul exprimă 
punctul său de vedere nu prin 
idei abstracte, 
ci prin modul în care filmează. 


împotriva înlăturării de la conducerea 
Cinematecii franceze a celui care fusese 
practic „Sufletul“ ei; boicotarea Festivalului de 
la Cannes în 1968, când Malle a demisionat 
din juriu pentru a arăta că este alături de 
colegii săi ce contestau un festival anchilozat; 
participarea la planul de reorganizare a 
producţiei naţionale. Au fost însă experienţe 
pe care, spre deosebire de unii dintre colegii 
săi, Malle le-a depășit destul de repede, 
preferând să se exprime prin operă, și nu de 
pe baricade. 

Și tot de atitudinea celor de la Cahiers 
se leagă o idee rapid îmbrăţișată de mulţi co- 
mentatori, potrivit căreia Malle nu ar fi „un 
autor“. Politica autorilor, promovată de 
această publicaţie, a făcut mult bine, și pro- 
babil tot atât rău. Bine, pentru că a repus în 
discuţie opera unor autori neglijaţi, subes- 
timaţi sau uitaţi, găsind elementele care dau 
coerenţă acestor filmografii, subliniind teme 
și obsesii recurente în opera unor regizori, 
ajutând la definirea și înțelegerea unor stiluri 
personale. Rău, pentru că în această miti- 
zare a unor autori sunt supraevaluate opere 
minore, falsificându-se percepţia operei 
tocmai când se pretinde clarificarea ei, dar 
și pentru că sunt neglijate filme importante 
semnate de regizori care nu sunt „de-ai 
casei“, nu fac parte dintre cei agreaţi de 
redactorii publicaţiei. De altfel, încă din 1957, 
André Bazin — părintele spiritual al celor de 
la Cahiers — sublinia pericolele acestei politici 
a autorilor dusă la extrem. Cu toate acestea, 
excesele au continuat, ecourile lor regăsin- 
du-se și în multe texte apărute astăzi. 

| se reproșa astfel lui Malle că nu are o 
operă coerentă stilistic și tematic, că se se 
lasă purtat de val, de mode, de tentaţia facilu- 
lui comercial. De multe ori de ideile promovate 
chiar de ei, pe când scriau la Cahiers, au pro- 
fitat unii critici deveniți cineaști — precum 
Truffaut, Rohmer, Rivette —, trecuți aproape 
automat în categoria autorilor. Și pe când 
exegeţii recurgeau la adevărate acrobații 


Louis MALLE critice pentru a demonstra că opera lui 


talentul ar consta în originea socială. Ca să nu mai 
vorbim de faptul că şi unii dintre redactorii revistei, 
deveniți mai târziu regizori, proveneau din medii 
înstărite, nici Godard, nici Rohmer, de exemplu 
nefiind chiar proletarii care pretindeau a fi. lar 
atitudinea cineastului Malle în fața mediului în care 
a fost educat, exprimată prin filmele sale, este una 
critică. 

Mai toleranţi s-au arătat cei de la Cahiers doar în 
perioada în care Malle s-a implicat alături de ei în 
revolta împotriva sistemului cinematografic sclerozat 
— „afacerea Langlois“, când tinerii cineaști au protestat 


Truffaut, destul de variată, atât stilistic cât și 
tematic, este una de autor, același drept i se 
refuza lui Malle. 

Ar fi absurd să negăm evidenţa: opera lui Malle 
este de o diversitate uimitoare, deconcertând pe privi- 
torul grăbit. La o privire mai atentă, însă, vom regăsi 
câteva constante tematice, câteva obsesii care-i tra- 
versează creaţia. lată, de exemplu, preferința sa 
pentru personaje — copii sau adolescenți, vizibilă încă 
de la Zazie dans le métro (1960), apoi în Souffle 
au coeur (1971), Lacombe Lucien (1974), Blanck 
Moon (1975), Pretty Baby (1976), Au revoir les 
enfants (1987). Copilăria nu este în filmele sale vârsta 
inocenței absolute, copilul este la fel de pervers 


an 

Malle și-a creat un loc unic în cinematograful francez, cel al novatorului. 
Influența lui, îndrăzneala sa și capacitatea de a anticipa formule ce vor deveni la modă 
și pe care alţii și le vor atribui, il înscriu pe linia unui Mamoulian sau a unui Cukor. 

- Reevaluări viitoare îl vor așeza la locul care i se cuvine. 


cu Louis Malle 


deseori precum adultul, lumea pe care o vede acest 
copil este supusă unei judecăţi severe; astfel el explică 
de multe ori și atitudinile adulților prin prisma celor 
cunoscute în copilărie (vezi, de exemplu Le Voleur — 
1967 sau William Wilson, episodul pe care l-a semnat 
în Histoires extraordinaires — 1968), dar nu cum se 
întâmplă adeseori la alți regizori, ca un ecou întârziat 
la o lectură rapidă a lui Freud. Privirea regizorului 
devine chiar privirea copilului, a celui care vede că 
regele este gol, și o spune și celor dimprejur. 

Este, în aceasta dorință de a spune ceea ce gân- 
dește, în a vorbi despre ceea ce de obicei nu se vor- 
bește, o altă explicaţie a dificultăţilor pe care le-a în- 
tâmpinat cineastul de-a lungul carierei. Acuzat că ar 
căuta scandalul cu orice preț — mai toate filmele sale 
stârnind polemici în momentul apariţiei — el nu făcea 
altceva decât să pună în discuţie aspecte ale vieții 
trecute sub tăcere, adevăruri deranjante pe care le 
aducea la lumină dintr-o onestitate profundă. Pentru 
că anumite realități nu dispar doar pentru că despre 
ele nu se vorbește. Oricât de neplăcute ar fi, ele există. 
Și doar ipocrizia împiedică uneori aducerea lor în 
discuţie. Malle devine astfel un critic al ipocriziei, nu 
numai cea a burgheziei — cum s-a spus adesea —, ci 
a societăţii în general. 

lată cum apar în opera sa, nu doar din provocare, 
ci și din dorința de a încerca să le înțeleagă mai bine, 
subiecte delicate sau de-a dreptul tabu, precum 
adulterul, tratat departe de modul senzaţionalist sau 
melodramatic (Les Amants, 1959), depresia și sinuci- 


na) 


prin iubire? (Lacombe Lucien) 

derea (Le Feu Follet, 1963), incestul (Souffle au 
coeur), colaboraţionismul (Lacombe Lucien), prosti- 
tuția (Pretty Baby), relaţia tulbure dintre un bărbat și 
soția fiului său (Damage, 1992) etc. Este astfel realizat 
un subtil portret al societăţii, departe de lozinci și cu- 
vinte mari. Şi Malle face dovada că înțelege foarte bine 
mecanismele sociale atât în filmele făcute în Franța, 
cât și în cele realizate în Statele Unite. Plecarea lui în 
America nu a însemnat o ruptură profundă în filmo- 
grafia sa, nu a realizat superproducţii comerciale, ci a 
încercat cu aceeași onestitate să înțeleagă și să 
explice o societate diferită de cea din care provenea. 
Atlantic City (1980), de exemplu, este o meditaţie 
subtilă asupra miturilor Americii moderne, sub apa- 
rența unui nostalgic film modern cu gangsteri. Și 
Pretty Baby, My Dinner with Andre (1982), Cra- 
ckers (1984), Alamo Bay (1985) sau Vanya, 42nd 
Street (1994) sunt tot portrete ale unor medii care apar 
mai rar în producția marilor studiouri americane. 

Istoria este reflectată prin transformările pe care 
le produc evenimentele în indivizi. Pentru cineast, 
omul, cu sentimentele și pasiunile sale, cu slăbiciunile 
și calităţile lui, este mai important decât orice discurs 
agitatoric. 

Omul se află şi în centrul documentarelor pe care 
le-a semnat: Calcutta (1965) nu e o prezentare a 
exotismului unui oraș indian, ci o privire asupra 
locuitorilor săi, cu viaţa lor cotidiană; Humain, trop 
humain (1974) are în centru viața muncitorilor dintr-o 
mare uzină de automobile; Place de la République 


Robert BENAYOUN 


(1974) se oprește asupra locuitorilor unui cartier 
parizian, mitologia locului împletindu-se cu gesturile 
de zi cu zi. Metoda va fi transpusă și unor colectivități 
americane în God's Country (1986) și And the 
Pursuit of Happiness (1987). 

Sunt privilegiate în filmele sale momentele de 
criză, de ruptură în existenţa indivizilor, cele care vor 
lăsa urme de neșters, care vor intra în rândul 
evenimentelor ce marchează istoria personală. Dar, 
la Malle, e mai degrabă vorba despre o istorie a 
mentalităților decât de una evenimențială chiar atunci 
când acțiunea este precis plasată în timpul războiului 
din Indochina (Souffle au coeur), ori în ultimele luni 
ale ocupaţiei germane (Lacombe Lucien, Au revoir 
les enfants — 1987). Contează mai puţin momentul 
precis — deși reconstituirea epocii este remarcabilă — 
cât anumite idei și mentalități care pot fi regăsite și în 
alte epoci. Malle vorbește astfel întotdeauna despre 
contemporanii săi, indiferent în ce epocă se situează 
povestirea. În acest context ne frapează, de exemplu, 
în Le voleur, prefigurarea revoltelor din 1968, prin in- 
termediul unui anarhist de la începutul secolului. Atât 


& O revoluţie sudamericană 
ca anticipare a revoltelor 
europene (Viva Maria) 


personajele, cât și situațiile fac trrimitere exactă la 
momentul în care filmul a fost realizat. 

Vorbind despre Zazie dans le mâtro, considerat 
uneori în mod nejustificat doar o fantezie trăznită, 
adaptare debordând de inventivitate a romanului lui 
Raymond Queneau, Malle spunea: „Dacă tonul din 
Zazie... e absurd și ireal, acest lucru nu e gratuit. 
Lumea în care trăim e absurdă şi ireală. Acest film 
este până la urmă mai realist decât ar putea fi o felie 
de viaţă cu aceeași temă“. În fond, această poveste 
despre o fetiță care vrea să vadă metroul parizian, 
dar trăiește aventuri care de care mai incredibile, 
într-un film ce împrumută verva desenelor animate sau 
a vârstei de aur a burlescului, este o parabolă despre 
omul modern. În final, Zazie spune: „Am îmbătrânit“, 
așa cum a îmbătrânit o întreagă civilizație. 

Fabule despre civilizația modernă sunt și celelalte 
fantezii ale sale — Viva Maria (1965), aparent o 
comedie despre o imaginară revoluţie în America de 
Sud, este o analiză a structurilor puterii și a mișcării 
feministe; Black Moon, film fantastic situat într-un 
tărâm imaginar, în timpul unui război nenumit, scoate 
în evidenţă absurditatea unor existenţe, prinse fără 
voie în conflicte cu care nu au nimic în comun; William 
Wilson, adaptare a unei povestiri de Poe, pune 
problema identității și a responsabilități. 

Amestecul genurilor este frecvent la Malle. 
Comediile sale lasă loc și unor momente în care se 
dezbat probleme serioase (Zazie..., Viva Maria, 
Souffle au coeur), și invers, în mijlocul unor filme cu 
conținut tragic, apar momente de umor neașteptate 
(bătrâna evreică din Lacombe Lucien, care se 
ascunde de naziști, este mai preocupată de lipsa 
uneia dintre cărţile de joc pentru nesfârșitele ei 
pasienţe, decât de pericolul ce o pândește, pentru a 
da un singur exemplu). Prin această totală libertate 
de creaţie, în care comic și tragic, realism și fantastic, 
divagaţie lirică și precizie documentară stau alături, 
Malle dovedește că nu este omul unei singure idei, 
că „nimic din ceea ce este omenesc nu îi este străin“. 

Și, din ceea ce este omenesc, dragostea ocupă 
un loc privilegiat, revenind — într-o formă sau alta — în 
toate filmele sale. De obicei nu este vorba însă despre 
dragostea fericită, împlinită, ci de o iubire tragică, una 
imposibilă, fie din cauza contradicţiilor interne ale 
eroilor, fie din cauza constrângerilor impuse de 
societate. Dragostea devine în același timp chiar și 
răscumpărare, ca de exemplu cea pe care tânărul 
colaboraţionist i-o poartă fiicei croitorului evreu din 
Lacombe Lucien. 

Este unul dintre filmele cele mai împlinite și mai 
complexe ale regizorului, în același timp unul care a 
stârnit puternice controverse. Pentru că de data 
aceasta nu mai e vorba doar de încălcarea unor 
tabu-uri ale societăţii, ci este repusă în discuţie istoria 
Franţei, și istoria în general. Oprindu-se asupra pro- 
blemei colaboraţionismului, Malle și scenaristul său, 
Patrick Modiano — excelent romancier, fascinat de pe- 
rioada Ocupaţiei — demontează un mit, conform căruia 
ar fi colaborat cu fasciștii doar acea partea a burghe- 
ziei care a avut câștiguri materiale de pe urma acestei 
colaborări, și acei intelectuali lipsiți de conștiință pentru 
care gloria era mai importantă decât morala. Restul 
populaţiei ar fi fost de partea Rezistenței. 

Eroul filmului, un tânăr țăran semianalfabet, este 
prins în mecanismul istoriei aproape fără să-și dea 
seama. Vrea să se alătura celor din Rezistență, dar 
este refuzat. Și atunci devine colaborator. Înțelege el 
oare ceea ce face? Sigur că îi place puterea pe care 
o are acum, că se simte bine înconjurat de colegii săi, 
dar nu este conștient de implicațiile gestului său. Sau 
nu vrea să-și dea seama, prelungind în mod artificial 
o inocenţă pe care în fapt a pierdut-o de mult. Ceea 
ce nu înseamnă însă că autorii îl absolvă de vină. 
Există o anumită ambiguitate care planează asupra 
filmului, și care îl face încă și mai tulburător. Și oare, 
în ultima parte, când o salvează pe tânăra evreică, 
gestul este unul de dragoste adevărată? 

& Dragostea dintre mamă și fiu, dincolo de limitele 
acceptate de societate (Le Souffle au coeur) 


Filmul vorbește despre mecanismele prin care 
omul simplu ajunge să colaboreze cu o putere care 
corupe tot ceea ce ajunge în contact cu ea. El mi se 
pare perfect aplicabil și la realitățile pe care le-am 
cunoscut aici, în timpul comunismului, când mulţi au 
acceptat colaborarea ca pe ceva firesc, nepunându-și 
nici o clipă întrebarea dacă ceea ce fac este corect 
sau nu, necăutându-și justificări morale pentru că li 
se părea natural să intre în mecanism, eventual 
încercând să se salveze printr-un gest făcut în ultima 
clipă. Sunt însă din acest motiv mai puţin vinovaţi? 
La noi lipsește însă filmul care să redea aceste 
aspecte cu atâta forță. Poate vor trebui să mai treacă 
niște ani buni până când cineva va avea puterea să 
spună lucrurilor pe nume. Și, probabil, chiar atunci 
filmul va deranja. Cum spuneam, Lacombe Lucien 
a deranjat pe multă lume în momentul apariţiei. Au 
existat critici care l-au contestat violent, personalități 
ale vieţii politice şi culturale s-au crezut obligate să ia 
poziție — de obicei împotriva filmului, dar au existat și 
destule voci care l-au apărat. 

Mi se pare interesant să citez dintr-un articol al 
lui Serge Daney, apărut în Cahiers du cinéma, într-o 
perioadă în care revista era tributară unui maoism de 
tristă amintire, excesele unei ideologii de stânga 
făcându-se simţite în articolele apărute pe atunci. 
Daney, pe care astăzi mulți îl venerează ca pe un fel 
de sfânt al criticii franceze, îl înfiera pe Malle într-un 
stil care amintește de cel al editorialelor din Scânteia. 
Citez aproape la întâmplare: „Malle nu este un cineast 
progresist: contradicţiile de clasă nu sunt pentru el 
decât niște contradicții ca oricare altele, peste care 
se poate trece și care pot fi înghiţite de o viziune meta- 
fizică de ansamblu, în care ele devin avataruri, cazuri 
particulare (istorice) ale unui clivaj an-istoric: eter- 
nul nici-alb-nici-negru al «naturii umane». Ideologia 
burgheză escamotează contradicția în două moduri. 


Fie că nu o vede nicăieri (armonie universală), fie o 
vede peste tot (contradicție universală). Malle alege 
cea de-a doua soluţie (...) Se înțelege că în aceste 
condiții, în incapacitatea sa de a ierarhiza ceea ce 
vede, Malle și eroul său sunt condamnați la a nu 
înțelege nimic.“ 

A vedea în refuzul de a prezenta totul în alb sau 
negru un defect al unei opere de artă mi se pare o 
evidentă orbire critică. Dar ideologia trecea înaintea 
artei nu numai la noi. Interesant de remarcat este însă 
că și în acest film eroul lui Malle rămâne în urma 
istoriei, așa cum se mai întâmpase și cu alte personaje 
din filmele sale, precum cel din Le Feu Follet, cu 
vedeta interpretată de Brigitte Bardot în Vie privee 
(1962), ori cum va sta situația cu bătrânul borfaș 
visând la epoca marilor gangsteri în Atlantic City ori 
cu nostalgicii oameni de teatru din My Dinner with 
André. Pentru că, de cele mai multe ori, eroii lui Malle 
nu par a trăi în epoca lor, ci în una anterioară, fiind 
depășiți de evenimente, ori, dimpotrivă, o iau înaintea 
vremurilor, precum revoluţionarele din Viva Maria, 
anarhistul din Le Voleur, mama emancipată din 
Souffle au coeur etc. Sunt personaje care trăiesc 
adesea cu nostalgia unor alte vremi, fie ele trecute 
sau viitoare. 

Dar, dacă personajele sale trăiesc în afara epocii 
lor, Louis Malle a înţeles perfect epoca sa, lăsân- 
du-ne o serie de filme care — și după decenii de la 
conceperea lor — ne spun multe. O sensibilitate mereu 
pregătită să se confrunte cu realitatea. Pentru a-i 
înțelege mai bine filmele, acestea se cer revăzute 
uitând de parfumul de scandal care le-a însoțit în 
momentul apariției lor. Se cuvine deci să mulțumim 
pe această cale institutului Francez din București care, 
în cadrul unui omagiu adus cineastului, ne-a oferit în 
această vară prilejul de a revedea șase din filmele 
sale reprezentative. 

Rolland MAN 


a Na ac la BE ca cal 


JOHNNY DEEP 
(Urmare din pag. 29) 


Calificativul acesta s-ar potrivi mai 
degrabă personajului său din DON 
JUAN DE MARCO (1995, r. Jeremy 
Leven), un tânăr ce se crede cel mai 
mare amorez din lume, când de fapt 
e doar un băiat dezamăgit în 
dragoste, după cum încearcă să-l 
convingă un medic psihiatru. Nimeni 
altul decât Marlon Brando care îl 
apreciază pentru ingenuitatea, pentru 
modestia lui și care-i veghează din 
umbră evoluția. Partenera lor Faye 


nevoia să se scuze. «Nu trebuie să 
ai impresia că-ți dau ordine, dar 
asta-i treaba mea...»“ DEAD MAN 
(1995) e un western filozofic. 

Din secolul XIX, Johnny a făcut un 
salt spectaculos ca de obicei 
devenind DONNIE BRASCO (1997), 
un agent FBI care, în anii '70, e infiltrat 
printre mafioții din Miami. (v. cronica 
la pagina 15). Regizorul Mike Newell 
l-a intuit foarte exact pe protagonistul 
său: „Nu știu câtă încredere are 
Johnny în cuvinte. Lui îi place 
acțiunea. Nu stă o secundă, dar nu l- 
am văzut ratând niciodată. lar ca- 
mera de filmat îl iubește cu adevărat“. 


A devenit „logodnic de profesie“ 
(Sherilyn Fenn, Jennifer Grey, Winona Ryder) 


Dunaway, care a afirmat că nu 
degeaba Johnny a fost distribuit în 
Don Juan: „Sărută excelent și crede 
în dragoste“, mai spune că Brando îl 
adoră și el știe să deosebească un 
impostor de un talent autentic. 

La rândul său Jim Jarmush spune 
despre Johnny: „E una dintre 
persoanele cele mai precise și exacte 
pe care le-am cunoscut. În ciuda 
faptului că-i plin de paradoxuri“. S-au 
împrietenit cu mult înainte: „Lui Jim 
i-am iubit dintotdeauna filmele și 
când am ajuns pe platou râdeam 
adesea pentru că atunci când îmi 
dădea explicații simțea mereu 


Relaţia aceasta cu aparatul avea 
să se nuanțeze odată devenit și 
regizor: THE BRAVE (1997). Un 
mai vechi proiect la Hollywood 
considerat „blestemat“ căci l-a 
împins la sinucidere pe primul 
cineast care s-a hazardat să 
abordeze acest subiect tabu, care 
adaptează liber un roman de Gre- 
gory McDonald: ultimele zile ale 
unui indian american care, pentru 
a-și salva familia în mizerie, acceptă 
pentru câţiva dolari să joace într-un 
snuff-movie, unul din acele filme 
clandestine monstruoase în care 
actorii sunt asasinați în fața camerei 


de luat vederi: „E greu să joci și 
să regizezi în același timp. Ca 
actor trebuie să te aduci într-o 
stare de interiorizată relaxare, 


pierzând legătura cu ce-i în jur. Pe încât cred că am o criză cardiacă 
când ca regizor nu trebuie să şi o să vomez“. 
pierzi controlul nici o clipă. Sunt 

Este coproprietar 


al clubului ultraselect „Viper Room“ 


două atitudini opuse și-i epuizant 
să treci de la una la alta. Ca să nu 
mai spun că nu suport să mă văd 
pe ecran și nu-mi revăd filmele 
decât dacă sunt obligat. De astă 
dată a trebuit să văd materialul 
zilnic așa că m-am avut în fața 
ochilor seară de seară. După două 
săptămâni mă blocasem complet. 
Din fericire, am depășit momentul!“ 

Cele mai dificile probleme în munca 
de regizor i s-au părut cele legate de 
bani, de asigurări și legile sindicale. 
Dacă va mai face vreodată film o să 
lucreze pe 16 mm cu doar maximum 
5 actori și o echipă minimă. 

Ca spectator îi plac filmele care-l 
obligă să se pună pe sine însuși sub 
semnul întrebării. Acest lucru îl atrage 
și ca actor și ca regizor și-și asumă 
această responsabilitate de a stimula 
gândirea. De aceea a acceptat să 
joace în Nick of Time (1997, r. John 
Badham), un film cu miză morală, dar 
mai puțin izbutit. 


Nuareo metodă anume de abordare 
a personajului: „A practica actoria e 
un lucru puțin straniu. Ca o religie. 
N-aș putea spune despre mine dacă 
sunt catolic, creștin sau budist. Aleg 
ce-mi place de la unii și de la alții și 
elimin ce nu-mi convine. Evident, 
există celebra metodă a lui 
Stanislawski, care e dificil de 


că-i bine să lași lucrurile să vină de 
la sine, nu să le provoci. A juca mai 
înseamnă și să fii receptiv, atent la 
ceea ce te-nconjoară. Pentru asta Îl 
admir pe Brando. Dacă în timpul 
filmării, o pasăre zboară pe 
peria aderent e 

urmărească pasărea, exact cum ai 
face în realitate...“ 


LC. 


AN AMERICAN 


ORIGINAL (@) 


Savurează începutul unui weekend cu filmul LUCKY STRIKE vineri seara la PROTV. 

uà nâsfunude: 


Anuţa Militaru, lași; Victoria Pasculete, 
București: 


ANDREW SHUE avea numai 5 ani în 
1972, când părinții lui, (tatăl avocat, mama 
producător) au divorțat. A fost însă o 
despărţire desfășurată în condiții civilizate, 
cei patru copii ai familiei rămași cu mama, 
petrecându-și mult timp împreună cu tatăl 
stabilit la New York. „Separarea părinţilor 
noștri — spunea ceva mai târziu Andrew — 
ne-a apropiat și mai mult pe noi, copiii. Am 
devenit nedespărțiţi și într-un fel ne 
completam unul pe celălalt. Will era cel mai 
mare, urma Elisabeth (premiată cu Oscar 
pentru Leaving Las Vegas), eu și cel mai 
mic, John, căruia îi spuneam «baby 
brother»“. Spre deosebire de alte familii 
numeroase în care fiecare membru al ei o 
apucă pe alt drum, cei patru Shue au 
devenit repede cunoscuţi ca niște redutabil 
atleți, dar și artiști. Will şi John deveniseră 
juniori la celebra Eagle, Andrew era un 
înfocat microbist, jucând fotbal ori de câte 
ori avea ocazia, încropindu-și chiar o echipă 
de soccer (cum este numit fotbalul 
european în America) formată din colegii 
de școală. Tot Andrew a înfiinţat o organi- 
zaţie denumită Students Serving Seniors 
pe când se afla în ultimul an de liceu, al 
cărei program cuprindea ore de „ucenicie“ 
(cum le numea el) pe lângă membrii 
echipelor sportive deja cunoscute. După ce 
s-a înscris la Darthmouth College, alegân- 
du-și istoria ca disciplină de bază, Andrew 
părea menit să calce pe urmele tatălui, 
pregătindu-se pentru o strălucită carieră de 
avocat. 

In 1990 Will moare înecat într-un torent 
de munte, accident despre care Andrew a 
refuzat întotdeauna să vorbească. „Cuvin- 
tele nu-l mai pot aduce înapoi. A fost un 
frate extraordinar, a fost un prieten extraor- 
dinar“. 

Moartea tragică a fratelui său îl face pe 
Andrew să-și „cam piardă busola“ cum avea 
să spună sora lui, Elisabeth. Tânărul Shue 
părăsește tot: părinţi, fraţi, facultate, țara. 
Se refugiază în Africa, în Zimbabwe, 
căutându-se pe sine și încercând să 
înțeleagă ce aștepta de la viață. Era însoțit 
de prietenul lui din copilărie, Michael 
Sanchez, care scrisese într-o revistă 
sportivă despre faimoasa echipă de fotbal 
Bulawayo Highlanders din Zimbabwe. 
Graţie acestui fapt, cei doi tineri își găsesc 
relativ repede de lucru, unul ca pedagog, 

iar Andrew ca profesor de matematică. 
Sfârşitul de săptămână îl petrecea mereu 
pe stadion, în mijlocul galeriei de suporteri, 
iar zilele celelalte în câteva încăperi strâmte 
care adăposteau școala primară. „Și totuși, 
fiecare zi petrecută acolo a fost pentru mine 
un fel de poveste cu zâne“, își amintea 
Andrew mai târziu. „Să poți trăi într-o lume 
total diferită de cea în care ai trăit până la 
un moment dat, să te afli în preajma unor 
oameni care se bucură de lucrurile cele mai 


mărunte și te învaţă să apreciezi frumu- 
sețea vieții în simplitate și umilință“. „Inainte 
de a pleca în Africa — spunea Elisabeth- 
Andrew nu era altceva decât un împătimit 
jucător de soccer. Dar ajuns acolo, devenit 
dintr-odată singur și vulnerabil a avut tăria 
să se regăsească pe sine“. 

In 1989, cu puţin înainte de a pleca în 
Africa el s-a aflat împreună cu Elisabeth la 
premiera filmului Back to the Future. 
Atunci, pierduţi în mulţimea de fani ai lui 
Michael J. Fox, înconjurați de flori, limuzine, 
femei frumoase, cei doi frați se amuzau 
gândindu-se că poate vor fi prinși și ei 
într-una din sutele de fotografii ce se făceau 
la intrarea în cinematograful unde avea loc 
premiera. Câteva luni mai târziu, o fotografie 
a lui și a surorii sale se răsfăța pe una din 
paginile revistei The Hollywood Reporter. 
Intâmplarea a făcut ca fotografia să fie 
remarcată de un casting director, aflat în 
căutarea unui chip masculin tânăr și 
neliniștit, vorba serialului. El a sunat-o pe 
Elisabeth — deja intrată în lumea 'show- 


business-ului — și a întrebat-o dacă fratele 
ei este actor. Fără să clipească, aceasta a 
răspuns scurt: „Da!“ După câteva minute 
de conversație, Elisabeth afla că Aaron 
Spelling era în căutarea unui interpret 
pentru un rol principal într-un nou serial 
pentru tineri, Melrose Place. Simţind că 
aceasta era ocazia vieții lui, Elisabeth l-a 
sunat imediat în Africa și nu i-a spus decât 
două cuvinte: „Intoarce-te repede!“ „A fost 
întotdeauna mai talentat decât mine“, 


ELA citiva el bu i A „goi Dă taci unică ial aa căi ta i. ca AE oii acid i 


spune ea. Când eram copii, ne așezam în 
jurul mesei din bucătărie și ne întreceam 
care dintre noi reușea să-i facă pe ceilalţi 
să râdă mai tare. Andrew câștiga întot- 
deauna“. 

Intors din Africa, Andrew a aflat că avea 
să fie Bill Campbell în Melrose Place iar 
rolul reprezenta ceea ce mulți actori aflaţi 
la început de carieră își doreau cu ardoare. 
„Nu știu ce m-a făcut să spun că este 
interpretul ideal“ își amintește Aaron 
Spelling. „Poate superba naivitate ce i se 
citea pe figură“. Naiv sau nu, Andrew a 
ajuns după doar câteva episoade difuzate, 
actorul preferat al unei cohorte de admi- 
ratoare, fiind numit „cel mai dezirabil bărbat“ 
sau „cover boy no. 1“. Rolul l-a făcut bogat 
și celebru și i-a oferit câteva ocazii rare, 
printre care să ia masa cu fostul ministru 
Yitzhak Rabin, care era un fan declarat al 
serialului Melrose Place. 

În urma popularității câștigate, Andrew a 
înființat fundaţia Do Something, care 
acordă ajutor material tinerilor studioși și 
mamelor minore. Președintele fundaţiei 
este prietenul lui, Michael Sanchez. 

In 1994, Andrew s-a căsătorit cu o fostă 
impresară, Jennifer Hageney, iar în 1996 a 
venit pe lume primul lor copil, o fetiță. 

După ce și-a petrecut „primul an de serial“ 
cum îi place să spună, bătând discotecile, 
barurile la modă alături de partenera și 
iubita lui de atunci, Courtney Thorne-Smith, 
Andrew știe să aprecieze acum, viața 
simplă pe care o duce într-un ranch în 
Oklahoma. Când se află în Beverly Hills, 
locuiește într-o casă închiriată, vila în stil 
spaniol Care a aparținut odată lui Errol 
Flynn. 

„Nu știu ce voi face mai departe. Voi juca 
probabil în filme pentru marele ecran. Voi 
mai juca fotbal. Am să mai fac câţiva copii. 
Nu ştiu, orice voi face voi ţine însă minte 
cuvintele tatălui meu: «Să știi precis 


@ Carmen Chaplin 


întotdeauna ce spui, ce faci și mai ales să 
percepi corect lumea înconjurătoare. Să știi 
precis cine ești și să nu uiţi asta niciodată»“. 

In afara fotbalului european, lui Andrew îi 
plac muzica (mai ales coloana sonoră a 
filmului Cinema Paradiso, pe care a 
ascultat-o de nenumărate ori), înghețata, 
focile, și motocicletele. Dar cel mai impor- 
tant lucru pentru el rămâne „familia pe care 
mi-am întemeiat-o. Indiferent în ce parte o 
va lua cariera mea, pot să spun liniştit: Ăsta 
sunt, și-mi place așa cum sunt“. 


* 


Romanţa lonescu, Bucureşti: 
CARMEN CHAPLIN este nepoata ma- 


relui Charlot. Mama ei, Patricia, este 
pictoriță. Tatăl, Michael Chaplin, a fost 
fermier, acum este scriitor. Asta nu l-a 
împiedicat să-și crească fiica printre vaci 
și curcani în Lot-et-Garonne, un mod 
eficient de a o pregăti pentru profesia... de 
manechin. Din fericire, tânăra este extrem 
de talentată, după cum spun criticii și a 
scăpat de podiumul prezentărilor de modă 
din cauza lui Philippe Rousselot care a 
distribuit-o în ultimul lui film, Le baiser du 
serpent. Moștenitoare a talentului familiei, 
ea a frecventat un an cursurile Florent. „Am 


stat în tot acest timp încremenită, undeva 
în fundul sălii. După aceea, la studioul 
Pygmalion am fost obligată să mă mișc, să 
urc pe scenă“. De altfel, la 10 ani, Carmen 
realiza filmuleţe pe 8 mm, iar acum, 
împreună cu cele două surori Kathelyn și 
Dolores, produce scurt metraje pentru 
„plăcerea familiei numai“. Nu se știe ce 
proiect are pentru anul viitor, pentru că, 
retrasă la Vevey, unde locuiește mătușa ei, 
Geraldine Chaplin, Carmen refuză să facă 
orice declaraţie despre cariera ei de actriță. 

e Radu Dan, Pote Kim Basinger, 
Jill Saint John, Britt Ekland, Daniela 
Biancchi, Grace Jones, Barbara Carrera, 
Shirley Eaton, Diana Rigg, Jane Seymour, 
Ursula Andress, Carole Bouquet — toate 
acestea au un numitor comun: James Bond. 
Ele au fost „petele de culoare“ din celebrele 
filme ale seriei în care agentul 007 a fost 
interpretat de Sean Connery și Roger 
Moore. 

e Vali lonescu: Adresa lui Steven 
Spielberg este: c/o CAA, 9830, Wilshire 
Blvd. Beverly Hills, CA 90212-1825, USA; 
șI cea a lui Luc Besson: c/o Les Films du 
dauphin, 120, av. du General Leclerc, 
75014, Paris, France. 


Doina STĂNESCU 

care îl plimbă pe amatorul de 
istorie a filmului printr-un secol de 
cinema feminin cu ajutorul 
fotografiilor, arhivelor inedite, 
interviurilor,  documentarelor, 
biografiilor — toate acestea ca un 
omagiu adus actriţelor, regi- 
zoarelor, scenaristelor şi produ- 
cătoarelor din mai toate ţările 
unde cinematograful a devenit 
rege. 


LOLLO ACADEMICIANA 


Gina Lollobrigida a fost numită 
academician de onoare în 
disciplinele umaniste și științifice 
de către Academia din Florenţa. 
Pentru celebrarea evenimentului, 
Massimo Gargia, un fost play boy 
al anilor 60, a organizat (spon- 
sorizat de bijutierul Fawaz Gruosi 
proprietar al galeriei De Grisogono 
din Geneva), un fastuos dineu în 
onoarea proaspetei academiciene, 
în celebra „villa Borghese“ din 
Roma. „Aici“, și-a adus aminte La 
Lollo „am filmat Venus imperială, 
în care am fost Paulina Borghese, 
sora lui Napoleon și soția prințu- 
lui Camillo Borghese“. Cu aceeași 
ocazie, actrița italiană și-a 
sărbătorit cei 70 de ani adău- 
gând că „mă simt extraordinar 
şi am intenţia să trăiesc cel 

„Rolurile negative îmi vin mănuşă“ — puțin până la 113 ani, ca o mă- 
Arnold Schwarzenegger despre Batman și Robin. tușă de-a mea care locuiește în 
Subiaco, un sat din apropierea 
Romei, unde m-am născut“. La 
„Dalida a rămas nemu- ea BATMANIACI mulți ani, Lollo! 


urmă cu 10 ani, ea ar A împlini i Robin (r. Joel Schumacher) 


Schwarzenegger, 

să prindă pe cei trei hoţi de ima- 

gini pe care i-au dat pe mâna 
jei 


şaptea. Cea care a fost aleasă Jodie Foster — ghid pe CD-Rom 
drept gazdă și ghid a imaginilor nu 
a s printr-o istorie a cinematografiei feminine 


STAR SYSTEM 
SAU VICEVERSA 


e FARSA. „Uitaţi-o pe Gwyneth 
Paltrow, uitați-o pe Mira Sorvino! 
lat-o pe Allegra Coleman, ultima 
descoperire de vis a Holly- 
woodului!“ Pe lângă acest slogan, 
tip „lume, lume“, revista Esquire a 
acordat o copertă seducătoare și 
opt pagini de text noii stele a uzinei 
de vis, totul pigmentat cu un 
interviu al actriței, mărturii ale 
realizatorilor (printre care Renny 
Harlin) și fotografii înfățișând-o la 
braț cu tot felul de celebrităţi printre 
care Quentin Tarantino care, 
chipurile, ar fi părăsit-o pe Mira 
Sorvino pentru „explozia blondă 
numită Coleman“. Toată povestea 
aceasta n-a fost însă decât o 
glumă a jurnalistei Martha Sherrill 
ajutată de Allegra Coleman care în 
realitate este manechin. Scopul lor: 
ironizarea goanei nebune care se 
duce la Hollywood pentru lansarea 
pe piaţa filmului a noi și noi chipuri. 
Această păcăleală a avut totuși un 
final neașteptat: Compania Fox s-a 
arătat interesată să producă un 
film având ca bază... articolul din 
Esquire, iar miss Coleman s-a ales 
cu un rolișor într-un serial realizat 
pentru MTV, ceea ce nu-i rău 
deloc. 

e CRIZA. George Clooney care, 
la începutul acestui an a apărut pe 
coperta — atât de râvnită și de alții 
— a revistei Vanity Fair — a declarat 


Serialul Tânăr și neliniștit merge mai departe 
(Nina Arvesen și Doug Davidson) 


Cea mai cochetă păpușă a lui Jim Henson, purcelușa Piggy, și-a văzut visul cu ochii: face 
reclamă la biscuiţi alături de Kathy Ireland și Toby Roscoe. 


război companiei Paramount 
Television. In cursul emisiunii de 
scandal Hard Copy, a fost difuzată 
o casetă video realizată de un 
amator într-un restaurant având 
drept eroi fără voie pe Clooney și 
prietena lui, Céline. Actorul a rupt 
contractul pe care-l semnase cu 
directorul artistic al sus-numitei 
companii, Frank Kelly. Acordul, 
propus de Kelly însuși, prevedea 
ca nici un reportaj despre Clooney 


să nu fie difuzat la Hard Copy, cu 
condiţia ca actorul să apară în 
cursul emisiunii Entertainment 
Tonight. Clooney a anunţat că va 
boicota această emisiune și a cerut 
chiar ajutorul altor vedete, agresate 
și ele de atâtea ori de către 
„vânătorii de instantanee“. Printre 
cei care au răspuns apelului se 
numără Steven Spielberg, Ma- 
donna, Whoopi Goldberg... Se 
pare că tactica a prins, pentru că 


Paramount TV s-a angajat să nu 
mai difuzeze sub nici o formă 
casete paparazzi violând viața 
intimă a starurilor. Este un pas mic 
în războiul împotriva acestor 
vânători de „scandal pe celuloid“. 
Că nu este suficient ne-o dove- 
dește accidentul tragic căruia i-a 
căzut victimă prințesa Diana. El 
este tocmai rezultatul delirantei 
goane după senzaţionalul cu orice 
preț a paparazzilor care, tot mâ- 


nuind acele sofisticate aparate de 
fotografiat și complicate teleobiec- 
tive, au uitat esențialul: să fie 
umani. 

e PROVOCARE. Woody Har- 
relson, ecologist convins, a plantat 
în grădina proprie patru fire de 
marijuana cu scopul de a sfida 
autoritățile din statul Kentucky care 
interzic cultivarea acestei plante 
halucinogene. Actorul susține însă 
că ea ar salva de la ruină o sume- 
denie de fermieri de pe acele 
meleaguri. Harrelson, proprietar al 
lui Cie Hamstead Co., care vinde 
produse de îmbrăcăminte confec- 
ționată din fire de marijuana, spune 
că este gata să facă și închisoare 
pentru a protesta astfel împotriva 
legii care interzice cultivarea mari- 
juanei. El a mai fost surprins anul 
trecut agăţat de unul din pilonii 
celebrului Golden Gate Bridge din 
San Francisco pentru a protesta 
împotriva celor care distrug pădu- 
rile. Fiecare cu metoda lui! 


Do PROCESE, PROCESE... 


e Doi frați, Steven și William 
Patrick, îi acuză pe actorul Eddie 
Murphy și compania Universal de 
a fi plagiat scenariul lor Brand 
New Me, pe care — susţin aceiași 
— l-ar fi propus în urmă cu cinci 
ani companiei și din care aceasta 
s-ar fi inspirat pentru a realiza 
Profesorul trăznit (lovitură la 
box-office-ul'96). Scenariul celor 
doi povestea cum o femeie 
obeză descoperă un regim de 
slăbit miraculos. Nu este un caz 
singular. În 1992 Paramount a 
plătit 900.000 dolari unui sce- 
narist care fusese „uitat“ cam 
în același mod. Coincidenţă este 
că tot la un film cu Eddie Murphy, 
de astă dată Un prinț la New 
York. 

e Actorul Rip Torn a câștigat 
475.000 dolari în urma unui 
proces de defăimare intentat lui 
Dennis Hopper. Acesta declarase 
în 1994 la televiziunea ameri- 
cană că Torn îl ameninţase cu 
cuțitul pentru a obţine un rol în 
Easy Rider, interpretat în cele 
din urmă de Jack Nicholson. 

e Un tribunal din New York a 
retras, în sfârșit, prin hotărârea 
judecătorească dreptul părinților 
lui Macauley Culkin de a-i admi- 
nistra averea. „Finanţele“ tână- 
rului actor erau într-o asemenea 
stare, încât el nu mai avea mult 
și rămânea pe drumuri. Soții 
Culkin sunt și eroii unui al doilea 
proces, de astădată de divorţ și 
custodie a celor șase copii minori 
pe care-i au. 

e Bruce Willis n-a ajuns la 
judecată, dar a renunţat brusc, 


` după numai 20 de zile de filmări 


la rolul din The Broadway 
Brawler (cu acordul producă- 
torului Andy Vajna însă, dar spre 
dezamăgirea regizoarei Lee 
Grant şi a întregii echipe). Willis 
s-a comportat însă foarte demn, 
renunțând la onorariul unui viitor 
film pentru studiourile Disney, 
sumă din care să fie despăgubită 
toată lumea. Este vorba de numai 
15 milioane dolari. 

espre „sistematica activităţii 
vulcanice“ și „diagrama erup- 
țiilor“, despre „nomenclatura 
magmelor“ și „chimismul 
rocilor“, despre „repartiţia 
tectonică“, despre „orogeneză“ și „epirogeneză“, 
cinefilii pasionaţi de „fenomen“ se pot informa în 
tratatele de specialitate. Surprinzător că într-un astfel 
de tom datorat prof. dr. Alfred Rittmann descoperi 
inventariate indirect „clişeele“ filmelor de ficțiune tip 
«catastrofă» și motivațiile interesului care-i animă 
deopotrivă pe oamenii de știință și pe cineaști: 
„Atunci când auzim vorbindu-se de activitatea 
vulcanilor ne gândim în primul rând la marile erupții, 
la fluviile de lavă care se revarsă pe pantele abrupte 
ale munților și se rostogolesc la vale distrugând totul 
în calea lor, la ploi de pietre și cenușă, la nori 


SPECTAC 


incandescenți și la gaze toxice, la explozii care 
dezmembrează munti întregi și cutremură Pământul, 
pe scurt la catastrofe îngrozitoare, care lasă în urma 
lor moarte și distrugere. Acela care a fost martor la 
o astfel de erupție nu va putea să uite niciodată 
spectacolul măreț, el va fi puternic impresionat de 
contrastul dintre forța năvalnică a naturii și neputinta 
omului“. 

Primul cineast care a intuit potențialul 
spectacular al vulcanilor a fost părintele trucajelor 
cinematografice, Georges Méliès, filmând în 1902 
un asemenea fenomen real — un documentar intitulat 
Eruption volcanique ă la Martinique. De atunci 
aparatul de filmat avea să înregistreze „la cald“ multe 
alte erupții, documentariștii putând să se 
mândrească cu filmele puse la dispoziţia 
cercetătorilor. Dar nici regizorii filmelor de aventuri 
sau «catastrofă» nu s-au lăsat mai prejos, folosind 
laitmotivul Zeului Vulcan pentru a lansa vedete sau 
pentru a etala ultimele noutăţi în materie de „efecte 
speciale“ în producţii de obicei de serie B, menite 
parcă să călească nervii spectatorilor la calamități 
fel de fel! 

Tot profesorul Rittmann oferă o percepție mai 
nuanțată care ar merita să fie luată în considerație 
și de producătorii de film, măcar sub aspectul insolit 
al „profitabilităţii“: „Vulcanii produc catastrofe 
îngrozitoare, făcând numeroase victime și cauzând 
pagube enorme. Dacă se ține seama de faptul că 
solurile vulcanice sunt neobișnuit de fertile, că 
zăcămintele de minereu vulcanice sunt foarte bogate 
și că forțele vulcanice pot să fie din ce în ce mai 
mult stăpânite și utilizate, se va ajunge la 
convingerea că vulcanii sunt o binefacere pentru 
omenire“. 

1908 GLI ULTIMI GIORNI DI POMPEI, regia 
Luigi Maggi — prima ecranizare a romanului 
omonim al lordului Edward Bulwer Lytton (cu Lynda 
de Roberti și Mirra Princippi) va orienta 
cinematograful italian către filmul istoric de mare 
montare. 


1913 GLI ULTIMI GIORNI DI POMPEI, regia 
Mario Caserini — duce mai departe ambiția unei 
mizanscene elaborate în care trucajele sunt menite 
să susţină melodrama. 


1926 GLI ULTIMI GIORNI DI POMPEI, regia 
Carmine Gallone — acest Cecil B. de Mille în 
versiune europeană încearcă la rândul său să 
speculeze deopotrivă miza culturală și 
spectaculară a subiectului. 


1931 EAST OF BORNEO, regia Georges 
Melford — o soție tenace (Rose Hobart) scotocește 
jungla întreagă pentru a-și găsi soțul (Charles 
Bickford) dispărut într-o erupție vulcanică, devenit 
medicul personal al unui prinț localnic (Georges 
Renavent) 


1935 THE LAST DAYS OF POMPEI, regia 
Ernest B. Schoedsack — inspirată după același 
roman, povestea unui fierar (Preston Foster) care 
aspiră la bogăţia și puterea de gladiator; pe 
fundalul orașului devastat, scenele tensionate fac 
faima filmului care, după ce a fost refăcut în 1984 
pentru tv, are azi o versiune colorizată pe 
computer. 


1936 THE JUNGLE PRINCESS, regia William 
Thiele — un explorator (Ray Milland) o va readuce 
în lumea civilizată pe eroina interpretată de vedeta 
în devenire Dorothy Lamour, frumusețe brunetă 
care se lansează cu acest rol, echivalentul feminin 
al celebrului Tarzan, înfruntând temerară chiar și 
calamităţile naturale. 

1940 ONE MILLION B.C./MAN AND HIS 
MATE/THE CAVE DWELLERS, regia Hal Roach 
şi Hal Roach Jr. — istoria bizară a unui om al 
cavernelor relatată parţial în flash-back, inițial sub 
bagheta regizorală a lui D.W. Griffith și apoi a 
tandemului de producători tată și fiu. 


O: 


itatea chip 
„la...est de 


1941 ALOMA OF THE SOUTH SEAS, regia 
Alfred Santell — trimis la școală în S.U.A., un tânăr 
(Jon Hall) revine când tatăl său moare ca să 
oprească revoluția izbucnită pe insula vulcanică 
unde strălucitoarea și exotica Dorothy Lamour a 
preluat rolul de la Gilda Gray, protagonista 
versiunii din 1927. 


1950 STROMBOLI/TERRA DI DIO, regia 
Roberto Rossellini — o tânără atrăgătoare, dar fără 
căpătâi (Ingrid Bergman) se mărită cu un pescar 
(Mario Vitale) și încearcă să se adapteze la 
ariditatea acestei vieți.  Incandescenţa 
protagonistei nu a putut salva spectatorul de plictis 
și nici erupția vulcanică nu l-a clintit din amorțeală. 
Filmul a fost boicotat în S.U.A. pentru că actrița 
îşi părăsise soțul pentru a se căsători cu 
Rossellini; peste ocean, ulterior, pelicula a fost 
remontată cu alt final de către Alfred Werker; 
versiunea originară de 107 m astăzi poate fi 
vizionată integral. 


1950 THE LOST VOLCANO, regia Ford Bebe 
— un băiat al junglei (Johnny Scheffield) se luptă 
cu ghizii africani care au îngropat o comoară, dar 
nu numai cu ei, ci și cu natura dezlănţuită. 

1953 FAIR WIND TO JAVA, regia Joseph 
Kane — un căpitan de vas (Fred Mac Murray) 
pleacă în căutarea unei comori în Mările Sudului 
unde are cu o localnică (Vera Ralston) o incredibilă 
aventură, asezonată cu o teribilă erupție 
vulcanică. 


1959 JOURNEY TO THE CENTER OF THE 
EARTH, regia Henry Levin — ecranizare 
(impresionantă la vremea respectivă) a celebrei 
cărți a lui Jules Verne, avându-l în rolul 
conducătorului de expediție pe James Mason. 


1960 THE LAST DAYS OF POMPEI, regia 
Mario Bonnard — noua versiune cinematogratică 
realizată în Italia după același roman englezesc 
este focalizată asupra musculosului protagonist 
Steve Reeves, al cărui erou încearcă să salveze 
un grup de creștini care, întemnițați, își așteaptă 
moartea. 

1961 ATLANTIS, THE LOST CONTINENT, 
regia George Pal — cel mai prost film al faimosului 
producător de sci-fi este localizat în Atlantida, pe 
vremea Greciei antice. Eroul, un tânăr pescar 
(Anthony Hall) este implicat într-o serie de aventuri 
(plicticoase) până când totul se scufundă. 


1961 THE DEVIL AT FOUR O'CLOCK, regia 
Mervin LeRoy — când erupția este iminentă, un 
preot — interpretat de Spencer Tracy — care are 
grijă de un orfelinat, cere ajutor unor ocnași 
conduși de Frank Sinatra. 


1961 MYSTERIOUS ISLAND, regia Cy 
Endfield — după o primă versiune din 1929, 
această ecranizare a romanului lui Jules Verne 
reia peripeţiile fanteziste ale unui grup de 
prizonieri din Războiul Civil care fug cu un balon 
și debarcă pe o insulă în Pacific unde, ca să 
supraviețuiască trebuie să înfrunte natura 
dezlănţuită. Maestru al efectelor speciale, Ray 
Harryhausen. 


1967 ONE MILLION YEARS B.C., regia Don 
Chaffey — remake al aventurilor preistorice 
având-o în centrul atenţiei pe Raquel Welch (în 
chiar anul debutului) în bikini de blană. Atunci 
actrița boliviană fiind decretată „supervampa 
eruptivă“. 

1967 YOU ONLY LIVE TWICE, regia Lewis 
Gilbert — în periplul său, faimosul erou al lui Jan 
Fleming, James Bond (Sean Connery), ajunge și 
în Japonia unde din „culoarea locală“ nu poate 
lipsi nici vulcanul. 


1969 KRAKATOA, EAST OF JAVA, regia 
Bernard Kowalski — un grup de indivizi pornește 
în căutarea unei importante comori de pe o navă 
scufundată. Apogeul suspansului e asigurat de o 
erupție vulcanică în această superproducție 
Panavision avându-l protagonist pe Maximilian 
Schell. 


1971 CREATURES THE WORLD FORGOT, 
regia Don Chaffey — oameni ai cavernelor (Julie 


& Paul Newman și Jacqueline Bisset Când timpul n-a mai avut răbdare 
(titlul românesc, Vulcanul) 


Ege, Tony Bonner, Richard John) se luptă pentru 
supremaţia triburilor migratoare într-o epocă de 
piatră... vulcanică. 


1971 UP POMPEII, regia Bob Kellett — o 
evadare pusă la cale înainte de cataclism; nici 
interpretarea lui Franckie Howard, nici muza lui 
Carl Davis nu sunt suficiente pentru a susține 
suspansul. 


1974 ISLAND AT THE TOP OFTHE WORLD, 
regia Robert Stevenson — un regizor disneyan 
ecranizează în stil julesvernian romanul lui lan 
Cameron „The Lost Ones“ despre un bogătaș 
(David Hartman) care, aventurându-se pe urmele 
vulcanilor într-o expediție arctică, descoperă un 
regat al vikingilor. 


1974 THE LAND THAT TIME FORGOT, regia 
Kevin Connor — aflaţi la bordul unui submarin, 
germani și americani descoperă în timpul primului 
război mondial în sudul Americii un ținut 
necunoscut cu dinozauri și erupții vulcanice. 


1980 WHEN TIME RAN OUT..., regia James 
Goldstone — inventariind cam toate clișeele 
filmelor „catastrofă“, această peliculă de rutină 
conţine și o erupție vulcanică plasată într-o insulă 
tropicală populată de miliardari și celebrități. 


1981 SAINT HELENS/KILLER VOLCANO, 
regia Ernest Pintoff — cazul unui bărbat bătrân (Art 
Carney) care refuză să-și părăsească de bună 
voie casa cu toată iminența catastrofei, respectiv 
erupția din această insulă din anul 1980. 


1987 WARRIOR QUEEN, regia Chuck Vincent 
— erupția Vezuviului, fundal pentru povestea unei 
tinere sclave (Sybil Danning) eliberată de sora sa 
de trib. 


1987 SUPERMAN IV: THE QUEST FOR 
PEACE, regia Sidney J. Furie — protagonistul 
(Christopher Reeve) încearcă să scape Pământul 
de armele nucleare pe care le comercializează 
Lex Luthor (Gene Hackman), care crease prin 
clonare un supererou cu puteri similare ce se va 
confrunta cu lava incandescentă. 


1989 THE ADVENTURES OF BARON 
MÜNCHAUSEN, regia Terry Gilliam — un SF 
fantezist care demarează la nivelul unei trupe de 
teatru ce încearcă să monteze o piesă despre 
popularul erou și ajunge să mobilizeze teribile forțe 
actoricești (John Neville, Robin Williams, Uma 
Thurman, Oliver Reed, Jonathan Pryce) şi 
formidabile efecte speciale printre care și o erupție 
vulcanică submarină. 


1990 JOE VS. THE VOLCANO, regia Jim 
Patrick Shanley — un tânăr (Tom Hanks), care 
tocmai a aflat că mai are de trăit șase luni, 
primește de la un milionar o impresionantă sumă 
de bani și o călătorie în Mările Sudului; trei 
ipostaze ale feminităţii (susținute de Meg Ryan) îi 
vor intersecta peripețiile în care este inclusă și 
erupția vulcanică. 

Sursă inepuizabilă de suspans — după câte se 
vede — vulcanii rămân firește, pentru muritorii de 
rând, spectaculoși și atractivi doar văzuţi pe ecran. 


Irina COROIU 


o James Bond alias Sean Connery 
pregătindu-se să înfrunte capriciile 
naturii nipone 


a 8 octombrie 
1993 magicianul 
David Copper- 
field prezenta 
unul din show-u- 
rile lui uluitoare 
la Berlin. Plimbându-se printre 
spectatori, pentru a-și alege o 
parteneră ad-hoc, el a fost atras 
de chipul superb al unei tinere 
blonde pe care a invitat-o pe 
scenă. Pentru ea, el a transfor- 
mat — sub ochii asistenţei — o 
coală de hârtie lucioasă într-un 
minunat trandafir roșu. După 
spectacol, Copperfield avea să 
afle că tânăra se numea Claudia 
Schiffer și era și ea o celebritate, 
dar în lumea modei. Aceasta este 
varianta susținută de cei doi 
protagoniști ai unei povești de 
dragoste despre care se spune 
în ultimul timp că este, în reali- 
tate, un aranjament financiar. 
Discreţia asupra relaţiilor 
dintre ei a dus la alimentarea 
unor zvonuri că totul n-ar fi decât 
un banal aranjament. În aprilie 
1995 se vorbea de altfel deja 
despre o ruptură și, pentru a 
dezminţi, Claudia și David și-au 
petrecut zece zile de vacanţă în 
Thailanda. Escapada senti- 
mentală fusese organizată de 
Gudrun Schiffer, mama Claudiei, 
devenită consilier personal, care 
nu lăsase nimic la voia în- 
tâmplării. Ea angajase și un 
celebru fotograf, Matthew Burns, 
pentru a imortaliza efuziunile și 
tandrețurile romantice ale îndră- 
gostiților. Persoane din anturajul 
lor susțin însă că se pretăceau, 
cei doi manifestând unul față de 
altul pur și simplu indiferenţă. 
Fiecare în parte a susținut, 
cuvânt cu cuvânt, versiunea 
„Oficială“. „Magia este cea care 
ne-a unit“ îi place lui David să 
spună. În realitate este vorba de 
un simplu și prozaic contract de 
„prestare de serviciu“, pus la 
punct în cele mai mici detalii. 
Ideea i-a venit lui Windy Leister, 
care se ocupa în 1993 de 
imaginea publică a lui Cop- 
perfield. Claudia mai fusese 
invitată la unul din spectacolele 
susținute de el, dar nu se dusese. 
În urma unui schimb de misive — 
vreo 30 la număr, ultracon- 
fidenţiale, s-a ajuns la redactarea 
unui contract în care se spe- 
cifica pe lângă participarea 


$ ei la show-ul de la Berlin: 


40 


„Onorariul domnișoarei Schiffer 
va fi de 30.000 de mărci ger- 
mane, plus 20% comisionul 
agenţiei, totul plătit în avans. Ea 
are reputaţia unei foarte bune 
profesioniste și așteptăm același 
lucru din partea dumneavoastră. 
Se bucură de o foarte mare 
popularitate în Germania și veți 
fi surprinși de atenţia ce i se va 
acorda din partea presei şi a 
nenumăraților ei fani“. Pentru 
călătoria la Berlin, Claudiei i se 
mai puneau la dispoziţie bilete 
dus-întors clasa |, o limuzină 
Mercedes 500 S.e.l. un body 
guard și un apartament de lux la 
hotel Palace de la Europa Cen- 
ter. In schimbul acestora, Schiffer 
se angaja să petreacă 24 de ore 
la Berlin, să în compania 
domnului David Kotkin (adevă- 
ratul nume al iluzionistului) şi să 
facă mai multe fotografii împre- 
ună cu el. Dar se preciza că: „În 
caz de interviu, Claudia Schiffer 
nu va pomeni în nici un caz de 

acest contract. Ea va declara 
ziariştilor că a venit de la Milano 
special la Berlin, pentru a vedea 
show-ul domnului Copperfield.“ 

A doua zi, Windy Leister i-a 
transmis agentului Claudiei cele 
două numere de iluzionism la 
care trebuia să participe: „Zidul 
numelui“ în care David trebuia să 
ghicească dinainte literele și 
cifrele spuse de public și 
„Trandafirul dansator“, unde 
magicianul transforma o bucată 
de hârtie într-un trandafir. Cu o 
zi înainte de spectacol, sunt puse 
la punct ultimele amănunte: 
Agentul Claudiei cere un coafor 
şi o machieuză și doreşte ca 
părinţii ei să participe la spec- 
tacol. Mai mult, ei să fie cazați în 
același hotel cu fiica lor. 

De ce toată punerea în scenă? 
Star extrem de popular în Statele 
Unite, David Copperfield era, în 
1993, aproape necunoscut în 
Europa. Pentru el turneul din 
marele oraș german era de o 


importanță extremă. Participarea 
„spontană“ a Claudiei ar fi 
constituit un eveniment mediatic 
care avea să atragă atenţia 
publicului asupra lui. Asemenea 
practici care ar părea șocante în 
Europa, sunt monedă curentă în 
Statele Unite. Cea care a recu- 
noscut prima existența acestui 
contract a fost Gudrun Schiffer. 
„Este o procedură normală — 
confesa ea revistei Bunte — când 
dorești ca o celebritate să 
participe la un spectacol oare- 
care sporindu-i farmecul“. Phil 
Lobel, atașatul de presă al lui 
David adăuga: „De acord, totul a 
fost aranjat, întâlnirea lor n-a fost 
o întâmplare. Dar de ce să nu 
acceptăm că s-au putut îndră- 
gosti de-adevăratelea? 

Cei care-i apără spun că nici 
o hârtie nu i-a împiedicat pe ma- 
gician și frumoasa top model 
să-și vadă de dragostea lor. De 
mai mult de trei ani și jumătate 
ei afirmă că amorul lor este fără 

nori și că sunt pur și simplu făcuți 
unul pentru altul. Prietenii apro- 
piați confirmă lucrul acesta, și 
poate, este adevărat. Numai că 
n-au încetat nici o clipă să 
susțină varianta „imprevizibilă“ 
a primei lor întâlniri, ceea ce 
aruncă o umbră de îndoială 
asupra pasiunii lor „spontane“. 

Herbert Becker, fost iluzionist, 
merge mai departe cu dezvă- 
luirile și declară că „Miss Schiffer 
nu-l suferă pe David. Spune 
despre el că este prea mic de 
statură pe lângă ea şi mai ales 
că este egocentric. In plus, nu 
este genul de bărbat după care 
se dă în vânt“. Poate că Becker 
are motive personale să nu-l 
agreeze pe Copperfield. El este 
autor al uei cărți despre marii 
magicieni — All Secrets of Magic 
Revealed — și s-a văzut obligat 
de către Copperfield să-i acorde 
un capitol întreg sub amenințarea 
că altfel va cere interzicerea 
volumului pe motiv că autorul ar 
dezvălui câteva din secretele 
magiei lui. Cartea a apărut în 
1995, s-a vândut în sute de mii 
de exemplare, dar Beker nu l-a 
iertat pe David pe care îl descrie 
ori de câte ori are ocazia ca pe 
un tip sumbru, excesiv de orgo- 
lios, lacom și cinic. El este 
convins că legătura cu frumoasa 
Claudia nu este decât „o imensă 
escrocherie publicitară“. 

Care ar fi putut fi însă motivele 
pentru care Claudia a fost de 
acord cu așa ceva? Logodna ei 
cu David a ajutat-o să devină 
celebră în America. In plus, David 
o răsfață cu somptuoase cadouri, 
având însă grijă (dar și prost 
gust, spun unii), să anunţe presa. 
Uneori, darurile extrem de costi- 
sitoare o încurcă pe „miss 
Schiffer“. Așa s-a întâmplat când 
ea a fefuzat fostul iaht al 
președintelui Kennedy, Honey 
Fizz. Claudia i-a explicat că 
cheltuielile de întreținere riscau 
să o ruineze. 

Magicianul veșnic înveșmântat 
în negru exercită o puternică 
influență asupra muzei cu părul 
de aur. Probabil că, la sfatul lui, 
Claudia s-a despărțit de Aline 
Souliers, fosta ei impresară care, 
de-a lungul timpului, îi devenise 

aureatul Pre- 

miului Asociaţiei 

Criticilor și Fil- 

mologilor din 

UCIN la Fes- 

tivalul tinerilor 

creatori Costinești ‘96, Florin 

lepan s-a remarcat printr-o 

viziune personală asupra unor 

subiecte ce păreau definitiv 

clasate de istorie, readucându-le 

în atenția opiniei publice în 

formule sarcastice, iscând con- 

troverse.Filmele sale Zece 

minute cu clasa muncitoare și 

Ultimul jidan se plasau ca un 

gen la granița labilă dintre 
documentar și ficțiune. 

De astă dată subiectul luat în 

colimator implică la propriu 


prietenă și confidentă. Claudia a 
părăsit-o pentru agenţia Elite, al 
cărei patron, John Casablancas 
este, ca din întâmplare — prieten 
foarte bun cu David. 

Ori de câte ori au avut ocazia 
de-a lungul anilor, cei doi vorbesc 
de căsătoria care va avea loc 
„imediat ce va fi posibil“. Oare 
profesiile lor îi împiedică să ducă 
o viață normală? Cei doi declarau 
recent că sunt în căutarea unui 
apartament. Să fie atât de greu 
de găsit când ei pot oricând 
să-l cumpere în orice capăt al 
Pământului? 

Cel mai ciudat lucru este însă 
existența unui al doilea contract, 
încheiat două luni după prima lor 
întâlnire. Ar fi vorba de o scri- 
soare de înțelegere semnată, se 
pare, de Claudia în decembrie 
1993 prin care ea se angaja „să 
joace rolul de prietenă, logodnică 
și confidentă a lui David Kotkin, 
alias David Copperfield“. Ea „n-ar 
fi trebuit nici un moment să apară 
în compania romantică a altui 
bărbat fără acordul scris al lui 
David sau al agenților lui“. Este 
adăugată o clauză specială: „In 
nici un moment prezentul con- 
tract nu implică o adevărată 
relație intimă. Este un contract 
între două părți și nimic mai mult“. 
Fiecare va putea să renunţe la el 
cu condiția să-l anunţe în scris pe 
celălalt cu cel puţin trei luni 
înainte. Nu se știe dacă acest 
contract este autentic, el fiind 
făcut publicității pe fax, iar Phil 
Lobel, atașatul de presă al lui 
Copperfield declarând catego- 
ric: „Este un fals, cu un conținut 
absurd. În plus, numărul de fax 
este și el tot fals“. Aline Souliers 
neagă că semnătura de pe con- 
tract ar fi a Claudiei. Cine însă din 
anturajul celor două staruri îi 
urăște într-atât încât să pună în 
mișcare un asemenea plan care, 
ca o bombă cu explozie întâr- 
ziată, acționează abia acum? Din 
păcate răspunsul nu a fost găsit. 

Până la proba contrarie să-i 
lăsăm pe David și Claudia să se 
iubească așa cum susțin. Sunt 
tineri, frumoși, strălucitori iar 
pasiunea lor poate fi — de ce nu? 
— adevărată. 


D. S. 


DUPĂ 
EMBARGO 


noțiunea de graniță fiind vorba 
despre comerțul transfrontiere. 
Periplul românilor angrenați în 
acest atât de frecvent azi mod de 
câștigare a existenţei începe la 
Stamora Moraviţa și are ca țintă 
periferia Belgradului unde s-a 
născut „Talciocul românesc“. Se 
merge mai puțin cu trenul, mai 
mult cu autobuze mizere devenite 
adăpost permanent pentru acești 
vaganzi ce-și strigă disperarea: 
„Suntem ultimii oameni!“ „Să vină 
guvernul să ne vadă!“ „Mai rău ca 
pe vremea lui Ceaușescu, cerșim 


din poartă-n poartă!“ Cei ce fac 
aceste afirmaţii din off, treptat, își 
vor dezvălui și chipul pentru „a 
personaliza“ fenomenul de masă 
atât de dramatic surprins în sec- 
venţa laitmotiv: în zori, o imensi- 
tate de oameni aleargă, aleargă 
să ocupe un loc, o tarabă! 
Tânărul cineast și-a impus o 
maximă obiectivitate reporte- 
ricească fiind secondat la 
cameră de Nicolae Niţă, care și-a 
constrâns talentul la rigorile 
observaţiei „clinice“ câteva zile la 
rând, la aceleași ore. Investigația 
este executată metodic, în 
profunzime, dezvăluind rând pe 
rând alte și alte bolgii ale acestui 
infern derizoriu. Embargo-ul din 
zona aflată în conflict armat a 
creat flagelul acestui trafic cu 
ciurucuri, purtate de colo până 
colo în speranţa profitului. Eti- 
cheta de speculă este aplicată 


automat tuturor și vameșşii nu 
iartă: „Aducem mărci în România 
și tot pe noi ne...“ Evident, 
flagelul generează cangrenă: 
mafia locală care cere taxe 
ilegale și omoară în bătaie. 

Intre întreprinzătorii români de 
toate vârstele și sexele, o local- 
nică a avut la rându-i o idee 
conformă cu legile cererii şi 
ofertei: ea se plimbă prin piaţă 
oferind serviciile unui telefon 
celular protejat de un prosop 
îmbibat chipurile cu spirt! 

Nota de umor amar, împreună 
cu lamento-ul melodiei sârbești, 
îmbrățișează printr-o panora- 
mare generoasă această colec- 
tivitate ce se pregăteşte să 
pășească în mileniul trei... 

O coproducție a Studioului de 
Film al TVR și TVR Timișoara. 


Irina COROIU 

@ A ii star de cinema înseamnă de multe ori cât valorezi pe piaţă. Și Demi 
Moore se află pe primul loc în topul celor 15, cu 10 milioane dolari pentru un 
film, înaintea lui Sharon Stone și Juliei Roberts. Actriţa a asistat la ultima 
prezentare de modă a creatorului Gianni Versace (asasinat cu puţin timp în urmă) 
care alesese ca temă pentru colecţia sa de toamnă-iarnă „minimalismul bizantin“. 
Privind rochia lui Demi începem să înțelegem... 


ea El DESPRE El 
ȘI CEILALȚI 


e Jean Michel Basquiat a fost 
una din figurile celebre ale artei 
contemporane: descoperit în 
1980, mort în 1988, la vârsta de 
28 de ani în urma unei overdose; 
copil minune al picturii moderne, 
poet de mare sensibilitate (unui 
ziarist care l-a întrebat de unde-i 
vin cuvintele, Basquiat i-a 
răspuns: „Este ca și cum l-ai 
întreba pe Miles Davis unde își 
găsește acordurile muzicale“. 
Julian Schnabel, prieten cu 
Basquiat, pictor și el (unul din cei 
mai scumpi la ora actuală), a 
înlocuit pensulele cu aparatul de 

filmat și așa a apărut filmul 
Basquiat (vezi și pag. 22). „Am 
vrut să fac portretul omului, mai 
puţin al artistului. S-au scris multe 
lucruri urâte despre el, dar n-am 
vrut să transform filmul într-un fel 
de pledoarie pentru reabilitarea 
lui. Lumea artistică, mai ales cea 
a picturii, este extrem de închisă 
și, dacă undeva în lume, se vor 
găsi câțiva spectatori care să 
înțeleagă cum trebuie viaţa și 
opera lui Basquiat, mă declar 
mulțumit. Viziunea asupra operei 
sale a fost denaturată de bani, 
elementul atotputernic în artă. O 
pânză de-a lui costa în timpul 
vieţii sale, 15.000 dolari, acum 
este estimată la 300.000 dolari. 


Între timp, tabloul a stat cuminte 
agăţat în cui... Sper că filmul va 
pune punct polemicilor din jurul 
lui Basquiat pentru ca opera lui 
să poată fi privită în liniște“. 

e Steven Soderbergh despre 
ultimul său film, Schizopolis: 
„Acesta este din multe puncte de 
vedere primul meu film adevărat. 
Este cel care corespunde perfect 
ambițiilor mele, înclinaţiei mele 
spre anarhism. A trecut un secol 
de la inventarea cinematografului 
și rezultatul este destul de limitat. 
Mai sper totuși că regizorii, 
debutanţi sau nu, vor avea curajul 
să experimenteze în următorul 
secol. Nu vor avea toți același 
succes, dar să ratezi este un alt 
fel de lecţie. Poţi învăţa și dintr-un 
rateu. Viitorul meu film, Neuro- 
tika va fi tot atât de bizar ca 
Schizopolis, pe care-l consider 
un film despre masturbare, în 
lipsă de comunicare cu cei din jur. 
Neurotika va fi povestea unui 
psihanalist care se crede cel mai 
bun în profesia sa, dar care prin 
sfaturile neinspirate date paci- 
enţilor săi distruge o întreagă 
așezare. Cele două filme ale 
mele sunt departe însă de moda 
scientologilor. Ei au ajuns un 
fenomen notoriu datorită perso- 
nalităţilor ce fac parte din această 
nouă Biserică. Dar și grație 
publicităţii. Scientologii (ca și 
mormonii de altfel) sunt singurii 
care-și plătesc spoturi publicitare 
la tv. Dar nu cred că scientologia 
este mai ciudată decât alte religii. 
Până la urmă, toate sunt mai mult 
sau mai puţin, bizare“. 

e Kristin  Scott-Thomas: 
„Există câţiva actori în fața cărora 
mă pierd dintr-odată. Dustin 
Hoffman de exemplu. Sau Ro- 
bert Redford. Acum un an am fost 
în stare să zbor la Los Angeles 
sâmbătă și să mă întorc acasă 
duminică seara, doar pentru a-l 
putea întâlni. La fel se întâmplă 
cu Paul Newman. Când filmam 
Misiune imposibilă, a venit să-l 
vadă pe Tom Cruise cu care este 
de altfel foarte bun prieten. Când 
a dat mâna cu mine am început 
pur şi simplu să tremur ca o 
puștancă îndrăgostită... Cât 
despre seara Globurilor de aur, 
ce să mai spun. Lauren Bacall 
mi-a făcut semn cu mâna și mi-a 
spus cu vocea ei inconfundabilă. 
«You are fabulous!» Cred că în 
momentul acela eram atât de 
încântată că păream de-a dreptul 
idioată!“ 

e Andrzej Zulawski: „De când 
locuiesc în Franţa, pe nici unul 
din plicurile ce sosesc pe adresa 
mea nu e scris corect numele 
meu. Anglo-saxonii îți rețin 
numele absolut impecabil. În 
schimb puţin le pasă de tine. 
Francezii nu reușesc niciodată 
să mi-l reţină, dar jumătate din 
prietenii mei sunt francezi... 
Foarte mulți ziariști mă întreabă 
ce cred despre Wajda și Polanski. 
Fără ei Polonia n-ar fi aceeași. 
Wajda reprezintă romantismul, 
Polanski-suprarealismul. Wajda 
este un visător; Roman un deni- 


grator. Dar sunt absolut necesari 
amândoi pentru a clădi o lume“. 

e Pierce Brosnan despre 
Dante's Peak: „La sfârșitul fil- 
mului într-o scenă foarte dură, 
când toată lumea este prizonieră 
într-o galerie, câinele latră ca un 
nebun pentru a-și salva stăpânii. 
Spectatorii în sală aplaudau fre- 
netic și atunci mi-am zis: «Pe 
parcursul întregului film era să fiu 
ucis de cel puţin zece ori, am fost 
erou de nu știu câte ori și nimeni 
n-a aplaudat. În schimb câinele 
ăsta devine vedetă. Și să mai 
spui că există dreptate!» Oricum, 
întâmplarea m-a făcut să văd 
lucrurile la valoarea lor reală“. 

ə Isabelle Huppert: „Prefer să 
fiu considerată o intelectuală mai 
degrabă decât o imbecilă. Când 
faci o meserie ca a noastră te 
bucuri de o libertate iluzorie. Cu 
cât ajungi mai sus cu atât 
alegerea devine mai grea pentru 
că ești tentat să faci numai lucruri 
de calitate. Cât despre imagine... 
Mai întotdeauna un actor este 
marcat de primul rol important. 
Eu de exemplu am să fiu întot- 
deauna pentru mulţi, Dante- 
lăreasa (r. Claude Goretta n.n.).“ 

e Geoffrey Rush (erou în 
Shine, Oscar de interpretare anul 
acesta): „Când l-am cunoscut pe 
David Helfgott (al cărui rol îl 
interpretează în film n.n.) acesta 
s-a năpustit pur și simplu asupra 
mea, m-a strâns în braţe și mi-a 
spus turuind: «Va fi un film mare 
cu buget mare. Va fi un film mare 
cu buget mare. Va fi un film...“» 
Apoi, fără nici o legătură a mai 
zis: „Sunteţi un mare actor. 
Sunteţi un mare actor...“ Sunt 
convins că, puţin, îi place să facă 
pe clown-ul și cred că lumea se 
înghesuie să-l vadă și pentru 
asta.“ 


E Un tandru tâte-ă-tăte 
între Liam Neeson 
și fiul lui, Michael 


DINCOLO 
DE ECRAN 


e François Samuelson nu este 
nici regizor, nici scenarist nici 
actor. El este impresar și de un 
an patronul agenţiei artistice 
Intertalent. Celebritatea și-a 
câștigat-o însă datorită unui 
singur nume: Juliette Binoche. 
(vezi nr. 5/97). 

„Sigur, toată lumea, inclusiv eu 
și Juliette, eram siguri că Oscarul 
va reveni lui Lauren Bacall 
spunea el de curând. Pentru noi 
a fost o surpriză de proporţii. 
După 38 de ani de la primul și 
singurul Oscar obţinut de o 
actriță franceză (Simone Sig- 
noret pentru Drumul spre înalta 
societate — n.n.), Juliette dove- 
dește că actorii francezi mai au 
ceva de spus. Ne-am cunoscut 
la New York unde eu eram agent 
literar și lucram pentru Artmedia. 
Pe ea o interesau relaţiile mele 
în lumea artistică a New York- 
ului. M-a întrebat dacă n-aș vrea 
să o reprezint. l-am spus că eu 
nu sunt impresar, dar că, de ce 
nu, am putea încerca. Pe atunci 
nu mi-ar fi trecut nici un moment 
prin gând că după câţiva ani o 
să stau alături de ea în Shrine 
Auditorium din Los Angeles și o 
s-o văd cu statueta mult râvnită 


în brațe... Se spune că actorii 
europeni nu sunt atât de pre- 
tenţioși în privința onorariilor ca 
cei americani. Nu este adevărat. 
Deosebirea constă doar în faptul 
că actorii europeni participă cu 
mai multă tragere de inimă la 
campania publicitară a filmelor în 
care joacă. Pe când la Holly- 
wood... De curând Arnold Kopel- 
son, producătorul lui Seven, se 
plângea de lipsa de cooperare a 


starurilor americane în privința ` 


așa-numitei promotion. Kopelson 
a cerut chiar ca în contractul 
încheiat cu vedetele hollywo- 
odiene să se stipuleze obli- 
gativitatea acestora de a par- 
ticipa la campania publicitară a 
filmului respectiv. Dar, probabil că 
o asemenea clauză nu va fi 
acceptată niciodată nici în 
America și nici în Franţa“. 

e Producător al „ediţiei spe- 
ciale“ a Războiul stelelor, Rick 
McCallum va fi, de asemenea, 
producătorul viitoarelor trei 
episoade ale aceleiași saga 
semnată de George Lucas. 
În fața imensului succes al lui 
Star Wars, la 20 de ani de la 
premieră, până și McCallum este 
stupefiat: „Pur şi simplu nu-mi 
vine să cred. În numai cinci 
săptămâni peste 30 milioane de 
spectatori au văzut Star Wars! 
Succesul este cu atât mai 
neașteptat cu cât trilogia a fost 
difuzată de-a lungul anilor de cel 
puţin 50 de ori de către rețelele 
de televiziune americane. Star 
Wars este deja un fenomen pe 
care nici noi, producătorii, nu-l 
mai putem controla. De exemplu, 
la începutul lui 1990 din punct de 
vedere financiar Star Wars nu 
stătea prea bine. În momentul 
acela a fost editată cartea 


@ Harrison Ford 
(neuitatul Han Solo) 
și regizorul 
lui preferat, 
Steven Spielberg 


intitulată Shadows of the Empire, 
povestea următoarelor aventuri 
ale eroilor. Fără publicitate, fără 
marketing, cartea s-a aflat pe 
primul loc la box office timp de 
mai multe săptămâni. Absolut 
imprevizibil... Succesul neaștep- 
tat al trilogiei ne-a hotărât să 
intrăm în lucru cu următoarele 
trei filme. Ele vor fi gata în 2003. 
Bugetul fiecărui film va fi de 
aproximativ 60 milioane dolari, 
puțin zic eu într-o industrie care 
a devenit și ea din ce în ce mai 
greu de'controlat. Mars Attacks! 
a costat 80 de milioane și odată 
apărut pe ecrane filmul a atins 
deja 200 milioane încasări. E o 
nebunie! Noi vom putea să ne 
limităm la un buget „modest“ 
pentru că nu vom apela la 


vedetele zilei, iar echipa de 
fiimare va fi formată din doar 
30 persoane. Ceva cu totul 
neobişnuit față de standardele 
hollywoodiene. Apoi, vom reduce 
costurile folosind cât mai multe 
decoruri virtuale create de In- 
dustrial Light & Magic (ILM) 
filiala lui Lucas-Film, specializată 
în realizarea efectelor speciale... 
Numeroase filme folosind efec- 
tele speciale depășesc — cu mult 
— bugetele alocate. Răspunsul 
este simplu: regizorii nu știu să 
folosească noile tehnologii. La 
ILM noi putem reconstitui decorul 
unei camere (care în condiţii 
normale ar costa 100.000 dolari) 
cu numai 25.000: un fond 
albastru, câteva elemente de de- 
cor și tehnica virtuală... Am fost 
de multe ori întrebat de ce 
George Lucas n-a mai făcut nici 
un film din 1977. Eu cred că 
experienţa trilogiei Star Wars a 
fost pentru el extrem de dificilă. 
A fost obligat să creeze un 
univers aparte de la A la Z într-o 
atmosferă plină de neîncredere 
față de film și a ieșit epuizat din 
această aventură. De atunci 
obsesia lui a fost să scape de 
sub tutela studiourilor și să 
devină independent. De aceea a 
creat ILM. În plus, lui Lucas, 
asemenea multor regizori, îi 
place să-și pună pe hârtie ideile, 
să scrie scenarii, dar când vine 
timpul să treacă în spatele 
aparatului de filmat — renunță 
bucuros. Nu e momentul lui 
preferat“. 


Rubrica „Cineglob“ este reali- 
zată de Doina STĂNESCU 

ə Maria Conchita Alonso 
(Alejandra) s-a căsătorit cu 
Marcos Moreno, producător și 
regizor. Ea a rămas însă bună 
prietenă cu actorul Carlos Mata 
care s-a mutat, de curând, de 
la New York la Los Angeles 
pentru a fi mai aproape de 
tânăra lui prietenă. Gelozia 
nu-și are locul între cele două 
familii, Marcos Moreno inten- 
ționând să scrie un scenariu 
pentru un serial în care rolurile 
principale vor fi interpretate de 
cei doi. 

e Corraima Torres care a 
apelat la serviciile creatoarei de 
modă venezuelene Maria Ale- 
jandra Godoy pentru a-i con- 


Maria Conchita 
Alonso a ajuns 
la Hollywood 


fecționa superbele toalete din 
Kassandra, a renunţat la ea în 
favoarea unui tânăr designer 
argentinian ce-și spune simplu: 
Bastias. Acesta a încântat-o pe 
Corraima cu rochiile simple, dar 
extrem de elegante create 
pentru ea. „Mă face să mă simt 
mai frumoasă, mai dorită, mai 
altfel decât celelalte femei“. 

e Angelica Rivera (La Du- 
efia) intenţionează să joace 
într-un nou serial având ca 
subiect o poveste de dragoste 
cutremurătoare pe fundalul 
secolului al XVIII-lea. Titlul și 
subiectul sunt deocamdată se- 
crete. Se știe doar că Angelica 
va juca alături de un actor mai 
puțin cunoscut, Leandro Mar- 
silio, care se află în grațiile ei. 

e Șeicul inimilor dumnea- 
voastră, adică Gustavo Bermu- 
dez a împlinit de curând 32 de 
ani. El a fost sărbătorit cu fast 
de prietenii săi, printre care se 

numără Andrea del Boca și 
tatăl ei, Nicolas, dar și familia 
lui, Andrea (soția) și Camila 


Men 

e Ce părere are Francisco 
Gatorno despre dragoste? 
„Cred că trăim ca să iubim. 
Este cel mai important senti- 
ment de care este în stare un 
om... Bineînţeles dacă este în 
stare“. 

e Cea mai bună prietenă a 
lui Osvaldo Rios este sce- 
narista Delia Fiallo (52 de ani) 
care mărturisea de curând: 
„Mi-ar fi plăcut un bărbat ca 
Osvaldo acum 20 de ani. Acum 
mă simt minunat să am un 
prieten ca el și de ce să nu 
recunosc, îmi face plăcere să 
văd cum întorc femeile capul 
după noi când mergem îm- 
preună pe stradă. Dar, atenţie, 
Osvaldo este credincios logod- 
nicei lui, Shakira“. 

e Au devenit de curând tătici: 
Henry Soto (Kassandra) este 
fericitul părinte al unui băiețel 
Leonardo Enrique. El mai are 
doi copii dintr-o primă căsătorie 
— Sharone Dayana (16 ani) și 
Frandisco Jose (11 ani). Soția 
lui este graficiană dar a renun- 
țat la profesie pentru a se 
ocupa de familie; Eduardo 
Serrano (O iubire de neuitat) 
care a asistat la nașterea 
băiețelului lui, Miguel Eduardo. 
Și el mai are un copil dintr-o 
căsătorie anterioară, Magaly 
Andreina (18 ani) care locu- 
iește cu mama ei. Se pare că 
a devenit deja o modă ca 
actorii sud-americani (și nu 
numai ei) să aibă cât mai mulţi 
copii, dar dacă se poate pro- 
veniţi din două-trei căsătorii. 

e Câteva date despre Carlos 
Mata (Cele două Diane): 
Născut la 28 august 1954, 
Caracas într-o familie cu șapte 
copii. La 12 ani își încropește 
o mică formaţie, iar la 17 ani 
pleacă în lume cum îi place să 
spună. A obținut primul rol 
într-un musical intitulat „Gos- 
pel“. A mai jucat în: El Hombre, 
Marisela, Leonela, Cristal, 
Anabel. Are și o apreciată 
carieră muzicală, primul său 
LP apărând în 1982. Are trei 
copii: Carlos jr., Cristian și 
Santiago. Este căsătorit cu 
actrița Marlene Maseda pe 
care a cunoscut-o în timpul 
filmărilor la Cristal. 

e Crisol Carabal (Iluzii) nu 
mai este asaltată de propuneri 
de scenarii ca în urmă cu doi 
ani. Motivul: scandalul provocat 
de ea cu privire la modul în 
care și-ar adjudeca rolurile 
principale Corraima Torres, 
„care s-a culcat cu toţi regizorii 
cu care a lucrat“. Aceasta din 
urmă a dat-o deja în judecată 
pentru calomnie, lucru ce a 
pus-o într-o lumină defavo- 
rabilă pe impetuoasa Crisol 
Carabal. 


Un cuplu fericit: Viviana Saez (Perla neagră) 
și Osvaldo Laport 


Unde i-ați mai văzut pe: 

e Ruddy Rodriguez: în Mala 
Mujer (Daniela/Ximena), Maria 
Alexandra din Pasiuni secrete, 
Nicolasa și Bernardina şi La 
mujer doble; 

e Carmen Amezcua — Maria 
Mercedes (TVE), Prisionera 
de amor (Gisela), Caminos 
cruzados (Monica); 

e Angelica Rivera: Stăpâna 
(Regina), Silvana din Alcanzar 
una estrella și alături de 


Veronica Castro în Mi pequena 
Soledad (RTL). 

Corraima Torres — Klassan- 
dra, Suenos y espejos (Mari- 
ana) și Geminis (Eugenia). 

ə Osvaldo Rios: dublul rol 
din Kassandra, Tres destinos, 
și Diego din Văduva. 

e Elizabeth Morales: ado- 
lescenta din lubiri amăgit- 
oare; Silvia Martinez din 
Capcana și Coco din Dulce 
Enemiga. E 


La mulți ani, 
Gustavo Bermudez, 
alias Seicul 
(cu Andreea Del Boca) 


e Brad Pitt a fost neplăcut 
surprins când a aflat că o 
obscură revistă de scandal a 
readus în atenţia admiratorilor lui 
un incident neplăcut petrecut în 
1988, pe când avea 24 de ani. 
Atunci, el, împreună cu alţi doi 
prieteni, a fost arestat pe o plajă 
din Malibu, fiind acuzat de 
exhibiționism în faţa unei tinere 
de 17 ani, înțelegeți dumnea- 
voastră „cam“ minoră... Pitt a fost 
amendat cu doar 450 dolari și 
câteva ore de muncă prestate în 
folosul comunității. 

e Ca pentru a infirma zvo- 
nurile privitoare la despărţirea lor, 
George Clooney și iubita lui, 
franțuzoaica Celine Balibran, 
și-au petrecut câteva zile de 
vacanţă pe Coasta de Azur. 
Sejurul a părut tuturor prietenilor 
mai degrabă ca o scurtă lună de 
miere, căci se pare că „domnul 
sfărâmător de inimi“ cum i se mai 
spune lui Clooney, se gândește 
serios să se așeze la casa lui. 

e Fericitul eveniment pe care 
cunoscutul Julio Iglesias îl 
așteaptă cu nerăbdare va avea 
loc în această lună. Tânăra 
Miranda (25 de ani) locuieşte cu 
Iglesias de aproape șapte ani și 
mărturisește: „Mă simt foarte 
bine în umbra lui, cu toate că 
sunt o fire independentă. Dar 
pentru mine contează să am o 
familie cât mai numeroasă așa 
că abia aştept să mai avem 
doi-trei copii.“ Clanul Iglesias va 
crește astfel considerabil, cân- 
tărețul mai având trei copii dintr-o 
căsătorie anterioară. 

e La 82 de ani, Anthony Quinn 
divorțează de soția lui Yolanda, 
riscând să renunţe la jumătate 
din averea lui pentru a se putea 
căsători cu fosta secretară Kathy 
Bevin, cu care are deja trei copii; 
Daniele, Antonia și Byan. Ca și 
Chaplin mai demult, această 
paternitate târzie i-a adus lui 
Quinn o „a doua tinerețe“. 

e Brooke Shields este o 
necondiționată admiratoare a 
celebrului sculptor francez Cesar 
(autorul celebrelor premii). Și 
pentru că își dorea foarte mult un 
autograf al lui, Brooke Shields a 
primit mai mult decât atât. Artistul 
i-a dăruit un lănţișor cu un premiu 
César minuscul, turnat în aur. 
Actrița se afla la Paris, într-o 
scurtă călătorie, de astădată 
neînsoțită de proaspătul ei soț, 
Andre Agassi. 

e După ce a asistat la meciul 
în care Mike Tyson a „gustat“ din 
urechea adversarului lui, Stal- 
lone a făcut următorul comen- 
tariu: „Ar trebui să li se dea ceva 
mai consistent de mâncare 
boxerilor înainte de a urca în ring 
sau să fie învăţaţi să devină 
vegetarieni“. 


e Michael Jackson și soția lui, 
Debbie au făcut o scurtă vizită 
prin castelele Franţei. Cântărețul, 
îndrăgostit de Europa, intenţio- 
nează să cumpere un castel pe 
Valea Loarei unde să-și pună la 
adăpost băieţelul de privirile 
curioșilor. Din păcate, castelele 
de pe Valea Loarei nu sunt de 
vânzare. El se va mulțumi cu un 
conac din secolul al XVII-lea din 
care însă va îndepărta toate 
trofeele de vânătoare, cei doi soți 
fiind fervenţi apărători ai necu- 
vântătoarelor. 

e La 22 de ani, „fetița pierdută 
a Hollywoodului“, adică Drew 
Barrymore s-a cuminţit. Ea a 


terminat cu alcoolul și drogul care 
la 9 ani o aruncaseră în infernul 
clinicilor de dezintoxicare. „Su- 
fletul unei femei bătrâne în trupul 
unei tinere de 20 de ani, așa sunt 
acum. Am trăit mai multe vieți și, 
în sfârșit, am înţeles cine sunt. A 
trebuit să înnebunesc aproape ca 
să-mi găsesc liniștea. Problema 
mea este că nu știu nici acum 
dacă oamenii se interesează de 
mine din cauza tragediei prin 
care am trecut, dar oricum 
niciodată nu m-am simţit mai 


fericită decât acum. N-am făcut | 


niciodată un secret din faptul că 
sunt bisexuală. Ceea ce nu 
găsesc la bărbaţi, dar găsesc la 
femei, este sensibilitatea. În 
acest moment sunt în perioada 
„bărbaţi“. Locuiesc cu un actor de 
care sunt îndrăgostită nebunește. 
Este frumos ca un zeu și se nu- 
mește Luke Wilson. Sunt îndră- 
gostită de dragoste. Fără dra- 
goste, lumea asta ar fi de netrăit“. 

e Robert De Niro s-a căsătorit 
— la 51 de ani — cu Grace 
Hightower, o superbă stewardesă 
de culoare (40 de ani) care îl va 
face tată pentru a patra oară. 
De Niro are deja 3 copii: Raphael, 


21 ani și gemenii Julian și 
Kendrich, 2 ani. 

e În schimb, Gerard Depardieu 
trece printr-o perioadă „neagră“ 
cum o numește el. Tânăra Karine 
Sylla cu care are de altfel o fetiță, 
sătulă să tot ierte multiplele 
aventuri amoroase ale lui De- 
pardieu, l-a părăsit pentru mai 
tânărul și mai fidelul Vincent 
Perez cu care intenţionează chiar 
să se căsătorească. 

e Fiul lui Marlon Brando, Chris- 
tian, acuzat și condamnat la zece 


La 44 de ani, 
o mamă fericită 
este Jane Seymour 


ani de închisoare pentru a fi ucis 
pe logodnicul surorii sale, Chey- 
enne, a fost eliberat după ce a 
ispășit doar jumătate din pe- 
deapsă. El a plecat departe de 
„infernul numit Beverly Hills“ și 
s-a retras în Anglia, în New 
Hamshire, unde și-a cumpărat o 
casă. Tânărul urmează cursuri de 
sudură într-un colegiu tehnic din 
Hashua, intenționând să-și înfiin- 
teze o firmă. Marlon i-a promis 
fiului 100.000 dolari pentru a 
demara în noua lui viaţă. 


D.S. 


Familia Stallone 
la meciul de box 


Mike Tyson — Evander Hollyfield. 

zi vă scriu din 

Elveţia, unde co- 

piii nu sunt în 

vacanţă, nu se 

uită la televizor în isterie, la 
toate serialele, se culcă la ora 
9 și stau la școală opt ore. O 
fi şi ăsta un motiv pentru 
care... Pentru care ce?, o să 
mă întrebaţi. V-aş răspunde, 
dar mi-e greu și m-ar întrista. 
Orice întrebi, orice ceri, ţi 
se răspunde cu un zâmbet. 
Repet, cu un zâmbet! Pentru 
că târziu mi-am dat seama că 
este același zâmbet, adică 
zâmbetul motivat de relația 
încă inexistentă dintre doi 
oameni, zâmbetul adresat 
necunoscutului. Și nu am 
spus unui necunoscut, de- 
oarece în acea clipă, un 

LECTIA DE CINEMA 
Zâmbetul, expresie a gândurilor 


necunoscut este deja cineva, 
este o ființă care ni se adre- 
sează, ne propune, poartă cu 
el o stare care este întotdea- 
una o provocare care cere un 
răspuns. 

Și iată că am ajuns la 
enunţul de azi: zâmbetul nu e 
o formulă, ci o formulă de 
comunicare. El este expresia 
gândurilor și stărilor noastre 
la un moment dat şi câte 
momente date, atâtea feluri de 
zâmbete, deşi se spune ade- 
seori despre cineva că are 
zâmbetul frumos. Din acest 
unghi de vedere mă simt mult 
mai bine în România, deși 
elveţienii au zâmbetul frumos. 
La noi, însă, neexistând 
zâmbetul de adresare, nu 
există riscul să-l confunzi 
cu altceva, ți se zâmbeşte deci 


ție în mod special, deşi foarte 
rar. 

Iar ca actor sau ca om e 
mai bine să aștepți până îţi 
vine să zâmbești, să fie deci 


ceva în tine care să merite a fi 
comunicat, să-ți dea deci oala 
dinăuntru în clocot. 


Mircea DIACONU 


SCANDITI RACA 


Prietenii Juliei și ai muzicii 


unt lucruri care se pot întâmpla oricui, 
indiferent de culoarea ochilor, părului 
sau a pielii. Oricine se poate îndră- 
gosti, așa cum oricine poate suferi o 
înfrângere în viața personală... Așa s-a 
întâmplat și cu faimoasa pretty 
woman Julia Roberts, în continuare pretty și, cu 
siguranţă în acest an cinematografic și happy. 

My Best Friend's Wedding este filmul care o 
readuce pe roșcata cu picioare lungi în atenția 
publicului și nu numai. Nu vă voi vorbi despre peliculă 
sau despre cariera Juliei. Nu o voi face pentru că asta 
e treaba criticilor. E vorba de o comedie foarte nostimă, 
dar ceea ce vreau eu să vă spun este că are o coloană 
sonoră genială! Ascultaţi-o! E un amestec extraordinar 
de prezent și de trecut, de clasic, modern, country, pop, 
oldie... Ce mai, merită să îi acorzi 48 de minute pentru 
a o asculta. Alături de vedete ale muzicii country ca 
Mary Chapin Carpenter îi veți auzi pe The Exciters, 
Tony Benett, Amanda Marshall și mai nou venita Diana 
King care a făcut furori, în urmă cu doi ani, cu hit-ul 
din coloana sonoră a comediei polițiste Bad Boys. 
E vorba de „Shy Guy“ și, pentru ca tortul să aibă și 
glazură, una dintre piese este cântată de toată echipa 
de interpreţi. E vorba de „| say a little prayer“. 
E formidabilă, ce mai! Ascultaţi-o și scrieți-mi impresiile 
voastre. 

Să trecem acum la corespondenţă și să vedem cine 
și ce ne-a scris. Precizez mai întâi că, începând cu 
numărul trecut am luat inițiativa de a face rubrica astfel: 


o lună cu un comentariu, fără concurs, și următoarea 
cu. Am decis astfel pentru că unele scrisori ajung greu 
(din cauza poștei, a corespondenţilor care răspund 
greu?) și vrem să acordăm tuturor o șansă în plus. Și 
acum răspunsurile: 

Marian Cârcel (Tg. Ocna): M-ai convins, îţi trimit 
CD-ul de la First Knight. Oricum, premiul este în primul 
rând pentru fidelitate. 

Ciprian Roșca (Timișoara): Ești premiantul ediţiei 
de la nr. 6 și vei primi CD-ul de la Ransom. Felicitări! 

Florin Munteanu (Ploiești): Mulţumim pentru 
epistole, te așteptăm la concursurile următoare. 

loana Pârvu (Ploiești): Dragă loana, ai dreptate să 
fii nemulțumită de unele piese din topul nostru, dar 
acesta ține cont de ceea ce se ascultă mai mult. Ce 
vină avem noi că vânzările de la Space Jam le-au 
depășit cu mult pe cele de la Hair sau Un american 
la Paris? Îţi promit că atunci când lumea va face coadă 
la Operă sau la Ateneu, când Maurcice Jarre și George 
Gershwin vor fi preferaţi lui Michael Jackson sau 
Madonnei iar „Noul cinema“ va fi citit mai ceva decât 
revistele cu bârfe și scandaluri, îți vom acorda un 
premiu special pentru „obiectivitate și valorificare“, cum 
ne-ai scris tu. Până atunci îţi dorim audiții plăcute și 
sperăm să rămâi printre prietenii noștri. 

M-am gândit ca pentru concursul următor să vă 
propun un top ten bazat numai pe propunerile voastre. 
Le aștept cu nerăbdare! 


Liana STANCIU 


Vedetariatul, o instituţie dinastică 


Generația următoare 


În fiecare an din ce în ce mai 
mulți tineri își doresc să devină 
actori. Dar cum să reușească ei 
într-o lume în care de cele mai 
multe ori se lovesc de un sistem 
de relaţii (de care nu pot bene- 
ficia), și mai ales, de... nepotism. 
De foarte multe ori cei care 
reuşesc, totuși, să termine cursu- 
rile de actorie, odată aflaţi cu 
diploma în buzunar se trezesc 
făcând tot felul de meserii, mai 
puțin însă cea pentru care s-au 
pregătit și pe care și-au dorit-o 
cu ardoare. În același timp, pe 
firmamentul artistic apar din ce 
în ce mai des tineri care datorită 
numelui faimos pe care-l moște- 
nesc nu mai au nevoie de 
recomandarea unei diplome 
pentru a „intra în cinema“. Așa 
cum spunea La Palice, „Ca să 
devii mai cunoscut contează 
dacă ești deja cunoscut“. 

Numim deseori lumea acto- 
rilor ca pe „marea familie a 
spectacolului“ și nu suntem 
departe de adevăr, pentru că 
odraslele celor din show-busi- 
ness — de cele mai multe ori cu 
binecuvântarea maternă sau 
paternă — calcă pe urmele părin- 
ților. Sunt cunoscute clanurile 
actorilor americani: Kirk Douglas 
și Michael, Henry Fonda cu 
Jane, Peter și Bridget, Cassa- 
vetes: John (tatăl), Nick (fiul), 
Gena Rowlands (mama); Huston 
— Angelica și John, Southerland: 
— David și Kiefer, mai recent 
River și Joaquin Phoenix, Steve 
și Liv Tyler, Nick Nolte și fiul 
(puştiul lui Mel Gibson în 
Răscumpărarea) și exemplele 
pot continua. 

In Franţa, sunt deja cunoscuți 
și apreciați Emmanuelle Béart 
(fiica muzicianului Guy Beart), 
Isabella Rossellini (nu mai are 
nevoie de nici o prezentare), 
Marie Trintignant (fiica lui Jean 
Louis și a Nadinei), Lambert 
Wilson (fiul lui George Wilson), 
Charlotte Gainsbourg (fiica lui 
Serge și a lui Jane Birkin)... Unii 
încearcă încă să-și găsească un 
drum — jucând și teatru și film, 
ca Anthony Delon sau Mathilda 
May (fiica lui Victor Haim, actor 
și autor dramatic, dar și soție a 
lui Gérard Darmon). Ea a făcut 
publicitate pentru sutienele 
Lejaby, a jucat alături de Peter 
O'Toole în Isabelle Ebarhardt și 
s-a lansat de curând în muzica 
ușoară. Alţii, după scurte apari- 
ţii au dispărut, asemenea lui 
Nicolas Hossein (fiul lui Robert), 
Catherine Boorman (fiica reali- 
zatorului John Boorman), Caro- 
line Lang (fiica lui Jack Lang) și 
chiar Jason Connery (fiul lui 
Sean) care, după câteva filme 


„exotice“ a devenit familist con- 
vins (s-a căsătorit cu actrița Mia 
Sara) și a renunţat (pe moment) 
la cariera actoricească. 

În ultimii doi-trei ani a urmat un 
al doilea val de tineri cu nume 
celebre care au debutat în 
cinema tot sub aripa ocrotitoare 
a părinţilor lor. Este cazul lui 
Niels Tavernier interpretând un 
polițist în L. 627 în regia tatălui 
său, Bertrand, al lui Guillaume 
Depardieu care a debutat alături 
de tatăl lui, Gérard, în Tous les 
matins du monde de Alain 
Corneau și în  Christofor 
Columb (r. Ridley Scott). Chiara 
Mastroianni (fiica lui Marcello și 
a Catherinei Deneuve) a debutat 
alături de mama ei în Ma saison 
préférée de Andre Techine. 
Romane Bohringer (fiica lui 
Richard) a debutat furtunos în 
Nopțile sălbatice al lui Cyril 
Collard, rol pentru care a fost 
recompensată cu un César — 
tânără speranţă. Tot ea, împre- 
ună cu fratele ei Loup sunt 
interpreţii principali ai primului 


O ,. 


debutat 
alături 
de părinții lor: 
Chiara 
Mastroianni 
și Guillaume 
Depardieu 


m Romane 
Bohringer — 
un Cesar 
pentru 
Nopțile > 
sălbatice 


® Emmanuelle 
Béart 
n-a moştenit 
talentul 
muzical 
al tatălui 


o Lambert 
Wilson 
este apreciat 
și ca actor 
de teatru 

film regizat de tatăl lor, după un 
roman propriu, „C’est beau une 
ville la nuit“. Mai tinerii Antoine 
și Julien Hubert apar constant în 
filmele tatălui lor, regizorul 
Jean-Loup Hubert. 

Și așa, în curând, filmele fran- 
ceze riscă să aibă aerul unor 
serate familiale. Emmanuelle 
Seigner, nepoata lui Louis Seig- 
ner şi doamna Polanski este 
interpreta favorită (nici nu se 
putea altfel) a filmelor soţului ei; 
Miguel Bosé (fiul Luciei Bosé și 
al toreadorului Miguel Domin- 
guin) după debutul promițător în 
Tocuri înalte (r. Pedro Almodo- 
var) a surprins (plăcut) în Re- 
gina Margot (r. Patrice Chereau) 
dar și în La nuit sacree (adap- 
tarea romanului lui Tahar Ben 
Jelloun, regia Nicolas Klotz) 
unde a avut-o ca parteneră pe 
Carmen Chaplin, nepoata mare- 
lui Charlot, remarcată la Can- 
nes, anul acesta, în Sărutul 
șarpelui (r. Philippe Rousselot). 
Au mai fost văzuţi pe ecrane: 
Marius Colucci (fiul lui Coluche) 


î Toujours seuls (Gerard 
Mordillat), cei doi fii ai producă- 


torului Claude Berri: Julien 
Eassam în Albert souffre 
(r. Bruno Nuytten) și Thomas 
Langmann în Lamoureuse de 
Jacques Doillon unde a avut-o 
ca parteneră pe Charlotte 
Gainsbourg, a cărei mamă este 
actualmente prietena lui Doillon... 

Entuziasmul părinţilor ne liniș- 
tește. Generaţia tânără de actori 
există; nepotismul este activ nu 
numai în fața aparatului de filmat, 
ci şi în spatele lui. Pe generice 
apar din ce în ce mai multe nume 
de fii și fiice cu nume celebre 
deveniți tehnicieni, asistenţi de 
regie, decoratori, costumieri, 
monteuri... Cinematografia func- 
ționează pare-se din ce în ce mai 
mult pe principiul: „ll iei pe fiul 
soţiei mele în filmul tău și eu 
produc filmul fiului tău cu fiica 
mea în rolul principal“. Rămâne 
de văzut dacă aceasta va aduce 
mai mulţi spectatori în sala de 
cinema. 

Integrarea în comunitatea financiar-bancară internațională este ilustrată şi 
de calitatea BANCOREX de membru al sistemului internațional de comunicații 

